
Introducere 





Nu se întâmplă prea des ca debutul circumstanțţial al unei 
abordări să fie invocat ca sursă a clarviziunii şi garanție a 
bunei întemeieri metodologice. Se face însă că tocmai o 
apologie de acest fel este avansată la începutul 
clarificărilor introductive ale cărții de față. Unul dintre 
capitolele sale relatează despre felul cum prezenta pro- 
punere de reconceptualizare postcomunistă prea mult 
amânată a evoluţiei înregistrate de teoria şi practica 
statului bunăstării pe făgaşul istoriei româneşti a rezultat 
din derularea unui demers altminteri greu de asociat cu 
subiectul definit ca atare. Încercarea de a verifica în 
contextul nostru național valabilitatea enunțurilor compa- 
rative menite să revendice toate încarnările ideologiei şi 
politicii fasciste de partea tiparelor sociale şi a formelor 
culturale cu orientare modernizatoare sau modernistă - 
prin opoziție cu teza situării lor definitorii în orizontul 
tradiționalismului - a condus, aşa cum se spune acolo, la 
o investigație asupra întinderii şi corelaţiilor multiple ale 
pledoariilor corporatiste formulate în acelaşi spațiu. 
Elucidând apoi, din nou cu referire la circumstanţele locului, 
contururile precise ale interpenetrării dintre dimensiunea 
(cea mai vădit) politică a proiectului corporatist - 
construit, în această privință, ca o alternativă de dreapta a 
parlamentarismului liberal, dar funcţionând şi ca nucleu 
al apelurilor de sorginte fascistă sau semifascistă în 
favoarea dezvoltării accelerate - şi cea a dialogului purtat 
de el cu viziunea sindicalismului în sfera mişcărilor de 

reprezentare a intereselor profesionale - pe baza tentativei 
de relansare parțială a vechii organizări de breaslă din 
lumea premodernă -, cercetarea a condus la descoperirea 
discursurilor elaborate în legătură cu obiectivele politicii 
sociale de către exponențţii aceleiaşi idei antisindicale (cu 
simpatii fasciste şi proveniți din mediul claselor mijlocii 
urbane, cu precădere din compartimentul gulerelor albe, 
sau al tehnocrațţiei incipiente). Rămâne încă de explicat 
mai convingător, totuşi, de ce o întreprindere ale cărei 
sinuozități sunt astfel asumate se cuvine a fi recomandată 
ca deschizând o perspectivă privilegiată pentru înţelegerea 
procesului de dezvoltare a politicii muncii şi a dispo- 
zitivelor de protecție socială în România. 

Folosită foarte frecvent pentru a reitera, în spiritul 
studiilor despre democratizarea globală de după încheierea 
Războiul Rece, ideea comună deja printre clasicii sociolo- 
giei istorice că trecutul unei societăți îngustează gama de 
opțiuni disponibile pentru eforturile reformatoare desfăşu- 
rate în interiorul ei - perpetuând deci continuități nefaste 
în pofida năzuințelor de inaugurare a unor noi începuturi 
sub mai bune auspicii -, noțiunea „dependenței de cale” 
şi-a găsit întrebuințare şi sub rubrica dezbaterilor despre 
evoluția de după comunism a aşezămintelor statului social 
din țările Europei de Est. Plasate în comparație cu 
structurile din aceeaşi categorie existente în alte zone unde 
virtuțile vieții democratice cu baze economice capitaliste şi 
fundamente filozofice liberale au fost reafirmate în 
succesiunea unor eclipse dictatoriale,! acestea au fost 
dezvăluite ca profund înrădăcinate în universul relaţiilor 
sociale şi economice forjate în timpul comunismului.? 
După cum era de aşteptat, demersurile de identificare a 
moştenirilor din domeniu sedimentate succesiv şi pe 
deasupra rupturilor revoluționare şi-au asumat şi sarcina 





1 Stephan Haggard, Robert R. Kaufmann, Development, 
Democracy and Welfare States: Latin America, East Asia and 
Eastern Europe, Princeton, Princeton University Press, 2008. 

2 Ibid., pp. 143-178. 


mai ambițioasă de a cuprinde într-o singură privire şi 
perioada precomunistă, împreună cu cele ale comunismului 
şi postcomunismului. Până acum, doar realitățile de profil 
ale Ungariei, ale Poloniei şi ale statelor create prin 
dezmembrarea Cehoslovaciei au fost astfel raportate în 
mod sistematic la antecedentele lor îndepărtate - instituite 
mai întâi până în 1945, apoi până în 1989 -, cu concluzia 
unei esențiale continuități a dinamicii de dezvoltare pe 
respectivul palier al transformărilor istorice.3 Se pare însă 
că teza de ansamblu cuprinsă în această concluzie se 
încetățeneşte treptat, prin intermediul unor afirmări 
succinte cumva afectate de contaminare din partea gene- 
ralizărilor comparatiste de largă circulaţie, şi cu referire la 
cazul românesc.+ Aş spune că ne confruntăm cu o tendință 
ce se cuvine întâmpinată cu circumspecție. Mai îngrijorător 
este însă faptul că ea nu are cum să nu genereze reacții de 
nedumerire în rândurile celor doar foarte puțin avizaţi. 
Sarcina de a stabili dozajul precis de continuitate şi 
ruptură înfățişat de filiera românească a statului bunăstării 
este cu siguranţă foarte laborioasă. Nu voi pretinde a putea 
oferi în cele ce urmează mai mult decât o serie de repere 
articulate coerent, apte să lumineze calea unor strădanii de 
adâncire a problematicii. Voi susține însă că maniera 
personală de imersiune în aria numitelor probleme, pe 
traiectoria sinuoasă invocată mai sus, a constituit un punct 
de observaţie aparte în raport cu ambivalențele şi conexi- 
unile lor plurivalente şi, prin aceasta, o modalitate de 


3 Tomasz Inglot, Welfare States in East Central Europe, 1919- 
2004, Cambridge, Cambridge University Press, 2008, pp. 6-15. 

+ Alfio Cerami, Simona Stănescu, „Welfare State Transformations 
in Romania and Bulgaria”, în Alfio Cerami, Pieter Vanhuysse, 
eds., Post-communist Wefare Pathways: Theorizing Social Policy 
Transformations in Central and Eastern Europe, Basingstoke, 
Palgrave Macmillan, 2009, pp. 112-125; Suzana Dobre, „The 
Romanian Welfare State: Changing and Developing”, în Klaus 
Schubert et al., eds., The Handbook of European Welfare Systems, 
London, Routledge, 2009, pp. 415-427. 

evitare a ideilor preconcepute. Ajungând la tema politicii 
sociale ca istoric al curentelor ideologice - prin veriga 
intermediară a cercetărilor privind relația dintre doctrinele 
cuprinzătoare, proiectele de dezvoltare cu țeluri mai precise 
şi politicile publice promovate în spațiul românesc,5 dar şi 
în continuarea unei reflecții asupra evantaiului de atitudini 
ideologice anterioare comunismului privit ca principal 
reper al orientării democratice postcomuniste€ (cu condiția 
încadrării comparative adecvate, ea însăşi întreprinsă în 
conjuncție cu reconstituirea morfologiei specifice a dinamicii 
ideologice din spaţiul naţional, tratat ca exemplificator 
pentru periferia globală a lumii moderne”) -, am avut 
ocazia să capăt o percepție acută a felului cum chestiunea 
se întrepătrunde cu metamorfozele conştiinţei publice şi 
ale memoriei colective. 

Am putut constata, astfel, că recurenta respingere 
principială a interpretărilor istorice forjate în vremea 
comunismului a lăsat practic nealterată vreme de trei 
decenii - cel puţin pe palierul discursurilor cu audienţă şi 
influență semnificativă -, una dintre concepţiile în cauză 
investite în modul cel mai pregnant cu o funcție legiti- 
matoare de regimul prăbuşit în 1989. Este vorba de cea 
referitoare la caracterul de cvasivacuitate al politicii 
sociale practicate până în 1945. Persistenta confuzie 
instaurată în jurul unui subiect cu rezonanță stângistă şi 
cu amprentă comunistă a făcut ca principalele componente 
ale ei să supraviețuiască - fie şi desprinse din fosta lor 
armătură coerentă - într-o stare de veşnic dizarmonică 


5 Victor Rizescu, Development, Left and Right: Ideological 
Entanglements of Reformist Projects in Pre-communist Romania, 
Bucureşti, Editura Universităţii din Bucureşti, 2018. 

e Idem, Canonul şi vocile uitate. Secvențe dintr-o tipologie a 
gândirii politice româneşti, Bucureşti, Editura Universităţii din 
Bucureşti, 2015. 

7 dem,  Ideology, Nation and  Modernization: Romanian 
Developments in Theoretical Frameworks, Bucureşti, Editura 
Universităţii din Bucureşti, 2013. 

interpenetrare cu expresiile repulsiei față de tot ceea ce 
aminteşte de comunism, prea adesea traduse în termenii 
scepticismului faţă de tot ceea ce interferează cu teritoriul 
stângii. Mai recent, s-a conturat şi pericolul ca încâlceala 
limbilor descrisă astfel să se agraveze în virtutea crescândei 
răspândiri a reacţiilor critice la adresa ritualismului 
antistângist, predispuse parcă - atunci când sunt asociate 
cu incursiuni în domeniul discutat aici - să redescopere - 
pentru a le transpune în limbaje cu răspândire internațională 
- accente istoriografice inițiate în epoca lui Mihail Rollers şi 
precizate în cea a lui Ilie Ceauşescu.” Ca un făcut, 
bibliografia internaţională consacrată istoriei româneşti - 
de regulă o sursă de inspiraţie şi un punct de plecare al 
demersurilor de reconceptualizare - nu ne ajută de această 
dată prin vreo problematizare recognoscibilă şi substanțială 
(fiind exclusiv preocupată să înțeleagă handicapurile, 
eşecurile şi succesele parțiale ale strategiilor locale de 
creştere economică, în lumea decalajelor de dezvoltare). 
Studiile comparative despre istoria statului bunăstării 
au arătat că geneza şi evoluția ulterioară a elementelor 
sale constitutive au fost determinate, în diverse perioade şi 
contexte, de acțiunea unor vectori variabili ai presiunilor 
sociale şi a unor alianţe politice cu topografii schimbă- 
toare.10 Relaţia indisolubilă dintre militantismul sindical şi 


8 Documente din mişcarea muncitorească, 1872-1916, ed. de 
Mihail Roller, ed. a Il-a, Bucureşti, Editura Confederaţiei 
Generale a Muncii din România, 1947; Marcu Onescu, 
„Caracterul reacţionar al trecutei legislații muncitoreşti române. 
Aspecte actuale”, în Studii 1:2, 1948, pp. 208-230. 

9 Nicolae Petreanu,  llie Ceauşescu,  coord., Mişcarea 
muncitorească şi legislația muncii în România, 1864-1944, 
Bucureşti, Editura Ştiinţifică, 1972; Emilian Bold et al., Concesii 
şi restricții în legislația muncii din România, 1920-1940, Iaşi, 
Universitatea „Alexandru loan Cuza”, 1980. 

10 Peter Baldwin, The Politics of Social Solidarity: Class Bases of 
the European Welfare State, 1875-1975, Cambridge, Cambridge 
University Press, 1999 [1990]. 

creşterea cumulativă a formelor de protecţie socială a fost 
reliefată deja de clasici ai domeniului precum Sindey şi 
Beatrice Webb - în lucrările lor monumentale publicate 
pentru prima oară în 1894 (asupra istoriei sindicalismului)!! 
şi 1897 (asupra reconstrucției în curs a corpului social în 
jurul noilor acorduri stabilite între sindicate şi angajatori 
sub egida factorilor politici)!2 - ca reprezentând firul con- 
ducător al respectivelor tipare evolutive, pentru a fi apoi 
examinată în mod repetat cu referire la durata lungă a 
condiționărilor reciproce dintre fenomenele implicate!3 sau 
la secvențe particulare ale acestora.!+ Compoziţia socială 
variată a mişcărilor sindicale este întotdeauna înțeleasă ca 
unul dintre parametrii determinanți ai procesului. 
În schimb, singura narațiune românească a genului vor- 
beşte despre firavul sindicalism muncitoresc precomunist 
- dominat de proletariatul marilor întreprinderi, amorsat 
sub auspiciile unei alianțe împinse până la pragul fuziunii 
depline cu fragila politică socialistă a momentului şi 
profund politizat din această cauză - ca despre unica forță 
acționând în direcția schimbării dezirabile, prin confrun- 
tare cu inerția tuturor celorlalte clase, partide şi facțiuni. 15 
Aşa cum spuneam, anticomunismul necalibrat îşi dă mâna 
fără să vrea cu reziduurile academice ale comunismului 





11 Sindey Webb, Beatrice Webb, The History of Trade Unionism, 
rev. ed., New York, Longmans, Green and Co.,1920. 

12 Idem, Industrial Democracy, rev. ed., London, Longmans, 
Green and Co., 1902. 

13 Derek Frazer, The Evolution of the British Welfare State: a 
History of Social Policy since the Industrial Revolution, sec. ed., 
Basingstoke, Macmillan, 1984; Henry Pelling, A History of 
British Trade  Unionism, fifth  ed.,  Basingstoke,  Palgrave 
Macmillan, 1992. 

1+ Mark Curthoys, Governments, Labor and the Law in Mid- 
Victorian Britain: the Trade Union Legislation of the 1870's, 
Oxford, Oxford University Press, 2004. 

15 Petreanu, Ceauşescu, coord., Mişcarea muncitorească şi 
legislația muncii în România; Florea Dragne et al., Mişcarea 
sindicală din România, Bucureşti, Editura Politică, 1981. 

pentru a lăsa neatinsă - sau inconsecvent şi confuz 
modificată! - o interpretare stringent neverosimilă. Fie şi 
descoperite din întâmplare, ca un efect colateral al 
căutărilor cu altă țintă, structurile de reprezentare a inte- 
reselor profesionale cu recrutare din bazinul meseriaşilor 
independenți, al micilor patroni şi al profesioniştilor 
intelectuali mi-au putut revela fenomenul de polimorfism 
social al iniţiativelor de pionierat apte să fie revendicate 
pentru o înțelegere a statului bunăstării pe filiera 
românească, elaborată prin raportare nepreconcepută la 
caracteristicile structurale ale țării din prima jumătate a 
secolului XX. 

Problema diverselor origini din sfera structurii şi a 
conflictelor sociale ale diferitelor forme adoptate de politica 
socială este dezbătută şi în cadrul abordărilor comparative 
având ca obiectiv elaborarea unor tipologii ale statului 
bunăstării. Cea mai importantă dintre ele - expusă pentru 
prima oară într-o carte din 1990,17 pentru a face ulterior 
obiectul unor numeroase eforturi de rafinare, explicitare şi 
revizuire!8 - combină investigația de acest fel cu cea con- 
sacrată afilierilor şi fundamentărilor ideologice definitorii 
ale varietăților naționale şi regionale de politici publice 
supuse analizei, identificând, în funcție de ultimul criteriu 
menționat, trei tipuri ideale de aşezăminte relevante: cel 
liberal - cu cea mai bună aproximare istorică în Marea 
Britanie -, cel conservator - exemplificat paradigmatic de 
traiectoria de dezvoltare inaugurată în Germania epocii 


16 Nicolae Jurca, Istoria social-democraţiei din România, 
Bucureşti, Editura Ştiinţifică, 1994; Ilie Marinescu, Politica 
socială interbelică în România. Relaţiile dintre muncă şi capital, 
Bucureşti, Editura Tehnică, 1995. 

17 Gosta Esping-Andersen, The Three Worlds of Welfare 
Capitalism, Cambridge, Polity Press, 1996 [1990]. 

18 Robert E. Goodin et al., The Real Worlds of Welfare Capitalism, 
Cambridge, Cambridge University Press, 1999; Mel Cousins, 
European Welfare States: Comparative Perspectives, London, 
Sage Publications, 2005, pp. 107-122. 

bismarckiene - şi cel social-democrat - cu spațiul scandinav 
ca principal referent exemplar!” (acesta din urmă altminteri 
invocat cel mai adesea ca excentric şi neimitabil20). Cum 
ni se spune că etapele timpurii ale seriilor evolutive 
etichetate după această practică nu pot fi catalogate în 
mod concludent decât în lumina cristalizărilor din fazele 
mai târzii - consumate după cel de-al Doilea Război 
Mondial, atunci când schimbarea socială românească 
fusese propulsată pe linia comunismului - este evident că 
nu putem purcede la relectura sistematică a istoriei 
noastre printr-o asemenea grilă. Ea poate fi avută însă în 
vedere ca reper atunci când ne asumăm sarcina de a 
măsura ponderea deținută de centrul liberal, respectiv de 
stânga socialistă şi de forțele politice ale dreptei în 
perimetrul începuturilor precomuniste ale statului social. 
Procedând ca atare, am repoziționat socialismul sub 
rubrica discursurilor de opoziție cu influență limitată, 
revelând, în schimb, funcția esențială îndeplinită de 
fenomenul difuz al deschiderii liberalismului spre urgen- 
țele reformei sociale, pe palierul unei epoci marcate de 
multiple metamorfoze intelectuale determinate pretutindeni 
de aceleaşi presiuni.2! În rezonanţă cu climatul ideologic 
de ansamblu al țării pe parcursul ultimelor decenii de 
dinaintea comunismului - dar şi în conformitate cu 
pregnanța supraviețuirilor tradiționaliste -, vocile şi acțiunile 
dreptei - manifestate pe acest versant sub înfăţişarea unor 
nuanțe succesive şi concurente ale viziunii corporatiste - 


19 Esping-Andersen, The Three Worlds of Welfare Capitalism, 
pp. 9-34. 

20 Nik Brandal et al., The Nordic Model of Social Democracy, 
Basingstoke, Palgrave Macmillan, 2013, pp. 94-108. 

21 James T. Kloppenberg, Uncertain Victory: Social Democracy 
and Progessivism in European and American Thought, 1870- 
1920, New York, Oxford University Press, 1986; Richard 
Bellamy, Liberalism and Modern Society. A Historical Argument, 
University Park, Penns., The Pennsylvania State University 
Press, 1992. 

îşi dezvăluie forța redutabilă, altminteri cronic subevaluată 
din toate motivele amintite, dar şi ca o consecință a 
reticenței de a explora rolul jucat de dreapta într-un 
tronson al vieții sociale asociat în mod predilect cu valorile 
stângii. Cu scopul de a răspunde unor asemenea 
nelămuriri, unul dintre capitolele următoare se apleacă în 
spirit comparativ asupra ambivalenţelor generice de lungă 
durată ale corporatismului, tratat de obicei ca fenomen 
emblematic pentru autoritarismul fascist în mai mare 
măsură decât pentru evoluţia statului bunăstării. 

Un admirator din România interbelică al civilizației 
britanice găsea potrivit să sublinieze că „o bună parte a 
statului nostru modern se sprijină pe aşezăminte a căror 
origine este engleză”, adăugând că „acestea au fost 
însuşite de noi prin intermediul altor țări”, fireşte după ce 
fuseseră „transformate după necesitățile societăților de 
unde ne veneau, de fapt din Franța şi Belgia”, pentru a 
conchide că atunci când „imprumutăm o formă de 
organizare de la străini, este bine să o cunoaştem în 
înfăţişarea ei originală, iar nu după ce a trecut prin 
mentalitatea altor națiuni”.22 Remarca figurează în prefața 
unei cărți unde „organizarea economică a societăţii” 
beneficiază de un capitol separat în cadrul descrierii 
sinoptice a tot ceea ce putea fi înțeles şi validat ca un 
resort al preeminenței englezeşti în lumea modelată de 
parlamentarismul liberal, de revoluţia industrială şi de 
imperialismul colonial.23 Sunt menţionate acolo şi câteva 
repere ale reglementărilor cu funcție de protecție socială 
introduse treptat în contrapunct cu ascensiunea capitalis- 
mului şi pe baza resurselor create de el, în conformitate cu 
viziunea istoricilor britanici contemporani, predispuşi să 
organizeze datele referitoare la evoluția recentă a ţării lor 
pornind de la observaţia că „pe parcursul ultimului secol 





22 Nicolae Petrescu, Anglia. Societatea. Statul. Civilizaţia, ed. a II-a, 
Bucureşti, Fundaţia pentru Literatură şi Artă „Regele Carol II”, 
1939,p. 8. 

23 Ibid., pp. 58-80. 

şi jumătate, ritmul progresului în privința controlului 
exercitat de om asupra naturii a fost de zece ori mai mare 
decât în perioada cuprinsă între Cezar şi Napoleon”.24 
Atunci când invoca transplantul pionieratelor britanice 
în România pe calea traducerilor franțuzeşti, anglofilul citat 
avea în vedere fără îndoială tiparele încetăţenirii contextuale 
a aşezămintelor moderne ale organizării constituționale şi 
ale dreptului civil, penal şi comercial. El nu s-ar fi contrazis 
însă câtuşi de puţin dacă ar fi stăruit cu gândul asupra 
dreptului muncii şi a politicii sociale (prea recente şi 
indeterminate atunci pentru a face obiectul unor asemenea 
reflecții). Toate capitolele ce urmează - şi unul dintre ele cu 
mai multă insistență - se ocupă de maniera aclimatizării 
româneşti pe filieră franceză a pledoariilor destinate să 
acrediteze în context ideea intervenţiei mediatoare, legitime 
şi necesare, a statului în raporturile dintre factorii econo- 
mici - sau în relaţiile dintre muncă şi capital, pentru a 
întrebuința expresia mai frecventă din epocă -, laolaltă cu 
toate derivaţiile şi conexiunile sale (mai ales cu reglemen- 
tarea libertăţii sindicale în formula liberalismului, prin 
departajare deopotrivă față de politizarea socialistă şi de 
etatizarea corporatistă a sindicalismului). Se arată şi că 
idiomul francez al domeniului - tratat ca definitoriu pentru 
acesta de autoritățile locului până la sfârşitul perioadei 
precomuniste?5 - a constituit principalul vehicul de transfer 
înspre spaţiul nostru a legislației internaționale a muncii, 
demarată la cumpăna secolelor XIX şi XX prin convergența 
mai multor limbaje2e pentru a fi apoi asumată şi dezvoltată, 


24 George Macaulay Trevelyan, British History in the Nineteenth 
Century (1782-1801), London, Longmans, 1930 [1922], p. XIII. 

25 G. Taşcă, Politica socială a României. Legislaţia muncitorească, 
Bucureşti, Tiparul Românesc, 1940. 

26 Lujo Brentano, Hours and Wages in Relation to Production, 
transl. by William Arnold, New York, Swan Sonnenschein & Co., 
1894; H. J. W. Hetherington, International Labor Legislation, 
London, Methuen & Co., Ltd., 1920; E. John Solano, ed., Labor 
as an International Problem, London, Macmillan & Co., Ltd., 1920. 

din 1919, de Organizaţia Internaţională a Muncii. Moni- 
torizarea scrupuloasă a convențiilor şi recomandărilor 
emise de cel din urmă for de către responsabilii locali ai 
parteneriatului cu el27 trebuie înțeleasă ca o expresie a 
dedicației agonice față de perspectiva liberalismului de 
stânga, cu deschidere socială, amintit anterior. lar dinamica 
treptatei conştientizări şi interiorizări colective a regulilor 
prescrise de instituția cu sediul la Geneva în calitate de 
norme ale vieții moderne se cuvine apreciată ca solidară cu 
declinul vechii concepții despre asistența socială ca un act 
de caritate. Cu rădăcini adânci în istorie - şi cu forme 
variabile în funcție de contextele culturale de incubație28 - 
aceasta a fost înlocuită în alte părți de politica modernă a 
bunăstării pe diverse traiectorii ale schimbării (precum 
liberalismul britanic,?22 conservatorismul german3 sau 
fascismul italian31). 





27 Proiectele de convenţii şi recomandările adoptate de conferințele 
internaţionale ale muncii de la 1919-1928, Bucureşti, „Cartea 
Românească”, 1929; Proiectele de convenții şi recomandările 
adoptate de conferințele internaționale ale muncii din 1929 şi 
1930, Bucureşti, „Cartea Românească”, 1931; Proiectele de 
convenții şi recomandările adoptate de conferințele internaționale 
ale muncii din 1931 şi 1932, Bucureşti, Monitorul Oficial şi 
Imprimeriile Statului, 1933; International Labor Conference. 
Conventions and  Recommendations, 1919-1949, Geneva, 
International Labor Office, 1949. 

28 Ole Peter Grell, Andrew Cunningham, eds., Health Care and 
Poor Relief in Protestant Europe, 1500-1700, London, Routledge, 
1997; Ole Peter Grell et al., eds., Health Care and Poor Relief in 
Counter-Reformation Europe, London, Routledge, 1999. 

29 Lorie Charlesworth, Welfare's Forgotten Past: a Socio-Legal 
History of the Poor Law, London, Routledge, 2010. 

30 Larry Frohman, Poor Relief and Welfare in Germany from the 
Reformation to World War I, Cambridge, Cambridge University 
Press, 2008. 

31 Maria Sofia Quine, Italy's Social Revolution: Charity and 
Welfare from Liberalism to Fascism, Basingstoke, Palgrave 
Macmillan, 2002. 

Tranziția de la paradigma filantropiei la cea a statului 
bunăstării a fost deplin consumată doar atunci când 
filozofia subiacentă politicii sociale şi cadrului său legislativ 
a înrădăcinat în conştiinţa publică noţiunea că toate 
dispozitivele şi practicile implicate în proces dau expresie 
unor drepturi constitutive pentru condiția de cetățean sub 
acoperământul democraţiei liberale. Consacrând în mod 
răsunător doctrina drepturilor sociale situate în conti- 
nuarea celor civile şi politice - la mai bine de un veac şi 
jumătate după ce constituția iacobină din 1793 anticipase 
ideea prin teza că „țelul societăţii este fericirea colectivă” 
asigurată printr-un minim de bunăstares? - prelegerea din 
1949 a lui T.H. Marshall despre „cetățenie şi clasă 
socială”33 a oferit un complement normativ programului de 
revizuire radicală a sistemului britanic de asigurări sociale 
alcătuit de William Beveridge în 1942,3+ în rezonanţă cu 
teoria economică a lui John Maynard Keynes.55 Eroziunea 
ulterioară a „colectivismului liberal” fundamentat de 
Keynes şi Beveridge,36 împreună cu corespunzătorul 
reviriment neoliberal, au condus la relansarea dezbaterilor 
filozofice asupra temeiurilor, întinderii şi implicaţiilor 
practice ale pachetului de drepturi sociale celebrate cu 
entuziasm în anii 1940.37 Toate acestea se întâmplau într- 





32 Eric J. Hobsbawm, The Age of Revolution, 1789-1848, New 
York, Vintage Books, 1996 [1962], pp. 67-72. 

33 T.H. Marshall, „Citizenship and Social Class”, în Citizenship 
and Social Class and Other Essays, Cambridge, Cambridge 
University Press, 1950, pp. 1-85; Asa Briggs, „The Welfare State 
in Historical Perspective”, în European Journal of Sociology 2: 2, 
1961, pp. 221-258. 

34 Social Insurance and Allied Services. Report by Sir William 
Beveridge Presented to Parliament by Command of His Majesty, 
London, His Majesty's Stationery Office, 1942. 

35 Tom Kutler et al., Keynes, Beveridge and beyond, London, 
Routledge, 2003 [1986]. 

36 Ibid., pp. 18-19. 

37 Robert E. Goodin, Reasons for Welfare: the Political Theory of 
the Welfare State, Princeton, Princeton University Press, 1986. 

o vreme când în România drepturile din aceeaşi categorie 
erau redefinite ca reversul obligaţiei de a munci în condiții 
inautentic negociabile, iar sindicatele erau transformate în 
organe ale statului, prin absorbţia lor în politica partidului. 
Ultimul capitol circumscrie contururile ideologice şi juridice 
ale restructurării în cauză, ridicând semne de întrebare în 
legătură cu justa evaluare a protecției sociale generate sub 
veşmânt autoritar, atunci când luăm în considerare doar 
aspectul eficienţei sale în planul nivelului de trai. Interogația 
este lansată însă cu convingerea că doar elucidarea proble- 
maticii de ansamblu a statului bunăstării sub raportul 
bazelor teoretice şi al formelor instituționale dezvoltate pe 
durata lungă a istoriei ne poate permite să formulăm opinii 
coerente în asemenea chestiuni particulare. 


Cinci dintre cele şase capitole au pornit de la contribuțiile 
mele la conferințe din ultimii ani de la Bucureşti şi de la 
Iaşi. Le mulțumesc lui Viorel Achim, Sorin Antohi, Dragoş 
Petrescu şi Zoltan Rostas pentru a fi găzduit intervențiile 
mele în cadrul evenimentelor sau al secțiunilor organizate 
de ei (după caz, şi pentru invitația de a participa astfel). 
Le mulțumesc lui Sabin Drăgulin pentru stimulentul de a 
scrie despre corporatism în relație cu utopia şi celor trei 
reviste de politologie unde au fost publicate primele versiuni 
ale articolelor pentru permisiunea de a le relua aici. 

De la emanciparea muncii la protecţia socială. 
Politica reprezentării profesionale în România la 
începutul secolului XX 


Elaborate începând cu ultimele decenii ale secolului al 
XIX-lea, componentele fundamentale ale statului social au 
devenit o parte integrantă a societății într-o asemenea 
măsură încât nu mai sunt percepute ca putând constitui 
un obiect de dispută între ideologii şi politici ale stângii şi 
ale dreptei. Organizarea muncii pe baze individualiste şi 
contractualiste, prin opoziție cu sistemul de privilegii şi 
obligaţii reciproce al vechiului regim - realizată în cadrul 
Revoluţiei Franceze în 1791 - a fost urmată de construirea 
treptată a sistemului modern de protecție socială. Politica 
reprezentării intereselor profesionale a participat la proces 
pe măsură ce a fost ea însăşi aşezată pe baze legislative 
moderne (În contextul aceluiaşi caz exemplar francez, 
aceasta s-a întimplat la 1884, după ce coaliţiile profe- 
sionale de orice fel au fost mai întâi interzise prin codul 
penal napoleonian, pentru a fi apoi dezincriminate printr-o 
lege a celui de-al doilea imperiu, în 1864.) Articolul de față 
participă la reconstituirea istorică a aceleiaşi dinamici de 
evoluție în context românesc. 


Libertatea de asociere și menirea sindicatelor: departajări 
socialiste 


În România, procesul de elaborare a legislaţiei 
muncii şi de dezvoltare a politicii sociale a debutat, la 
sfârşitul secolului al XIX-lea şi la începutul secolului XX, 


Versiune anterioară în Polis. Revistă de ştiinţe politice 4: 4 (s.n.), 
2016, pp. 175-184. O versiune a fost prezentată în cadrul 
conferinței „Emancipare socială şi politică în România modernă. 
Noi perspective şi interpretări”, organizată de Institutul de Istorie 
„Nicolae Iorga” al Academiei Române, cu sprijinul Consiliului 
Naţional al Cercetării Ştiinţifice, în zilele de 20-21 septembrie 2016. 

sub semnul unei pronunțate continuităţi la nivelul termi- 
nologiei în raport cu instituţiile şi practicile societății 
premoderne. „Legea pentru organizarea meseriilor” din 
1902 (promovată de ministrul liberal al Agriculturii Basile 
M. Missir) şi cea pentru „organizarea meseriilor, creditului 
şi asigurărilor muncitoreşti” de la 1912 (inițiată de ministrul 
conservator al Industriei şi Comerțului D.S. Nenițescu) au 
avansat o politică de redresare a meşteşugurilor şi a micii 
industrii - în fața concurenței occidentale şi a marii 
industrii locale incipiente, dar şi cu obiective naționaliste, 
prin raportare la elementul alogen - având în centru ideea 
organizării întregii ramuri pe baza organizațiilor corporative 
(corporații cu minimum 50 de membri în cazul legii Missir, 
bresle cu minimum 25 de membri congregate în coporații 
cu minimum 1000 de membri în cazul legii Nenițescu), a 
căror denunire (cel puţin) evoca instituția breslelor 
tradiționale desființate printr-un jurnal al Consiliului de 
Miniştri din iunie 1873, la capătul unei evoluții începute cu 
proclamarea libertății comerțului prin Regulamentele 
Organice. Adoptate în continuarea unor proiecte legislative 
conservatoare asemănătoare ale lui P.P. Carp (din 1881, 
reluat în 1888) şi N. Filipescu (din 1901), noile reglementări 
se întemeiau pe principiul apartenenței (semijobligatorii a 
meşteşugarilor, muncitorilor, calfelor şi ucenicilor la struc- 
turile breslelor şi corporațiilor, principiu definit de legea 
Missir prin aceea că, „odată ce o parte a meseriaşilor din o 
localitate au hotărât să formeze o corporație, ceilalți 
meseriaşi din aceeaşi categorie de meserie trebuie să facă 
parte din ea. Dacă cineva nu vroia să facă parte, avea toată 


> 1] 


libertatea, dar nu mai putea să-şi exercite meseria”. 


1 Constantin C. Numian, Breslele vechi şi breslele noi, Piteşti, f.e., 
1915, p. 85. Expunerea de motive a legii Missir argumentează că 
proiectul „împacă principiile liberale” în măsura în care „formarea 
unei corporaţiuni depinde numai de voința celor interesaţi”, 
explicând în continuare că „odată [...] formată corporaţiunea, face 
parte din ea orice meseriaş de aceeaşi meserie din comună. 

Cel mai coerent dintre discursurile critice formulate 
în epocă în legătură cu această politică - cel al mişcării 
socialiste - are ca fir conducător ideea reacționarismului 
patent al legiuirilor invocate, văzute ca supraviețuiri 
premoderne şi precapitaliste şi ca falsificări ale principiilor 
juridice de factură liberală şi burgheză. În versiunea lui 
Cristian Racovski, discursul respectiv este consonant cu 
caracterizarea gheristă a structurilor socio-economice 
româneşti ca reprezentând o distorsiune a capitalismului, 
rezultând din fuziunea perversă dintre elemente ale 
societăţii capitaliste şi remanenţe ale feudalismului. La fel 
de caracteristică pentru viziunea de ansamblu a socialis- 
mului românesc al epocii este şi pledoaria pentru o 
politică liberală locală consecventă cu principiile generice 
ale doctrinei, întemeiată pe convingerea că, altminteri, 
„liberalismul român n-are nimic a face cu liberalismul 
occidental şi îndeosebi cu înfăptuirea lui clasică din 
Anglia”.2 Obligativitatea corporațiilor şi a breslelor exprimă 
în modul cel mai acut contradicţiile semnalate, odată ce se 
admite că „revoluţia franceză de la 1789, care a proclamat 
libertatea individuală, a interzis corporațţiile, ca o tăgadă a 
libertăţii individuale”.3 În virtutea acestui fapt, „dacă le 
este interzis autorităților a împiedica pe un cetățean de a 
face parte dintr-o asociaţie licită, care nu este în 
contrazicere cu Constituţia, tot aşa le este interzis [...] a 
sili pe cineva să facă parte dintr-o asociaţie care nu e 
conformă cu ideile şi interesele lui”.+ Ca atare, „corporațţiile 
[...] sunt propriu-zis o negare a dreptului de asociațiune, 


Principiul obligativității deciziunii majorităţii este hotărâtor”. Vezi 
B. M. Missir, Legea pentru organizarea meseriilor şi regulamentul 
privitor la aplicarea ei, precedate de dezbaterile corpurilor 
legiuitoare şi de proiectele de legi anterioare, Bucureşti, Atelierele 
Grafice I. V. Socecu, 1905, p. 64. 

2 Cristian Racovski, Jos Legea Meseriilor. Ce nu vrem şi ce vrem, 
ed. a II-a, Bucureşti, Cercul de Editură Socialistă, 1913, p. 4. 

3 Ibid., p. 6. 

+ Ibid., p. 6. 

[şi nu] o manifestare a lui”, iar „în dreptul modern nu 
există loc pentru corporaţii”. Pentru Racovski, legile 
meseriilor sunt responsabile pentru emanciparea incompletă 
şi inautentică a muncii față de restricțiile impuse de 
structurile cu caracter corporatist ale epocii premoderne. 
Acuzând şi ineficiența măsurilor legislative existente 
în privința unei autentice reglementări a relaţiilor dintre 
muncă şi capital - din cauza caracterului lor mixt 
(incluzând deopotrivă patroni şi salariați) şi deci prin 
„starea înjositoare de dependență în care |ele pun] pe 
lucrători şi ucenici față de patroni” - comentariul lui 
Racovski indică sindicatele muncitoreşti - sau, în genere, 
coalițiile de salariați, constituite prin opoziție față de 
patronate - ca unica modalitate acceptabilă de organizare a 
reprezentării profesionale cu scopul de a asigura progresul 
politicii de protecţie socială, pe baza unei legislații adecvate 
a muncii. Într-adevăr, „dacă muncitorimea conştientă din 
România luptă contra corporațiilor” - spune liderul socialist 
- „ea pune în acelaşi timp la dispoziția muncitorilor o armă 
oțelită şi încercată, care poartă cea mai curată marcă 


europeană. |...|] Această armă este sindicatul”, definit ca 
„organizaţia liberă a muncitorilor”, unde „intră numai 
muncitori” cu „scopul |...] de a apăra pe muncitori”.7 


Conexiunea dintre respingerea corporatismului cu caracter 
de obligativitate şi promovarea asocierii sindicale liber- 
consimţite pe baza revendicării de aplicare consecventă a 
principiilor constituționalismului liberal este subliniată de 
condamnarea sub aceeaşi acuzație de neconstituționalitate 
deopotrivă a legilor de la 1902 şi 1912 referitoare la 
organizarea meseriilor şi a legii Orleanu de la 1909 care „a 
luat salariaților statului dreptul la asociațiune şi dreptul la 


5 Idem, Sindicatele muncitoreşti. Rolul şi istoria lor, Constanţa, 
Cercul de Editură Socialistă, 1906, p. 47. 

6 [dem, Jos Legea Meseriilor, p. 6. 

7 Idem, Jos corporațiile, Bucureşti, Cercul de Editură Socialistă, 
1907, p. 48. 

grevă” (consacrată în presa socialistă ca „legea scelerată”).8 
Desigur, caracterizarea citată mai sus a sindicalismului ca 
o afacere exclusiv muncitorească nu redă exact spiritul 
gândirii lui Racovski în domeniu, lucru dovedit de un 
manifest electoral adresat de el funcționarilor publici la 
sfârşitul anului 1915, pentru alegerile parlamentare din 
ianuarie 1916 (şi construit prin opoziție cu aceeaşi lege 
Orleanu), unde se clarifică faptul că „dacă straturile 
superioare ale funcționărimii |...] pot fi considerate ca 
făcând parte din clasa stăpânitoare, aceasta nu e deloc 
adevărat când e vorba de funcționarii mici”, invocaţi ca 
„adevărați fii ai poporului şi adevăraţi proletari”.9 

În conformitate cu structura de ansamblu a doctrinei 
gheriste, argumentaţia clădită de Racovski în chestiunea 
reprezentării profesionale combină pledoaria în favoarea 
socialismului local al momentului ca un campion al 
principiilor liberale în lupta împotriva pervesiunii suferite 
de liberalism în mediul românesc” - şi sub îndrumarea 
liberalilor oficiali ai locului” - cu dezideratele de anvergură 
şi de durată ale proiectului socialist,!0 ea afirmând că 
„lupta politică este o prelungire şi încoronare a luptei 
sindicale”, că „mişcarea socialistă este forma cea mai 
desăvârşită a mişcării sindicale” şi că „numai cu 
socialismul un sindicat justifică menirea sa istorică”.1! 
O asemenea profesiune de credință este grăitoare pentru 
politica de anexare tactică şi simbolică a sindicalismului 
muncitoresc de către mişcarea socialistă, începută în 
epocă şi continuată după Primul Război Mondial în 


3 Idem, Ceferiştii şi Partidul Social-Democrat, f.l., f.e., [1915], p. 7; 
Idem, Jos Legea Meseriilor, p. 6. 

9 Idem, Funcţionarii publici şi Partidul Social-Democrat, f.l., f.e., 
[1915], p. 2. 

10 Victor Rizescu, „Constantin Stere, populismul şi celelalte 
marxisme româneşti”, în Canonul şi vocile uitate. Secvenţe dintr-o 
tipologie a gândirii politice româneşti, Bucureşti, Editura 
Universităţii din Bucureşti, 2015, pp. 223-293. 

11 Racovski, Sindicatele muncitoreşti, pp. 50-52. 

concurență cu comunismul. Ea dă seama în mod convin- 
gător şi pentru practica istoriografică - inițiată în perioada 
1944-1948 şi continuată pe întreg parcursul regimului 
comunist - de prezentare a sindicalismului muncitoresc 
drept singura formă semnificativă a reprezentării profesio- 
nale în relație cu evoluția cumulativă a dreptului muncii şi 
a politicii sociale, precum şi de descriere a întregului 
dispozitiv legislativ şi instituțional al protecţiei sociale 
elaborat până la sfârsitul celui de-al Doilea Război Mondial 
ca fiind în esență un rezultat al presiunilor exercitate de 
mişcarea muncitorească - socialistă şi comunistă — împo- 
triva politicii de rezistență, concesii şi echivoc urmată de 
partidele burgheze. Este interesant că, după comunism, 
tendința de perpetuare a vechilor modele interpretative s-a 
conjugat în mod pervers cu cea de depreciere a subiectelor 
percepute ca asociate cu predilecţiile retoricii legitimatoare 
a regimului anterior, cu rezultatul de a întârzia consacrarea 
unei alte interpretări istorice: aceea a criticii socialiste 
funcționând - cu rezultate notabile, altminteri - în marginea 
politicii de aliniere la standardele internaționale emergente 
ale politicii sociale în cadrul capitalismului, urmată de 
partidele dominante. 


Politica socială și reprezentarea profesională: perspectiva 
liberală 


Tezele centrale ale discursului promovat în afara 
taberei socialiste şi menit să aclimatizeze în mediul 
românesc principiile elementare ale protecției sociale sunt 
clar exprimate - şi prin departajare față de socialism - în 
epoca legiuirilor Missir şi Neniţescu. O desluşire asupra 
„legislației muncii” din 1908 explică astfel felul cum „se 
poate crede, de unii nedumeriți asupra cestiunei legilor de 
raporturi între muncitori şi patroni sau capitalişti, că este 
vorba de o mişcare propriu-zisă socialistă”. Prin opoziție 
cu această neînțelegere, se clarifică faptul că „una este [...] 
mişcarea muncitorilor ce cer legiferarea [...] raporturilor 

lor cu patronii |...], alta este doctrina socialistă”. Aceasta 
pentru că „la principiile generale de libertate absolută ale 
revoluțiunei [franceze], ce lasă pe cel slab în lupta cea mai 
neegală şi crudă cu cel tare, socialiştii răspund tot cu 
principii generale, tăgăduind dreptul unei proprietăți 
private”. Concluzia este formulată prin separarea netă a 
domeniilor acțiunii sociale, arătându-se că, dacă „partea 
politică ce va rezulta din mişcarea muncitorimei nu poate 
fi încă definită şi nici prevăzută, |...] altceva este cu partea 
economică”,!? revendicată ca o componentă legitimă a 
politicii curente, în virtutea unei actualizări elementare a 
concepției liberale. Lucrarea de mult mai mare anvergură 
a lui N. Petrescu-Comnen, intitulată Studiu asupra 
intervențiunii statului între capital şi muncă şi publicată în 
1910, este la fel de hotărâtă să disocieze obiectivele 
liberalismului cu deschidere socială față de dezideratele 
socialiste. „O lege este socialistă”, se spune aici, „când în 
intențiunea legiuitorului se constată o pornire comunistă, 
o dorință de a lua de la unii pentru a da altora, o tendință 
de  spoliațiune, motivată de oarecari considerațiuni 
sentimentale independente de orice idee de drept. Să 
încetăm prin urmare a vedea vecinic, peste tot, fantoma 
socialismului, să cercetăm mai bine care sunt terenurile 
activității economice în care regimul libertății a dat 
rezultate satisfăcătoare, şi care sunt cele unde o interven- 
țiune sinceră, lipsită de orice idee comunistă, este nu 
numai utilă, dar chiar indispensabilă”.13 

Abordarea istorică a fenomenului reprezentării 
profesionale în ansamblul său, dincolo de segmentul 
sindicalismului proletar înțeles de Racovski ca singura 
alternativă a reacționarismului breslelor şi corporațiilor 


12 Take Policrat, Legislațiunea muncei, Bucureşti, Tipografia 
Aurora, 1908, pp. 40-46. 

13 N. Petrescu-Comnen, Studiu asupra intervențiunii statului între 
capital şi muncă, Bucureşti, Institutul de Arte Grafice Carol G6bl, 
1910,p.8. 

reinstituite agonic după decesul lor natural din anii 1870 - 
înglobând, deci, asociaţiile profesionale cu caracter 
patronal, cele ale gulerelor albe şi cele ale meseriaşilor şi 
micilor industriaşi, alături de organizaţiile muncitoreşti -, 
se impune ca un corespondent firesc al demersului menit 
să reconstituie - în răspărul istoriei legitimatoare socialiste 
şi comuniste, dar şi al derutei antistângiste postcomuniste 
- evoluţia politicii sociale în relație cu ansamblul partidelor 
şi grupărilor ideologice implicate. Concepţia subiacentă 
legilor Missir şi Neniţescu poate fi oare şi ea recuperată, 
într-o asemenea perspectivă, ca orientată spre viitor şi ca 
participând la dinamica de dezvoltare a dreptului muncii 
şi a protecției sociale? 

O teză de doctorat în drept din 1915, intitulată 
Breslele vechi şi breslele noi - şi reluând, de fapt, titlul unei 
intervenții mai puţin concludente a lui Virgil Madgearu de 
la 1912 - sugerează un răspuns afirmativ, atunci când 
plasează ferm în orizontul modernităţii juridice legile 
criticate de Racovski ca neconforme cu temeiurile dreptului 
burghez. „Breslele de la 1902 şi 1912”, spune autorul, „nu 
sunt vreo modificare, vreo adaptare a vechilor bresle, față 
de noul mediu economic creat de împrejurări. Legiuitorul 
a curmat brusc firul evoluţiei şi a găsit că e mai bine să 
împrumute legislaţiile străine pentru organizarea meseriilor, 
decât să studieze vechile organizaţii româneşti”.14+ Încă şi 
mai semnificativ, lista surselor de inspirație menționate în 
comentariu - ca şi în preambulul actului de la 1902 - 
include - pe lângă documente austriece, maghiare şi 
germane de la 1859, respectiv 1884 şi 1900 — paradig- 
matica lege franceză Waldeck-Rousseau „pentru crearea 
sindicatelor profesionale” de la 1884, a cărei concepție şi 
titulatură avea să fie urmată de legea românească 
promovată de Grigore Trancu-laşi la 1921, sub guvernare 
averescană (aceasta depăşind în mod decisiv reglemen- 
tările anterioare prin concepția sa modernă asupra 





14 Numian, Breslele vechi şi breslele noi, p. 111. 

organizării sindicatelor profesionale de salariați, patronale 
sau mixte).15 Inspiratorul celei din urmă se manifestase la 
începutul secolului ca un critic al corporațiilor obligatorii,16 
iar raportorul în Senat al proiectului de lege argumentează 
şi el - în consonanţă cu critica lui Racovski dar împărtăşind 
prezumțiile filozofice ale lui Petrescu-Comnen - că 
„asociațiunea profesională liberă este una dintre cele mai 
bune căi pe care un liberalism luminat şi preocupat de 
viitor o poate deschide mişcării sociale”.17 

Atunci când menţionează ideile politice corporatiste 
franceze de sorginte catolică de la sfârşitul secolului al XIX- 
lea pentru a întări diagnosticul său de reacționarism în 
legătură cu breslele şi corporațţiile româneşti reinstituite la 
începutul secolului XX,!8 Racovski nu avea cum să antici- 
peze, desigur, prodigioasa carieră a proiectului corporatist 
pe parcursul perioadei interbelice - în asociere cu politica 
fascistă şi cu alte versiuni ale autoritarismului de dreapta -, 
şi încă mai puţin putea să prevadă variatele reajustări ale 
aceloraşi idei, în corelație cu orientări ideologice foarte 
diverse şi în strânsă legătură cu proiectele de redresare a 
decalajelor de dezvoltare, în lumea celei de-a doua jumătăți 
a secolului XX (studiate sistematic în manieră comparativă 
începând cu un celebru articol al lui Philippe C. Schmitter 
din 1974, semnificativ pentru felul cum plasează în centrul 
tradiției corporatiste lucrarea principală în domeniu a lui 
Mihail Manoilescu, din 193419). Beneficiind de o perspectivă 
inaccesibilă lui Racovski la momentul 1900, suntem 


15 „Lege asupra sindicatelor profesionale”, în Monitorul oficial 41, 
26 mai 1921, pp. 1419-1425. 

16 Grigore Trancu-laşi, Câteva articole în chestiunea meseriașilor 
şi muncitorilor, Galaţi, Tipografiile Dunărea, 1914. 

17 N.P. Romanescu, Legea asupra sindicatelor profesionale. 
Legea pentru reglementarea conflictelor de muncă, Bucureşti, 
Tiparul „Oltenia”, [1921]. 

18 Racovski, Jos corporaţiile, p. 19. 

19 Philippe C. Schmitter, „Still the Century of Corporatism?”, în 
The Review of Politics 36: 1, 1974, pp. 85-131. 

îndrituiți să reinterpretăm episodul istoric al „luptei clasei 
muncitoare împotriva corporațiilor” din epoca legilor Missir 
şi Neniţescu - este titlul unui articol scris în directa 
succesiune a criticii socialiste de dinaintea Primului Război 
Mondial20 - ca o parte a contextului ideologic românesc unde 
s-a cristalizat teoria lui Manoilescu (deci ca participând la 
istoria ascendentă a corporatismului modern, şi nu la 
supraviețuirea reacționară a celui de factură medievală). 
Să-l interpretăm, cu alte cuvinte, sub eticheta naşterii 
simultane şi interdependente a celor două mari viziuni 
moderne - situate în conflict - referitoare la reprezentarea 
profesională: cea  corporatistă, cu accente ideologice 
predilecte de dreapta, a segmentării verticale a corpului 
social după criteriul diviziunilor cu caracter profesional, şi 
cea sindicală, de stânga, inseparabilă de concepția stratifi- 
cării orizontale a societăţii. 

În lucrarea sa din 1928 intitulată Elemente de 
economie socială şi de legislație muncitorească, Marco |. 
Barasch - unul dintre cei mai proeminenți specialişti în 
politică socială din epoca interbelică - defineşte economia 
socială „ca fiind acea disciplină care se ocupă cu studiul 
tuturor instituțiunilor care tind să amelioreze situația 
morală şi morală a clasei salariate”?! Crezul sindicalist 
astfel exprimat este precedat de o critică retrospectivă a 
legilor Missir şi Neniţescu motivată de faptul că „obligând 
pe muncitori să facă parte dintr-o grupare în care 
interesele lor trec pe planul al doilea față de interesele 


20 I. lacoş, V. Petrişor, „Lupta clasei muncitoare împotriva 
corporațiilor, 1902-1908”, în Analele Institutului de Istorie a 
Partidului de pe lângă CC al PCR 8: 5, 1962, pp. 117-147. 
Pentru posteritatea sa în chestiunea particulară în cauză, vezi, 
de exemplu, G. Zane, Industria din România în a doua jumătate 
a secolului al XIX-lea. Despre stadiile premergătoare industriei 
mecanizate, Bucureşti, Editura Academiei RSR, 1970, p. 111. 

21 Marco Il. Barasch, Elemente de economie socială şi de legislaţie 
muncitorească, Bucureşti, Institutul de Arte Grafice „Cultura 
Poporului”, 1928, p. 19. 

patronilor”, ele n-au adus „o ameliorare a condiției sociale 
a muncitorului. O dovadă mai mult că nu în confundarea 
patronilor şi salariaților într-un grup mixt trebuie căutată 
cheia problemelor sociale”.22 Scriind însă în 1935 despre 
problema „camerelor profesionale în organizarea statului 
modern”, acelaşi autor invocă „momentul constituției din 
1923” - cu articolul 70, prevăzând reprezentarea specială a 
corpurilor de ascest fel în cadrul Senatului - ca pe „o 
formulă de tranziție între teza democrației politice 
moştenită de la Revoluţia Franceză, a constituirii puterii 
legiuitoare pe baza sufragiului universal, şi teza 
organizării statului pe bază corporativă”.23 Nu trebuie să 
vedem aici doar o adaptare la spiritul vremurilor, pe 
drumul ce duce către legislația şi proiectele legislative 
carliste din anii 1938-1939, cu fundamente corporatiste 
de dreapta. Mai degrabă, oscilaţiile lui Barasch depun 
mărturie despre participarea comună a ideii sindicale şi a 
celei corporatiste la dezvoltarea politicii sociale, în epoca 
dintre cele două războaie mondiale. Atestabil în multe alte 
segmente publicistice,24 dialogul dintre cele două viziuni s- 
a desfăşurat pe linia deschisă de politica reprezentării 
profesionale a începutului de secol XX. 


22 Ibid., p. 15. 

23 Idem, Camerele profesionale în organizarea statului modern, 
Bucureşti, Cartea Românească, 1935, p.9. 

24 Victor Rizescu, „Social Policy and the Corporatist Design: a 
Romanian Experience of  Reluctant  Intermingling”, în 
Development, Left and Right: Ideological Entanglements of 
Reformist Projects in Pre-communist Romania, Bucureşti, Editura 
Universităţii din Bucureşti, 2018, pp. 211-225. 

Domesticirea unei utopii regresive?  Corpora- 
tismul ca teorie şi practică înainte şi după 1945 


Un influent curent de interpretare a fenomenului corporatist 
în perspectivă istorică manifestă tendința de a folosi 
noțiunea pentru a descrie o etapă din evoluţia „instituțiilor 
intermediare”, ele însele definite ca „interfețe plasate între 
două sau mai multe segmente sociale şi având deopotrivă 
funcţia de a le stabiliza şi pe cea de a le mări compati- 
bilitatea cu factori externi prin construirea şi consolidarea 
unor armături instituționale cuprinzătoare”. Preocupându- 
se mai ales de „dispozitivele neocorporatiste care au 
structurat relația dintre sfera economiei şi cea a politicii, 
împreună cu domenii precum educația, sănătatea şi 
securitatea socială din cuprinsul statelor bunăstării 
occidentale ale deceniilor postbelice”, dar şi de înlocuirea 
treptată a lor prin practicile „guvernanței”, începând din 
anii 1980 - în conjuncție cu „reconfigurarea cadrelor de 
dezvoltare ale unor părți semnificative din societate [...] pe 
baza măsurilor de liberalizare, privatizare, dereglementare 
şi reglementare reînnoită” -, abordarea respectivă recupe- 
rează, totuşi, ca pe o etapă relevantă a procesului istoric 
astfel reconstituit, acele „instituții corporatiste impuse ca 
un fenomen social important de la jumătatea secolului al 
XIX-lea până la jumătatea secolului XX”.! 


Fascismul cu faţă umană şi practicile guvernanţei 


Recent încetățenit, discursul de acest fel rezonează 
altminteri cu altele mai vechi, cristalizate în perioada 


Versiune anterioară în limba engleză în Polis. Revistă de ştiinre 
politice 5: 1 (s.n.), 2017, pp. 233-242. Traducerea versiunii de 
faţă îi aparţine autorului. 

1 Paul F. Kjaer, „Introduction”, în Eva Hartmann, Paul F. Kjaer, 
eds., The Evolution of Intermediary Institutions in Europe. From 
Corporatism to Governance, Basingstoke, Palgrave Macmillan, 
2015, pp. 1-2. 

indicată mai sus ca marcată de instaurarea rapidă a 
practicilor neocorporatiste şi de formularea corespunză- 
toare a teoriilor menite să le justifice foloasele şi legiti- 
mitatea. Cele din urmă pot fi dezvăluite ca dornice să 
„argumenteze în favoarea corporatismului ca reprezentând 
forma cea mai optimă a capitalismului” - acționând deci 
astfel încât „ordinea publică şi cea privată tind să fuzioneze, 
politica se « depolitizează », solidaritatea se accentuează, 
armonia se generalizează, valorile cooperării se diseminează 
pe scară largă iar conflictualitatea este depreciată normativ” 
-, dar şi ca predispuse să identifice „rădăcinile istorice 
îndepărtate ale corporatismului” în teoriile şi realitățile 
istorice ale feudalismului, ale regimului de tip Stândestaat, 
ale fascismului şi ale socialismului de ghildă”, pentru a 
plasa „anii interbelici |...] într-un context caracterizat de 
declinul  corporatismului sub acţiunea unor presiuni 
multiple” şi a descrie Marea Britanie ca pe un mediu aparte 
„unde, în ciuda condamnării generalizate pe temeiuri 
ideologice, corporatismul a reuşit nu doar să se înrădăcineze 
mai adânc, dar şi să înregistreze de atunci încoace o 
evoluție practic neîntreruptă”? Tot astfel, discursurile 
invocate se înfăţişează ca preocupate să „examineze felul 
cum societățile moderne au abordat problema medierii între 
diverse grupuri de interese”, reconstituind „presiunile ce au 
făcut necesar ca formele parlamentare de agregare a 
intereselor colective în era votului universal, a rivalității 
economice internaționale şi a mişcării muncitoreşti incipiente 
să fie suplimentate prin medierea directă între segmente 
sociale” şi clarificând faptul că, în relație cu toate acestea, 
„principalul rol al aşezămintelor corporatiste a fost de a 
gestiona revendicările concurente dintre clase şi alte 
grupuri de interese ce amenințau să  suprasolicite 
instituţiile tradiționale” (dar şi subliniind totodată că pe 
parcursul „unui secol de mediere între interese aflate în 





2 Otto Newman, The Challenge of Corporatism, London, 
Macmillan, 1981, pp. IX-X. 

conflict” - adică până în anii 1970, când intervenția citată 
aici a fost formulată - „structurile corporatiste au acționat 
spre folosul nemijlocit al grupurilor de interese, dar şi spre 
cel al conducătorilor autoritari, al birocraţilor sau al 
partidelor politice democratice”).3 

Este indiscutabil că asemenea evaluări optimiste ale 
aşezămintelor sociale şi instituționale forjate, cu precădere 
în Europa occidentală, pe parcursul deceniilor de după cel 
de-al Doilea Război Mondial şi aşezate sub rubricile 
corporatismului şi neocorporatismului - apte şi să conducă 
spre o reevaluare retrospectivă a antecedentelor de 
dinaintea lui 1945 ale realităților implicate - şi-au făcut 
apariția foarte abrupt, pe fundalul unor alte discuţii 
despre subiect, acestea din urmă bazate pe înțelegerea 
tradiției corporatiste - asociată mai ales cu politica dreptei 
şi compromisă din cauza conexiunii cu fascismul - ca 
implicit dăunătoare şi înclinate deci să condamne orice 
tentative de reinviere a ei în alte veşminte ca insidios 
perverse+ (Unele condamnări de acest fel întemeindu-se pe 
argumentația că, „deşi corporatismul este prezentat 
îndeobşte ca o teorie fascistă”, în realitate el „a apărut în 
istorie ca o idee socialistă”, cu implicaţia că „reîncarnarea 
sa liberală [postbelică] [...] este doar o extensie a 
fenomenului în cauză;5 altele descriind corporatismul, 
într-o manieră mai convențională, ca „fascism cu față 
umană”.6) Articolul „Still the Century of Corporatism?” din 


3 Charles S. Maier, „«Fictitious Bonds... of Wealth and Law»: on 
the Theory and Practice of Interest Representation”, în In Search 
of Stability. Explorations in Historical Political Economy, 
Cambridge, Cambridge University Press, 1987, pp. 225-226 
(articol publicat pentru prima oară în 1981). 

+ Raoul Audouin, P. Lhoste-Lachaume, Le corporatisme, pseudo- 
remede contre l'etatisme, Paris, Editions SEDIF, 1962. 

5 Hal Draper, „Neo-corporatists and Neo-reformers”, în New 
Politics, Fall 1961, p. 100. 

6 R.E. Pahl, J.T. Winkler, „The Coming Corporatism”, în 
Challenge 18: 1, 1975, p. 30. 

1974 al lui Philippe C. Schmitter a fost consacrat 
cvasiunanim ca operand o ruptură dramatică în evoluția 
domeniului de cercetare, el stând la originea acelei 
literaturi de specialitate a cărei orientare definitorie a fost 
circumscrisă la începutul textului de față. 

Disociind între o versiune autoritară a fenomenului - 
funcționând cel mai adesea ca vehicul al modernizării 
accelerate în spații periferice şi preconizată paradigmatic 
de Mihail Manoilescu în Le siecle du corporatisme din 1934 
- şi o alta compatibilă cu viața democratică, raportată în 
acelaşi fel - prin veriga intermediară a lucrării Modern 
Capitalism a lui Andrew Schonfield din 1965 - la pronun- 
țările sporadice asupra subiectului ale lui John Maynard 
Keynes, în eseul său „The End of Laissez Faire” din 1926, 
articolul citat a definit corporatismul cu referire la „un set 
de caracteristici instituționale distincte, relativ uşor de 
observat în mod direct, ale practicilor de reprezentare a 
intereselor”.8 Modelul este înțeles ca oferind o aproximare 
a relaţiilor stabilite între grupurile de interese şi stat mai 
realistă decât cea furnizată de cel rival, al „pluralismului” - 
acesta fiind repertoriat ca „prea puţin folositor pentru a 
descrie structura şi dinamica sistemelor de reprezentare a 
intereselor ce pot fi preconizate să se contureze în cadrul 
societăților contemporane în curs de dezvoltare” şi posibil 
chiar „din ce în ce [...|] mai puțin util ca descriere a 
practicilor dominante din societățile avansate” (afirmația 
fiind avansată desigur în relație cu realitățile acelui 
moment) -, comparațţia fiind întregită apoi prin raportare la 
modelul „monist” (de factură sovietică) şi la cel „sindicalist” 


7 Wolfgang Streeck, Lane Kenworthy, „Theories and Practices of 
Neo-corporatism”, în Thomas Janoski et al., eds., Handbook of 
Political  Sociology. States, Civil Society and Globalization, 
Cambridge, Cambridge University Press, 2005, pp. 441-460. 

3 Philippe C. Schmitter, „Still the Century of Corporatism?”, în 
The Review of Politics 36: 1, 1974, p. 93. 

9 Ibid., p. 95. 

(cu carater încă mai degrabă utopic) de administrare a 
aceleiaşi problematici sociale. Prin opoziție cu apărătorii 
inflexibili ai pluralismului, susținătorii - cumva stoici - ai 
corporatismului sunt dispuşi să accepte „comprimarea 
grupurilor de interese într-un număr limitat de categorii 
verticale, fiecare dintre ele reprezentând funcțiile interde- 
pendente ale unui întreg organic”, ei recomandând în plus 
„multiplicarea controlată, limitarea cantitativă, stratificarea 
pe verticală şi complementaritatea în interdependență” a 
acestor entități.!0 Definite uneori ca traducându-se printr- 
un „corporatism liberal”, formele instituționale teoretizate 
de discipolii lui Schmitter au fost zugrăvite ca de natură 
să atenueze „clasica distincție liberală dintre stat şi 
societate”, cu implicaţia că „din cauza puternicelor presiuni 
sociale, participarea voluntară [a indivizilor] la marile 
structuri asociative poate să prezinte adeseori un caracter 
mai degrabă fictiv”.!! Se consideră însă că asemenea 
neajunsuri sunt compensate de beneficiile „negocierii 
tripartite dintre reprezentanții guvernelor, cei ai muncii şi 
cei ai capitalului la scară națională”, 12 instituționalizată ca 
nucleu al organizării de tip corporatist. 

Conceput ca o umbrelă teoretică suficient de largă 
încât să acopere diferitele forme de mediere între grupurile 
de interese şi structurile statului existente în întreaga 
lume în constelația Războiului Rece - dedramatizând astfel 
linia de demarcaţie dintre aşezămintele de profil constituite 
în țările bogate şi cele cristalizate în orizontul subdez- 
voltării - articolul „Still the Century of Corporatism?” s-a 
aplecat asupra teoretizării corporatiste moderne produse 
până în epoca fascismului doar cu scopul de a o prezenta 
ca aptă să slujească practic toate programele ideologice şi 


10 Ibid., p. 97. 

il Gerhard Lehmbruch, „Liberal Corporatism and Party 
Government”, în Comparative Political Studies 10: 1, 1977, p. 92. 
12 Wyn Grant, „Introduction”, în Wyn Grant, ed., The Political 
Economy of Corporatism, Basingstoke, Macmillan, 1985, p. 4. 

regimurile politice şi de a o respinge, în cele din urmă, ca 
irelevantă pentru a înțelege forța persistentă a factorilor 
implicați în geneza instituțiilor corporatiste (afirmând 
chiar că „toate cercetările empirice ale praxis-ului 
corporatist l-au dezvăluit ca situat în mare dezacord - 
dacă nu chiar în opoziție fățişă - cu credințele exprimate 
deschis de apărătorii săi13). 

Chiar şi aşa, putem distinge în corpul clasicului 
articol implicaţția latentă că dimensiunea regresiv utopică 
a proiectului corporatist - înclinat să se inspire din formele 
ordonate ierarhic şi coagulate organic de reprezentare a 
intereselor din vremurile premoderne astfel încât să 
contracareze dezbinarea capitalismului, accentuată de 
facționalismul sindicalist - a fost domesticită pentru a 
putea fi pusă deopotrivă în folosul politicii democratice 
consolidate din Occident şi a celei cu tendinţe (lente) de 
democratizare din lumea neoccidentală a erei postbelice. 
Mai mult, atunci când recitim textul cu intenţia de a-i 
evalua influența asupra studiilor istorice menite să 
examineze - fie şi superficial - evoluţia corporatismului 
peste pragul anului 1945, cu greu ne putem abține să ne 
întrebăm dacă nu cumva revendicarea ca instrument 
euristic al ştiinţelor sociale a viziunii asociate - la drept 
vorbind - mult mai bine cu numele lui Manoilescu decât 
cu cel al lui Keynes poate nutri tentația de a proiecta 
înapoi în trecut foloasele medierii neocorporatiste, astfel 
încât să facă neinteligibile reprezentările consacrate 
asupra interpenetrării corporatismului cu dreapta radicală 
sau asupra funcționării sale din aceeaşi perioadă ca unul 
dintre cuvintele de ordine ale unui tulbure crez anti- 
democratic de dreapta reticent în a-şi asuma postura 
radicalismului. 





13 Schmitter, „Still the Century of Corporatism?”, p. 88. 

Instrumente euristice şi contaminări ideologice 


Acuitatea unei asemenea interogații se vădeşte cu 
claritate atunci când comparăm tradiția interpretativă 
întemeiată de Schmitter cu alte încercări de a examina 
statutul şi trăsăturile practicilor corporatiste recente prin 
apelul la antecedentele istorice ale fenomenului. Ne con- 
fruntăm, de această dată, cu perspective clar departajate 
în raport atât cu procedeul de depreciere a diferenței 
dintre corporatism şi politica liberal-democratică întemeiată 
pe structuri capitaliste avansate - cel dintâi fiind plasat, 
deci, în categoria autoritarismului asociat cu capitalismul 
nedesăvârşit, chiar şi atunci când se iau în considerare 
pretenţiile reprezentanților săi, avansate de-a lungul 
întregii epoci a Războiului Rece, de a urma o cale de 
mijloc, între modelul comunismului şi cel al democrației 
occidentale -,!+ cât şi cu înclinația de a trata momentul 
1945 ca marcând o linie despărțitoare între două etape 
clar diferențiate din evoluția aşezămintelor şi a ideilor 
corporatiste. Interpretarea indiscutabil cea mai influentă 
din această categorie, elaborată în paralel cu cea a lui 
Schmitter, a indicat tradiția politică iberică şi latino- 
americană - cu o atenție specială pentru dimensiunea sa 
ideologică - drept întruchiparea privilegiată a unui tip de 
„sistem în cadrul căruia cultura politică şi instituţiile 
reflectă o viziune ierarhică, autoritară şi organică asupra 
omului, a societății şi a politicii”, iar „guvernământul 
controlează şi imprimă direcţie tuturor asociaţiilor, deținând 
puterea de a conferi şi de a retrage recunoaşterea lor 
legală, [...] ca şi pe cea de a permite sau a împiedica 
accesul lor la fonduri şi favoruri în absența cărora niciun 
sector social nu poate supraviețui şi prospera”, supervizând 
astfel „toate entitățile asociaţioniste şi corporative” şi 
încercând să le integreze pe cele deja consolidate într-un 





1+ Howard J. Wiarda, Corporatism and Comparative Politics. The 
Other Great 'Ism”, New York, M.E. Sharpe, 1997. 

efort comun de dezvoltare națională”.!5 Chiar dacă a fost 
extinsă ulterior pentru a da seama de „o gamă largă de 
forme şi practici corporatiste situate în rezonanță cu 
istoria şi cultura diferitelor țări şi cu diversele lor profiluri 
sociopolitice şi instituționale”!6 - stabilind chiar o conexiune 
vagă cu abordările construite în jurul ajustărilor neocorpo- 
ratiste ale statului bunăstării din Occident -, teoria res- 
pectivă nu a pus niciodată în discuţie caracterizarea 
politicii corporatiste ca nutrită în mod fundamental de 
curente intelectuale de lungă durată şi clar diferențiate 
față de orientarea definitorie a liberalismului iluminist 
occidental. 

Indiferent cât de vastă se dovedeşte a fi, în lumina 
unor retrospective bibliografice recente, producția academică 
derivată din întreprinderea lui Schmitter de revigorare a 
noțiunii de corporatism - concepută pentru a da seama de 
evoluții europene şi mondiale de după 194517 -, nu a fost 
întreprinsă până acum, altminteri, nicio cercetare privind 
posibila relevanță a demersurilor inaugurate în anii 1970 
în privința stimulării unei refasonări (retrospective) de 
ansamblu a interpretărilor având ca ţintă întrupările de 
până în 1945 ale modelului, capabilă să elimine faliile 
dintre diferitele segmente ale studiilor din domeniu şi să 
conducă la elaborarea unui limbaj potrivit pentru a trata 
sub aceeaşi rubrică - fie ea şi multiramificată - toate etapele 
şi contextele de dezvoltare ale fenomenului. Nu există cu 
siguranță decât o comunicare foarte sporadică între 
cercetările asupra conexiunii dintre fascism şi corporatism 


15 Idem, „Toward a Model for the Study of Political Change in the 
Iberian-Latin Tradition: the Corporative Model”, în World Politics 
25: 2, 1973, p. 222. 

16 dem, „Ihe Political Sociology of a Concept: Corporatism and 
the «Distinct Tradition»”, în The Americas 66: 1, 2009, pp. 99-100. 
17 Jose Luis Cardoso, Pedro Mendoca, „Corporatism and 
Beyond: an Assessment of Recent Literature”, ICS Working 


Papers 1, 2012. 

în anii interbelici şi cealaltă arie de studii menționată.!8 
Prin contrast, gândirea politică „pluralistă” a aceleiaşi 
epoci, produsă în afara spațiului ideologic al dreptei tradi- 
ționaliste şi radicale şi elaborând proiecte de reconstrucție 
instituțională întemeiate pe recunoaşterea la nivel 
constituțional a diferenţierilor de grup, a fost raportată 
mai sistematic la sociologia politică a neocorporatismului. 19 
O abordare ocazională a relaţiei dintre flirtul cu viziunea 
corporatistă întreținut de reprezentanții politicii americane 
de factură New Deal, în faza sa timpurie - anticipând 
însuşirea aceleiaşi viziuni de către tabăra democrației 
postbelice -, şi exponențţii ideologiei fasciste europene i-a 
dezvăluit pe cei dintâi ca mai degrabă îndatorați în mod 
insidios celor din urmă, decât evoluând în cadrul unei alte 
familii tipologice (un fapt ce pune în discuţie întreaga 
tipologie consacrată).2% Dar poate că cea mai mare 
însemnătate o are, în această privință, pledoaria avansată 
ca parte a unui efort stăruitor de a combate „mitul 
corporatist” de provenienţă interbelică şi cultivat în spaţiul 
culturii italiene, hotărâtă să contracareze orice posibilă 
fascinație față de modelul corporatismului ce ar putea 
rezulta prin contaminare de la şcoala de studii comparative 
întemeiată de Schmitter.2! Ar trebui oare să extragem de 
aici un avertisment cu rezonanţă în alte contexte naționale 





18 Antonio Costa Pinto, „Fascism, Corporatism and the Crafting of 
Authoritarian Institutions in Interwar European Dictatorships”, în 
Antonio Costa Pinto, Aristotle Kallis, eds., Rethinking Fascism and 
Dictatorship in Europe, Basingstoke, Palgrave Macmillan, 2014, 
pp. 87-117. 

19 Cecile Laborde, Pluralist Thought and the State in Britain and 
France, Basingstoke, Macmillan, 2000, pp. 153-156. 

20 James Q. Whitman, „Of Corporatism, Fascism, and the First 
New Deal”, în The American Journal of Comparative Law 39: 4, 
1991, pp. 747-777. 

21 Gianpasquale Santomassimo, La terza via fascista. Il mito del 
corporativismo, Roma, Carocci Editore, 2006, pp. 248-250. 

din aria de expansiune a respectivului mit - desigur 
transnațional - amorsat între cele două războaie mondiale? 
Până în prezent, cazul românesc a fost privit ca mai 
degrabă inapt să ofere sugestii semnificative pentru 
reconstituirea istoriei de ansamblu a corporatismului. S-ar 
putea spune că Schmitter însuşi a contribuit la înrădă- 
cinarea unei asemenea percepții în mai mare măsură decât 
oricine altcineva, în virtutea felului cum a descris lucrările 
lui Manoilescu, anume ca nutrite precumpănitor de curente 
de gândire internaționale şi adresate tot unui public străin, 
fără a avea rădăcini de profunzime în viața culturală şi în 
dezbaterile ideologice ale țării sale.22 O lucrare istorică 
altminteri impresionantă şi interesată să circumscrie 
contextul unde a fost formulată teoria economică manoiles- 
ciană a protecționismului, comparându-l apoi cu contextul 
intelectual latino-american al teoriei dependenței, a făcut 
prea puţin pentru a umple golul de informaţie indicat, 
evitând efortul de a contextualiza şi Le siecle du corporatisme 
în acelaşi fel.23 Cu o singură excepție,?+ fascismul local a 
fost descris în cadrul cercetărilor comparative ca neinfluen- 
țat în mod substanţial de ideile corporatiste.25 În ciuda 
poziției centrale atribuite lui Manoilescu - în calitate de 
figură proeminentă a dreptei europene interbelice - în textul 





22 Philippe C. Schmitter, „Reflections on Mihail Manoilescu and 
the Political Consegquences of Delayed-Dependent Development 
on the Periphery of Western Europe”, în Kenneth Jowitt, ed., 
Social Change in Romania, 1860-1940. A Debate on Development 
in a European Nation, Berkeley, University of California, Institute 
of International Studies, 1978, pp. 117-139. 

23 Joseph L. Love, Crafting the Third World. Theorizing 
Underdevelopment in Rumania and Brasil, Stanford, Stanford 
University Press, 1996, pp. 71-98. 

24 A. James Gregor, Faces of Janus. Marxism and Fascism in the 
Twentieth Century, New Haven, Yale University Press, 2000, 
pp. 176-178. 

25 Costa Pinto, „Fascism, Corporatism and the Crafting of Authori- 
tarian Institutions in Interwar European Dictatorships”, p. 105. 

revoluționar al lui Schmitter din 1974, s-ar zice că nu 
merită să ne preocupe perspectiva ca opera în cauză şi 
tradiția inspirată de ea să dea naştere unei tendințe de 
idealizare retrospectivă a manierei în care dispozitivele 
instituționale şi practicile sociale corporatiste au funcționat 
în România anterioară comunismului. 

E posibil să se argumenteze, totuşi, că România 
epocii interbelice constituie un context istoric mai adecvat 
chiar decât cel al Italiei contemporane pentru a verifica 
valoarea euristică a modelului teoretic elaborat cu referire 
la experimentele neocorporatiste postbelice (şi la cele din 
sfera guvernanțţei, cristalizate în continuarea lor). Ideile lui 
Manoilescu au fost dezvăluite de curând ca mai profund 
interpenetrate cu alte întrupări ale dreptei decât s-a crezut 
până acum, iar întregul evantai al pledoariilor corporatiste 
de dreapta a fost identificat ca situat în confluență cu un 
segment important al mişcării asociaţiilor profesionale, 
dominat de reprezentanţii  profesiunilor intelectuale, 
promovând inițial concepţii de factură liberală, apelând la 
modelul corporatist în folosul obiectivelor de acest fel şi 
purtând chiar, pe parcursul anilor 1930, o luptă de 
ariergardă împotriva interpretărilor naţionalist-autoritare 
ale aceluiaşi model (printre ele şi cea a lui Manoilescu).26 
Ca parte a noii perspective astfel conturate - şi în pofida 
faptului că  sistematizările locale postcomuniste ale 
problematicii statului bunăstării nu utilizează noţiunea de 
corporatism pentru a desemna dispozitivele de mediere 
dintre factorii capitalului, muncii şi autorităților de stat?7 -, 
construcția teoretică a lui Schmitter s-a dovedit relevantă 


26 Victor Rizescu, „Developmental Ideology or Regenerative 
Nationalism? Competing Strands of the Romanian Right before 
World War II”, în Development, Left and Right: Ideological 
Entanglements of Reformist Projects in Pre-communist Romania, 
Bucureşti, Editura Universităţii din Bucureşti, 2018, pp. 95-210 
2! Şerban Beligrădeanu, lon Traian Ştefănescu, Dicţionar de 
drept al muncii, Bucureşti, Lumina Lex, 1997, pp. 184-186. 

ca punct de sprijin al departajării față de viziunea 
înrădăcinată asupra procesului de dezvoltare a politicii 
sociale din perioada precomunistă, ea oferind o grilă de 
lectură pentru documentele ce dovedesc implicarea ideii 
corporatiste - alături de cea sindicală - în transformările 
menționate.28 

Din motive deja invocate, această validare istorică a 
modelului elaborat în 1974 cu referire la figura lui 
Manoilescu - derivând din examinarea mai atentă a 
contextului unde a activat el - este de natură să fie însoțită 
de atenuarea distincției - constitutivă pentru acelaşi model 
- dintre versiunea „societală” (sau liberală, şi în principal 
occidentală) şi cea „etatistă” (sau autoritară şi principial 
modernizatoare) a practicilor corporatiste (din moment ce 
se vădeşte că factori ai evoluției spre numitele practici au 
acționat la firul ierbii, în profunzimea societăţii, în avans 
față de formularea teoriei indicate de Schmitter ca 
exemplificând mai bine decât oricare alta pledoaria 
ideologică în favoarea celeilalte căi de dezvoltare spre 
formele de organizare respective). Nici chiar asemenea 
enunțuri revizioniste nu ne pot ascunde, însă, disocierea 
clară existentă aici între proiectul sindical şi cel corporatist 
- fiecare dintre ele corelat cu grupuri de interese specifice 
din universul structurilor asociative ale reprezentării 
profesionale -, ce face foarte dificilă orice tentativă de a 
încadra cazul studiat în logica unei dezvoltări line şi vag 
definite a „instituţiilor intermediare”, pe deasupra 
momentului 1945, de la formarea dispozitivelor corporatiste 
până la proliferarea practicilor guvernanței. 


283 Victor Rizescu, „Social Policy and the Corporatist Design: a 
Romanian Experience of Reluctant Intermingling”, în Development, 
Left and Right: Ideological Entanglements of Reformist Projects in 
Pre-communist Romania, Bucureşti, Editura Universităţii din 
Bucureşti, 2018, pp. 211-225. Vezi şi, mai sus, capitolul „De la 
emanciparea muncii la protecţia socială. Politica reprezentării 
professionale în România la începutul secolului XX”. 

Începuturile statului bunăstării pe filiera românească. 
Scurtă retrospectivă a etapelor unei reconcep- 
tualizări 


Reluând textul intervenţiei desfăşurate în cadrul unei serii 
de conferințe şi dezbateri, articolul de față îşi propune să 
expliciteze câteva concluzii cu semnificații mai ample şi 
implicații mai acute degajate din cuprinsul unui demers 
multistratificat. Mai precis, voi argumenta că o recons- 
tituire atentă a originilor statului bunăstării pe filiera sa 
românească ne determină să plasăm în plan secund 
factorii de schimbare ai perioadei anterioare comunismului 
văzuți îndeobşte ca principali responsabili pentru adop- 
tarea primelor elemente de legislație a muncii şi pentru 
promovarea celor mai timpurii manifestări ale politicii 
sociale, anume militantismul socialist şi sindicalismul 
muncitoresc dezvoltat în strânsă asociere cu acesta. Tot 
astfel, voi susține că alte forțe active în epocă sunt 
îndrituite să dețină ponderea cea mai mare în cadrul 
aceleiaşi reconstituiri. E vorba, mai întâi, despre 
principiile fundamentale şi pledoariile liberale cu orientare 
de stânga, avansate prin departajare față de o sumă de 
prezumții contemporane ale liberalismului european şi ale 
celui autohton, dar şi prin opoziție față de politica 
socialistă a momentului. Sunt invocate, apoi, ideile de 
factură corporatistă referitoare la reprezentarea intereselor 
profesionale, împreună cu instituţiile constituite în 
consonanță cu ele, toate situate în adversitate față de 
concepția sindicalistă asupra aceleiaşi chestiuni. Şi este 
revendicată ca având o relevanță majoră, în fine, mişcarea 
de reprezentare profesională a claselor mijlocii, constituită 


Versiune anterioară în Studia Politica. Romanian Political Science 
Review18: 1, 2018, pp. 35-56. O versiune a fost prezentată ca 
prelegere publică în cadrul seriei de evenimente „Idei în Agora”, 
organizată de asociaţia Orbis Tertius şi de Muzeul Municipiului 
Bucureşti, în data de 12 decembrie 2017. 

din meseriaşi şi mici industriaşi, precum şi din membri ai 
profesiunilor intelectuale,  departajată în raport cu 
proletariatul marilor întreprinderi, dar şi cu exponenții 
marelui capital. 

Am motive să cred că cea dintâi afirmaţie de mai sus 
se situează în răspărul singurei perspective asupra temei 
istorice delimitate beneficiind de influență asupra conşti- 
inţei publice. Într-adevăr, se pare că 28 de ani de tensiuni 
şi revendicări sociale în tiparele postcomunismului, 
însemnând tot atâția ani de critică a discursului de sorginte 
comunistă asupra istoriei, nu au putut impune nicio 
reprezentare în legătură cu începuturile româneşti ale 
statului social capabilă să o disloce din sfera ideilor primite 
de-a gata pe cea a factorilor politici dominanți ai epocii 
precomuniste răspunzând la presiunile socialiste şi 
sindicale din domeniu printr-o atitudine de rezistență 
agonică,  tergiversare  îndărătnică, cedare prea mult 
amânată şi compromis confuz.! După toate aparențele, 
discursul de dreapta nu înfăţişează predilecția unei 
contestări energice şi consecvente a concepției respective. 
În schimb, este foarte probabil ca discursul de stânga să 
aibă chiar înclinația de a o revigora. 

Am tot atâtea motive să presupun că entităţile 
menționate în cuprinsul celei de-a doua afirmații sunt 
greu de regăsit pe harta mentală a imaginii convenţionale 
despre istoria națională. Nu voi stărui acum asupra 
dificultății de a cartografia în mod concludent specia 
liberalismului cu deschidere socială, în relație cu viziunile 


1 Nicolae Petreanu,  llie Ceauşescu, coord., Mişcarea 
muncitorească şi legislația muncii în România, 1864-1944, 
Bucureşti, Editura Ştiinţifică, 1972; Emilian Bold et al., Concesii 
şi restricţii în legislația muncii din România, 1920-1940, Iaşi, 
Universitatea „Alexandru loan Cuza”, 1980; Nicolae Jurca, 
Istoria  social-democraţiei din România, Bucureşti, Editura 
Ştiinţifică, 1994; Ilie Marinescu, Politica socială interbelică în 
România. Relaţiile dintre muncă şi capital, Bucureşti, Editura 
Tehnică, 1995. 

liberale concurente, un subiect pentru a cărui clarificare 
am revenit în repetate rânduri.?2 Dar nu pot merge mai 
departe fără a aminti că doctrina corporatistă - tratată de 
obicei ca nimic mai mult decât un proiect de organizare 
politică al dreptei şi asociată aproape exclusiv cu figura lui 
Mihail Manoilescu - este departe de a fi consacrată pe plan 
local ca o alternativă a doctrinei sindicale sub rubrica 
generală a dispozitivelor de reprezentare profesională, cu o 
dinamică de evoluție indisociabilă de cea a dispozitivelor 
legislative şi instituționale ale protecției sociale. Sau fără a 
stabili ca punct de plecare că formele de organizare 
profesională ale claselor mijlocii sunt tot atât de departe 
de a fi repertoriate printre lucrurile corelate într-un fel sau 
altul cu  aşezămintele mai sus amintite. Natura 
reconceptualizării propuse, pe fundalul situației descrise, 
mă îndeamnă să îmi rezum demersul prin rememorarea 
etapelor sale succesive, consumate vreme de câțiva ani. 


De la două abordări ale modernismului fascist la istoria 
ideii corporatiste 


Oricât ar părea de ciudat pentru o abordare istorică a 
politicii sociale, ea s-a desprins din corpul unei interogații 
referitoare la natura ideologiei fasciste autohtone. Am 
reexaminat tendința recentă a studiilor comparative despre 





2 Victor Rizescu, „Historical Canons and Eccentric Voices: a 
Typological Approach to Romanian Ideological Development”, în 
Ideology, Nation and Modernization: Romanian Developments in 
Theoretical Frameworks, Bucureşti, Editura Universităţii din 
Bucureşti, 2013, pp. 201-274; Idem, „Canonul liberal, politica 
oligarhică şi optimismul modernizator”, în Canonul şi vocile 
uitate. Secvenţe dintr-o tipologie a gândirii politice româneşti, 
Bucureşti, Editura Universităţii din Bucureşti, 2015, pp. 195- 
221; Idem, „Liberal Socialism in Romania: an Interpretation of 
Social Justice”, în Development, Left and Right: Ideological 
Entanglements of Reformist Projects in Pre-communist Romania, 
Bucureşti, Editura Universităţii din Bucureşti, 2018, pp. 55-87. 

dreapta radicală de a atribui tuturor încarnărilor acesteia o 
viziune definitorie modernizatoare şi modernistă, şi nu 
tradiționalistă sau regresivă? (o pledoarie a ultimelor 
decenii situată, desigur, în continuarea uneia anterioare - 
forjată prin critica celor mai timpurii enunțuri marxiste 
asupra subiectului - menită să impună descrierea 
fascismului ca o formă de acțiune politică revoluționară, şi 
nu reacționară). Concluzia acestei cercetări particulare a 
fost că dilema poate fi dezlegată din unghiul unei proble- 
matizări comparative sistematic eludate, şi constând în a 
studia ideologiile dreptei - inclusiv cea fascistă - pe fundalul 
decalajelor de dezvoltare, cu identificarea corespunzătoare 
a ajustărilor suferite de idei în interacțiune cu mediul 
social (adică în acelaşi fel cum au fost studiate, cât se 
poate de sistematic, discursurile iluminismului, liberalis- 
mului sau stângii marxiste, dezvăluindu-se ajustările 
suferite de construcțiile teoretice implicate pe parcursul 
migrației lor de la vest la est, ele însele îngemănate cu 
procesul de redescoperire a unor idei înrudite în contexte 
variate“).  Rezonanţa tradiționalistă şi  antimodernă 


3 Idem, „Developmental Ideology or Regenerative Nationalism? 
Competing Strands of the Romanian Right before World War II”, 
în Development, Left and Right: Ideological Entanglements of 
Reformist Projects in Pre-communist Romania, Bucureşti, Editura 
Universităţii din Bucureşti, 2018, pp. 95-210. 

+ Arthur P. Mendel, Dilemmas of Progress in Tsarist Russia. Legal 
Marxism and Legal Populism, Cambridge, Mass., Harvard 
University Press, 1961; Victoria F. Brown, „he Adaptation of a 
Western Political Theory in a Peripheral State: The Case of 
Romanian Liberalism”, în Stephen Fischer-Galati et al., eds., 
Romania between East and West, Boulder, Colo., East European 
Monographs, 1982, pp. 269-30; Paschalis M. Kitromilides, „The 
Enlightenment East and West: a Comparative Perspective on the 
Ideological Origins of the Balkan Political Traditions”, în 
Enlightenment, Nationalism, Orthodoxy. Studies in the Culture 
and Political Thought of South-Eastern Europe, Aldershot, 
Variorum, 1994, pp. 51-70. 


46 


inconfundabilă a fascismului românesc devine astfel 
inteligibilă în orizont comparativ, pe baza enunțului gene- 
ralizator - oricât de ipotetic deocamdată - că dimensiunea 
modernistă a fascismelor est-europene este mai redusă 
decât cea a formațiunilor echivalente din spațiul de 
emergență franco-italian al fenomenului generic, cazul 
german ocupând o poziție intermediară (intenția de „de- 
orientalizare” a discursurilor despre periferie, aflată în 
spatele încercărilor de a revendica pentru formele 
răsăritene ale fenomenului un caracter modernist egal cu 
cel al formelor occidentale, greşindu-şi ţinta de această 
dată). Trebuie spus şi că astfel de concluzii nu impietează 
asupra descrierii fascismului ca revoluționar, în forma 
revoluției conservatoare. 

Am găsit cu cale să testez în context românesc 
teoriile despre modernismul fascist prin suprapunerea 
speciei lor recente - întemeiată pe o metodologie „culturalistă” 
şi prezentând revoluţia dreptei ca pe corespondentul 
politic al artei şi literaturii de avangardă de la sfârşitul 
secolului al XIX-lea şi începutul secolului XX5 - peste mai 
vechile teoretizări ale fascismului - cu precădere ale celui 
paradigmatic, italian - ca un proiect de depăşire a 
handicapurilor subdezvoltării periferice sau semiperiferice 
prin mobilizarea energiilor naționale sub acoperământ 





5 Walter L. Adamson, Avant-garde Florence. From Modernism to 
Fascism, Cambridge, Mass., Harvard University Press, 1993; 
Roger Griffin, „The Primacy of Culture. The Current Growth (or 
Manufacture) of Consensus within Fascist Studies”, în Journal 
of Contemporary History 37: 1, 2002, pp. 21-43; Emilio Gentile, 
The Struggle for Modernity. Nationalism, Futurism and Fascism, 
Westport, Praeger, 2003; Roger Griffin, Modernism and Fascism: 
the Sense of a Beginning under Mussolini and Hitler, 
Basingstoke, Palgrave Macmillan, 2007; Idem, „Fascism and 
Culture: a  Mosse-Centric Meta-Narrative (or How Fascist 
Studies Reinvented the Wheel)”, în Antonio Costa-Pinto, ed., 
Rethinking the Nature of Fascism. Comparative Perspectives, 
Basingstoke, Palgrave Macmillan, 2011, pp. 85-116. 

autoritar. Intervenţiile din ultima categorie au aşezat în 
centrul perspectivei proiectul corporatist de contracarare a 
facționalismului inerent constituționalismului liberal şi 
burghez - agravat de secționalismul luptei de clasă sub 
egida socialismului şi de fracturarea orizontală a corpului 
social în spiritul sindicalismului - prin structurarea societății 
în jurul grupurilor profesionale delimitate prin linii 
despărțitoare verticale şi prin restructurarea de aceeaşi 
natură a politicii parlamentare. Am fost împins, astfel, spre 
o cercetare a ideii corporatiste în mediul românesc, 
mergând dincolo de scrierile lui Manoilescu, de paginile 
revistei sale Lumea nouă - întemeiată în aprilie 1932 - şi de 
activitatea formațiunii sale politice cu numele de Liga 
Naţional-Corporatistă, fondată în noiembrie 1933. Am 
descoperit documente relevante provenite din tabăra 
legionarismului, dar şi pronunţțări semnificative izvorâte din 
celelalte segmente ale dreptei interbelice: carlismul şi 
antonescianismul, direcția național-creştină, cea naționalist- 
democrată şi cea a conservatorismului rezidual. 

Înclinaţia autorilor şi a grupărilor politico-ideologice 
de a îşi îngropa rivalii prin tăcere sau de a-i deprecia prin 
mistificare a făcut ca investigația să capete accente de 
roman polițist. Mostre de pledoarie corporatistă au putut fi 
identificate în locuri surprinzătoare. Am fost nevoit să 
accept că, în pofida continuității indiscutabile, sub 
raportul coerenței teoretice, dintre etapele succesive ale 


* A. James Gregor, The Ideology of Fascism: the Rationale of 
Totalitarianism, New York, Free Press, 1969; Idem, Faces of 
Janus. Marxism and Fascism in the Twentieth Century, New 
Haven, Yale University Press, 2000; lIdem, Mussolini's 
Intellectuals. Fascist Social and Political Thought, Princeton, 
Princeton University Press, 2005. Contururile perspectivei 
istorice respective au fost dezvăluite în modul cel mai clar în 
cadrul unei dezbateri: Henry A. Turner, „Fascism and 
Modernization”, în World Politics 24: 4, 1972, pp. 547-564; A. 
James Gregor, „Fascism and Modernization: Some Addenda”, în 
World Politics 26: 3, 1974, pp. 370-384. 

gândirii lui Manoilescu - începând cu intervenţiile din anii 
1920 menite să aşeze formula dominantă a liberalismului 
local pe fundamente mai solide sub eticheta neoliberalis- 
mului, continuând cu elaborarea doctrinei economice 
protecționiste la finele aceluiaşi deceniu şi sfârşind cu 
adoptarea formulei de organizare corporatistă ca mijloc de 
implementare a politicii de protecţie a economiei naționale, 
în prima parte a deceniului următor -, activitatea sa pe 
terenul discursului corporatist a debutat abrupt, odată cu 
înființarea periodicului menționat anterior, fără antece- 
dente în activitatea sa publicistică. Convertirea la corpora- 
tism a teoreticianului impus ulterior ca unic reprezentant 
român important al doctrinei - şi consacrat ca atare şi în 
afara țării în 19347 - a avut loc, fără îndoială, ca rezultat al 
unor influențe contextuale. Una dintre ele a fost a lui 
Nichifor Crainic, personaj apropiat de gruparea naţional- 
creştină, dar aspirând şi să realizeze o unificare a forțelor 
naționaliste sub propria conducere după despărțirea de 
partidul lui A.C. Cuza şi Octavian Goga, în octombrie 
1936. Într-adevăr, proiectul de „stat etnocratic” al 
acestuia - lansat în 1937 în periodicul Sfarmă piatră - a 
fost în primul rând un program de reconstrucție 
corporatistă, cu dimensiunea etnocratică adăugată în 
subsidiar. Tot noțiunea de corporatism a fost cuvântul 
cheie al ziarului său Calendarul, angajat plenar în 
promovarea doctrinei încă de la apariție, în ianuarie 
1932, deci cu câteva luni înainte de Manoilescu şi 


7 Mihail Manoilescu, Le siecle du corporatisme. Doctrine du 
corporatisme integral et pur, Paris, Felix Alcan, 1934. 

3 Nichifor Crainic, Programul statului etnocratic, Bucureşti, 
Tipografia Ziarului Universul, [1937]; ldem, Ortodoxie şi 
etnocraţie, Bucureşti, Editura Cugetarea, [1937]. 

9 Idem, „Falimentul partidelor”, în Calendarul 1: 16, 9 februarie 
1932, p. 1; Idem, „Spre statul breslaş”, în Calendarul 1: 32, 25 
februarie 1932, p. 1; Idem, „Partide şi brelse”, în Calendarul 1: 49, 
14 martie 1932, p. 1; Idem, „Marxism şi corporatism”, în 
Calendarul 2: 324, 19 martie 1933, p. 1; Idem, „Conferinţele 

asociaţii lui (după ce primele referiri româneşti la 
experimentul italian din domeniu, înfățişând accentele 
dreptei în curs de radicalizare, au apărut sporadic în 
Cuvântul, în 1926,10 apoi tot astfel în Curentul, în 192811). 

Cu adevărat revelatoare a fost însă descoperirea 
faptului că acțiunea lui Crainic din 1932 nu a făcut ea 
însăşi decât să preia şi să metamorfozeze ideile avansate 
în cadrul unei mişcări articulate la firul ierbii, în sfera 
organizațiilor de reprezentare profesională a claselor 
mijlocii. Demarată în 1929, aceasta a prins formă în iunie 
1930 prin Confederaţia Generală a Asociaţiilor Profesionale, 12 
dominată de structurile asociative ale profesioniştilor 
intelectuali şi condusă din poziția de secretar general de 
lon D. Enescu, preşedintele Societăţii Arhitecţilor din 
România.!3 Lansată în octombrie 1930, revista sa, 
intitulată Drum nou, a fost construită în jurul revendicării 


noastre despre corporatism”, în Calendarul 1: 225, 29 noiembrie 
1932, p. 1; Idem, Lupta pentru spiritul nou, vol. 1: Germania şi Italia 
în scrisul meu de la 1932 încoace, Bucureşti, Cugetarea, [1942]. 

10 Ion Biciolla, „Sindicalismul fascist”, în Cuvântul 3: 500, 8 iulie 
1926, p. 1; Pamfil Şeicaru, „Statul corporativ”, în Cuvântul 3: 
523, 4 august 1926, p. 1; Idem, „Stat corporativ?”, în Cuvântul 
3: 667, 23 ianuarie 1927, p. 1; Titus Enacovici, „Apărarea 
naţională reclamă statul corporativ”, în Cuvântul 3: 681, 10 
februarie 1927, p. 1; Idem, „Statul corporativ. «Charta Muncii»”, 
în Cuvântul 3: 746, 29 aprilie 1927, p. 1. 

11 (nesemnat) „Al treilea congres al sindicatelor fasciste. 
Dl. Mussolini despre sindicalismul italian”, în Curentul 1: 116, 
10 mai 1928, p. 5; Pamfil Şeicaru, „Experienţa fascistă”, în 
Curentul 2: 418, 15 martie 1929, p. 1. 

12 (nesemnat) „Crezul nostru” şi (nesemnat) „Spre drumuri noi în 
viața politică a ţării”, ambele în Drum nou Il: 1, 4 octombrie 
1930, pp. 1, resp. 4; (nesemnat) „Programul Confederaţiei 
Asociaţiilor Profesionale”, în Drum nou 3: 5, 1 martie 1932, pp. 3-4. 
13 |. D. Enescu, Corporatism şi partidism, Bucureşti, Editura 
Secţiei de Studii a Confederaţiei Asociaţiilor Profesionale, 1932; 
Idem, Tradiţia corporatistă în lumina actualității, Bucureşti, 
Imprimeriile „Frăție Românească”, 1941. 

obsesive de edificare a unui stat al breslelor,!+ menit să 
dezrădăcineze parazitismul bugetivor al clasei politice prin 
substituirea unui parlament al grupărilor profesionale în 
locul inautenticei reprezentanțe naționale existente, aflată 
sub controlul partidelor.!5 Din matricea confederativă 
respectivă a luat ființă, în iunie 1932 - deci cu mult înainte 
de formarea Ligii lui Manoilescu -, prima organizație politică 
legitimată printr-un program  corporatist: Blocul 
Cetăţenesc pentru Mântuirea Ţării, condus de profesorul 
Grigore Forțu de la liceul „Gheorghe Lazăr”.! Funcţionând 





14 Idem, „Statul corporativ şi stabilitatea legilor”, în Drum nou 2: 
1, 1 ianuarie 1931, p. 1; (nesemnat) „O grandioasă manifestare 
pentru statul corporativ. Sărbătorirea d-lor arhitect I.D. Enescu şi 
Ferdinand Koşca”, în Drum nou 3: 4, 15 februarie 1932, pp. 3-4; 
I.V. Gruia, „Statul corporativ”, în Drum nou 3: 18, 1 septembrie 
1932, p. 2; (nesemnat) „Ori corporatism, ori bolşevism”, în Drum 
nou 3: 21, 15 octombrie 1932, p. 1; I. D. Enescu, 
„Corporatismul”, în Drum nou 5: 1, 25 februarie 1934, p. 1. 

15 1.D. Enescu, Între muncă şi capital. Politicianism, doctrină şi 
experiențe, Bucureşti, Cartea Românească, 1926; Idem, Criza 
economică şi partidele politice, Bucureşti, Tipografia „Cultura”, 
1930; Simion Mehedinţi, Partidele politice şi statul corporativ, 
Bucureşti, Editura Librăriei Socec & Co., S.A., 1931; (nesemnat) 
„Se mai poate îndrepta statul român cu actualul sistem politic? 
Conferința d-lui profesor Simion Mehedinţi”, partea I, în Drum 
nou 3: 8, 15 aprilie 1932, p. 2; partea II, în Drum nou 3: 9, 1 mai 
1932, p. 2; (nesemnat) „Statul politicianist şi statul corporativ. 
Conferința d-lui arhitect I.D. Enescu”, în Drum nou 2: 11, 31 
mai 1931, p. 2; (nesemnat) „Corporaţii şi partide. Coferinţa d-lui 
I.D. Enescu”, în Drum nou 4: 1, l ianuarie 1933, p. 2; LD. 
Enescu, „Corporatismul şi partidele”, în Drum nou 5: 2, 11 
martie 1934, p. 1; Dim. Trăilă, „Partidele vechi şi curentele noi”, 
în Drum nou 5: 7, 29 aprilie 1934, p. 1. 

16 Grigore Forţu, „Blocul Cetăţenesc pentru Mântuirea Ţării. 
Chemare”, în Drum nou 3: 12, 15 iunie 1932, p. 2; (nesemnat) 
„Blocul şi confederaţția duc acţiune comună”, în Drum nou 3: 15, 
15 iulie 1932, p. 2; (nesemnat) „Cuvântarea d-lui Grigore Forțu”, 
în Drum nou 4: 7, 12 martie 1933, p.2. 

în tandem cu Confederaţia pe platforma aceluiaşi periodic, 
Blocul a adăugat discursului un plus de radicalism. 
Putem compara, pentru a ne convinge de aceasta, afirmația 
lui Enescu că „Blocul Cetăţenesc pentru Mântuirea Ţării 
este blocul corporativ pentru mântuirea statului de lepra 
politicianistă”!7 cu declarația oficială a formațiunii lui Forțu, 
potrivit căreia „cucerirea puterii de stat şi desființarea 
partidelor politice este lozinca de moment a Blocului”. 18 
Coabitarea cu Calendarul a contribuit la evoluţia lui 
Forțu către legionarism, după ce partidul său - delimitat 
inițial faţă de versiunea fascistă a antipoliticianismului!” - 
a fost împiedicat să participe la alegerile parlamentare din 
20-29 decembrie 1933, la fel ca şi Garda de Fier.20 
Urmând un traseu asemănător, Enescu s-a alăturat 
Partidului Naţional-Creştin în 1935, după închiderea 
revistei şi dizolvarea organizației sale - în 1934 - ca urmare 
a atitudinii violent anticarliste.2! Militantismul său pe 
planul mişcării de reprezentare profesională a continuat 
însă, în cadrul mai longevivei Confederații a Asociaţiilor de 
Profesionişti Intelectuali din România, înființată în 
februarie 193322 şi activă ca forum corporatist până în anii 





17 [.D. Enescu, „Ideea corporativă”, în Drum nou 3: 13, 21 iunie 
1932,p. 1. 

18 (nesemnat) „Lozinca momentului”, în Drum nou 3: 13, 21 iunie 
1932, p. 2. 

19 Grigore Forţu, „Hitlerism român”, în Drum nou 4: 18, 28 mai 
1933, p. 2; Idem, „Mărturisism...”, în Drum nou 4: 43, 17 
decembrie 1933, p. 1. 

20 (nesemnat) „Tovărăşia vinovaţilor”, în Drum nou 4: 44, 31 
decembrie 1933, p. 1. 

21 (nesemnat) „Imnul restauraţiei regelui Carol II”, în Drum nou 
5: 14, 17 iunie 1934, p. 1; (nesemnat) „De ce nu am mai 
apărut”, în Drum nou 5: 15, 29 septembrie 1940, p. 1 (periodicul 
a reapărut pentru o scurtă perioadă în 1940-1941). 

22 (nesemnat) „Confederaţia Asociaţiilor de  Profesionişti 
Intelectuali”, în Drum nou 3: 24, 28 noiembrie 1932, p. 2; 
(nesemnat) „Adunarea generală de constituire a confederației”, 

dictaturilor de dreapta2% (liderul arhitecţilor, însărcinat, de 
asemenea, cu conducerea structurii confederative, fiind 
aici coleg, în consiliul director, cu Manoilescu, preşe- 
dintele Uniunii Generale a Inginerilor). Din interiorul 
organizației de reprezentare a gulerelor albe, Enescu a 
elaborat proiecte de reconstrucție corporatistă completă a 
statului în 193824 şi 1939,25 plasându-se în orizontul 
tatonărilor carliste de profil (începute prin prevederile 
constituționale din februarie 1938 pentru împărțirea 
corpului electoral în categorii profesionale şi continuate 
prin legea de organizare a breslelor din luna octombrie a 
aceluiaşi an,2 apoi prin inițiativa legislativă menită să 
împingă mai departe acțiunea începută, din iulie 193927). 
După abrogarea legii din 1938 printr-un decret anto- 
nescian, în decembrie 1940,23 şi amânarea pe termen 
nedefinit a chestiunii - în urma trecerii la economia de 


Confederaţia Asociaţiilor de Profesionişti Intelectuali din România. 
Buletin informativ |: 1, martie 1933, pp. 2-7. 

23 1.D. Enescu, „Arhitectura socială”, în Confederaţia Asociaţiilor 
de Profesionişti Intelectuali din România. Buletin informativ 4: 1, 
ianuarie-martie 1936, pp. 25-38; Idem, „Organizarea profesiu- 
nilor intelectuale în cadrul noului regim constituționa/”, în 
Confederaţia Asociaţiilor de Profesionişti Intelectuali din România. 
Buletin informativ 6: 2-4, aprilie-decembrie 1938, pp. 37-46. 

2+ Idem, Studiu pentru organizarea profesiunilor, Bucureşti, 
„Imprimeria Bucureşti”, 1938. 

25 Idem, Organizarea profesiunilor intelectuale în cadrul noului 
regim constituțional, Bucureşti, Imprimeria S.A.R., [1939]. 

26 „Lege pentru recunoaşterea şi funcţionarea breslelor de 
lucrători, funcționari particulari şi meseriaşi”, în Monitorul oficial 
237, 12 octombrie 1938, pp. 4846-4849. 

27 Proiect de lege pentru recunoaşterea breslelor, înființarea 
Consiliului Naţional al Breslelor şi organizarea camerelor 
profesionale, Bucureşti, Imprimeria Centrală, 1939. 

283  „Decret-lege pentru desființarea breslelor de lucrători, 
funcţionari particulari şi meseriaşi”, în Monitorul oficial 298, 18 
decembrie 1940, pp. 6890-6891. 

război în octombrie 19412 -, cel mai consecvent rival al lui 
Manoilescu - descris altminteri de Nichifor Crainic, în 
1937, ca cel dintâi militant corporatist română şi 
revendicându-şi el însuşi primatul în paginile revistei 
național-creştine Tara noastră, în martie 193883! - a propus 
noi proiecte animate de vechile idealuri, în 194232 şi, 
respectiv, 1944,33 coordonând comisii special alcătuite ale 
Ministerul Muncii şi Ocrotirilor Sociale (ultima oară în 
calitate de subsecretar de stat). 


De la ideea corporatistă la problematizarea istorică a 
statului bunăstării 


Tot atât de surprinzătoare ca postura deținută de 
ideea corporatistă în paginile din Drum nou este utilizarea 
aceluiaşi set de noţiuni în periodicul Politica socială, 
publicat din 1934 - după ce a fost lansat mai întâi în 1933 
cu titulatura Munca - sub directoratul lui D. R. loanițescu, 
ministru al Muncii în timpul ultimelor guvernări naţional- 
țărăniste, din 1932-1933. La fel ca şi precedenta, această 
nouă revelație m-a confruntat cu fenomenul alunecării 
spre polul dreptei, pe suprafața spectrului politico- 
ideologic, al doctrinei devenite inseparabilă de imaginea lui 
Manoilescu, după formularea sa inițială într-o altă cheie 
decât cea a manoilescianismului şi cu conotații diferite de 





29 Alexandru Herlea, Regimul muncii în timp de război. Decret- 
lege adnotat cu deciziunea de aplicare şi cu legile de muncă în 
vigoare, Deva, Tipografia Minerva, 1941. 

30 Crainic, Programul statului etnocratic, p. 7. 

31 [.D. Enescu, „Corporatismul românesc”, în Țara noastră 17: 6, 
26 martie 1938, pp. 175-177. 

32 Ministerul Muncii, Sănătăţii şi Ocrotirilor Sociale, Ante-proiect 
de  decret-lege pentru organizarea profesiunilor, Bucureşti, 
Monitorul Oficial şi Imprimeriile Statului, 1942. 

33 Ministerul Muncii, Sănătăţii şi  Ocrotirilor Sociale. 
Subsecretariatul de Stat al Muncii, Ante-proiect de decret-lege 
pentru organizarea profesiunilor, Bucureşti, Imprimeriile Casei 
Naţionale a Asigurărilor Sociale, 1944. 

cele ale discursului interbelic de dreapta. Desfăşurându-se, 
de această dată, pe făgaşul Frontului Românesc al lui 
Alexandru Vaida-Voevod, unde loanițescu s-a integrat 
după 1935 -, convertirea de dreapta3+ a avut loc pe fundalul 
orientării inițiale a revistei în favoarea discursului liberal 
de stânga.35 Pledoaria corporatistă a fost dezvoltată aici, în 
1934-1935, prin opoziţie cu Manoilescu şi în sensul unui 
forme moderate de „corporatism social”, conceput ca 
adăugând cu înțelepciune elemente de reprezentare profe- 
sională la reprezentarea politică parlamentară.3* La Drum 
nou, în schimb, ea a debutat sub auspiciile unei orientări 
spre valorile liberalismului clasic, cu obiectivul de eliberare 
a economiei din cadrul limitativ al intervenționismului 
sufocant.37 Comparaţia dintre Drum nou, Lumea nouă şi 


3+ G. Dulca, „Protecția muncii naţionale”, în Politica socială 3: 
67, 20 aprilie 1935, p. 3; N. Porsena, „Români şi străini”, în 
Politica socială 3: 78, 20 iulie 1935, p. 1; G. Dulca, „Democraţie, 
fascism, dictatură”, în Politica socială 3: 883, 7 noiembrie 1935, 
p. 3; D.R. Iloaniţescu, „Dreapta! şi „stânga”, în Politica socială 4: 
104, 1 mai 1936, p. 1; Idem, În slujba socialului, Bucureşti, 
Tipografia A-B-C, 1938; ldem, Regimul breslelor, Bucureşti, 
Tipografia A-B-C, 1940; Idem, Protecţia muncii naționale. Istoric. 
Legiuirile regimului legionar, Bucureşti, Tipografia A-B-C, 1941. 
35 C. Dumitrescu, „Între liberalism şi socialism”, în Politica 
socială 2: 12, 7 aprilie 1934, p. 1; H. Pas, „Politica socială şi 
sindicalismul”, în Politica socială 3: 55, 26 ianuarie 1935, p. 1; 
V. M. Ioachim, „În slujba unei noi ordini sociale”, în Politica 
socială 3: 59, 23 februarie 1935, pp. 1,3. 

36 V.M. Ioachim, „Corporatism economic şi corporatism social. 
Evoluţia corporatismului”, în Politica socială 2: 6, 24 februarie 
1934, p. 2; Idem, „Corporatism economic şi politic”, în Politica 
socială 2: 7, 3 martie 1934, p. 2; Idem, „Corporatism social”, în 
Politica socială 2: 8, 10 martie 1934, p. 2; Idem, „Foloasele 
corporatismului social”, în Politica socială 2: 9, 17 martie 1934, 
p. 2; Idem, „Limitele corporatismului”, în Politica socială 3: 92, 7 
decembrie 1935, p. 1. 

37 1.D. Enescu, „Etatism”, în Drum nou 2: 16, 16 august 1931,p. 
1; (nesemnat) „Precizări necesare. Capitalismul”, în Drum nou 3: 

Politica socială după criteriul raportării lor la dezideratele 
corporatiste m-a condus spre o problematizare de ansamblu 
a rolului îndeplinit de corporatism ca vector al conexiunilor 
dintre varietățile locale ale discursului liberal şi familiile 
ideologice româneşti ale dreptei, determinându-mă să 
încadrez tipologic specia manoilesciană a doctrinei ca 
situată în continuarea formulei dominante a politicii liberale 
în mediul românesc - modernizatoare cu prețul distorsiunilor 
etatiste -, şi să plasez celelalte două perspective corporatiste 
în succesiunea liberalismului de factură clasică şi, 
respectiv, a celui cu deschidere socială.58 

O implicaţie de mai mare anvergură a comparației 
menționate priveşte funcțiile îndeplinite de ideea corpora- 
tistă ca principiu de coagulare a mişcării de reprezentare 
profesională - manifestată cu putere în albia acțiunii de la 
Drum nou -, dar şi ca principiu diriguitor al politicii de 
reformă socială (atestabilă în sfera revistei lui loanițescu). 
Ajunsă în acest punct, cercetarea demarată ca o explorare 
a relației dintre corporatism şi familiile dreptei interbelice 
s-a deschis către o problematizare a interacțiunii dintre 
fenomenul de ansamblu al reprezentării profesionale - 
incluzând diferitele politici urmate de diversele segmente 
ale structurilor asociative implicate, delimitate în funcție 
de bazele lor sociale - şi dezvoltarea politicii sociale 
precomuniste. Astfel reformulat, demersul a impus şi 
raportarea critică la narațiunea dominantă a domeniului, 
având în centru socialismul şi sindicalismul proletar ca 


7, 1 aprilie 1932, p. 2; I. Constanțiu, „Legile economice şi legile 
politice”, în Drum nou 3: 10, 15 mai 1932, p. 1; I. Ghiulea, 
„Economia ştiinţifică împotriva economiei dirijate”, în Drum nou 
4: 2, 15 ianuarie 1933, pp. 1, 3; Ferdinand Koşca, „Naţionalism 
economic”, în Drum nou 4: 23, 9 iulie 1933,p.1. 

33 Victor Rizescu, „Social Policy and the Corporatist Design: a 
Romanian Experience of  Reluctant  Intermingling”, în 
Development, Left and Right: Ideological Entanglements of 
Reformist Projects in Pre-communist Romania, Bucureşti, Editura 
Universităţii din Bucureşti, 2018, pp. 211-225. 

singure surse ale schimbării şi tratând celelalte compo- 
nente ale peisajului istoric drept factori de inerție.39 Noua 
perspectivă a condus şi către dezideratul de a include în 
câmpul investigației instituţiile publice de reprezentare 
profesională (ale camerelor profesionale, de Comerţ şi 
Industrie şi de Muncă - des invocate în Drum nouşi în 
Politica Socială -, dar lăsând desigur în fundal, la fel ca 
peste tot, sectorul agriculturii). 

Tot în etapa respectivă am putut elucida felul cum 
trebuie valorificată în corpul demersului cea mai 
importantă referință critică internațională a subiectului 
Manoilescu: articolul „Still the Century of Corporatism?” 
din 1974 al politologului american Philippe Schmitter,+0 
tratat ca o piatră de hotar - din categoria „înainte şi 
după”! - a studiilor menite să diagnosticheze evoluția 
politicii sociale din lumea postbelică - în principal din 
orizontul democrațţiilor consolidate -, dar şi să traseze linii 
directoare pentru dezvoltarea ei ulterioară.%? Invocând 


39 Vezi mai sus, capitolul „De la emanciparea muncii la 
protecţia socială. Politica reprezentării profesionale la începutul 
secolului XX”. 

+0 Philippe C. Schmitter, „Still the Century of Corporatism?”, în 
The Review of Politics 36: 1, 1974, pp. 85-131 

+1 Wolfgang Streek, Lane Kenworthy, „Iheories and Practices of 
Neo-corporatism”, în Thomas Janoski et al., eds., Handbook of 
Political  Sociology. States, Civil Society and Globalization, 
Cambridge, Cambridge University Press, 2005, pp. 441-460. 
Vezi şi, mai sus, capitolul „Domesticirea unei utopii regresive? 
Corporatismul ca teorie şi practică înainte şi după 1945”. 

+2 Otto Newman, The Challenge of Corporatism, London, 
Macmillan, 1981; Wyn Grant, ed., The Political Economy of 
Corporatism, Basingstoke, Macmillan, 1985; Peter J. Williamson, 
Corporatism in Perspective: an Introductory Guide to Corporatist 
Theory, London, Sage Publications, 1989; Jose Luis Cardoso, 
Pedro Mendoga, „Corporatism and Beyond: an Assessment of 
Recent Literature”, ICS Working Papers 1, 2012; Eva Hartmann, 
Paul F. Kjaer, eds., The Evolution of Intermediary Institutions in 

Le siecle du corporatisme din 1934 ca cea mai relevantă 
expresie a teoriei corporatiste de până la 1945, abordarea 
lui Schmitter dezvăluie forma neocorporatistă asumată 
adesea de aşezămintele instituționale şi de procedurile 
aferente implicate în negocierea tripartită dintre capital, 
organizaţiile sindicale şi autoritățile guvernamentale, cu 
contururi variate în diversele lor contexte dar prezentând, 
toate la un loc, trăsături comune suficient de pronunțate 
pentru a justifica încadrarea lor într-un model de 
„reprezentare a intereselor” diferit de cel „pluralist”. Fără a 
nega gradul superior de compatibilitate cu principiile 
fundamentale ale democraţiei liberale al celui din urmă 
sistem de structurare a relaţiilor dintre factorii economici, 
sociali şi politici,+3 şcoala de gândire inițiată de textul citat 
al anilor 1970 a revendicat caracterul politologic legitim al 
atitudinii de a accepta comprimarea grupurilor de interese 
„intr-un număr limitat de categorii verticale, fiecare dintre 
ele reprezentând funcțiile interdependente ale unui întreg 
organic”, precum şi „multiplicarea controlată, limitarea 
cantitativă, stratificarea pe verticală şi complementaritatea 
în interdependențţă” a entităților implicate.4% 

Teoria neocorporatistă a autorului specializat inițial 
în studii latino-americane a subliniat incongruența 
patentă dintre teoriile corporatismului clasic şi practicile 
desfăşurate sub egida lor, raportând totuşi realitățile 
postbelice supuse analizei la două tradiții cu rădăcini 
interbelice. Una dintre ele, a autoritarismului asociat în 
modul cel mai clar cu fascismul - dar reprezentativă şi 


Europe. From Corporatism to Governance, Basingstoke, Palgrave 
Macmillan, 2015. 

43 Leo Panitch, „The Development of Corporatism in Liberal 
Democracies”, în Comparative Political Studies 10: 1, 1977, pp. 
61-90; Gerhard Lehmbruch, „Liberal Corporatism and Party 
Government”, în Comparative Political Studies 10: 1, 1977, 
pp. 91-126. 

++ Schmitter, „Still the Century of Corporatism?”, p. 97. 

pentru experimentele ulterioare de dezvoltare accelerată 
periferică -, îl are ca patron pe ideologul român, după cum 
cealaltă, de factură democratică, poate fi aşezată sub egida 
lui John Maynard Keynes şi a eseului său „Ihe End of 
Laissez Faire” din 192645 (ea înfățişând întrupări sporadice 
şi neconcludente până la cel de-al Doilea Război Mondial, 
pentru a-şi dezvălui valenţele mai târziu). Un cititor român 
al lui Schmitter şi al amplei bibliografii elaborate în conti- 
nuarea lui nu are cum să nu fie dezamăgit de diferența 
dintre atenția acordată aici figurii lui Manoilescu şi 
neglijarea completă a contextului său național. Aceasta cu 
atât mai mult cu cât motivele numitului dezechilibru sunt 
explicate de chiar părintele noului tip de reflecţie despre 
fenomenul corporatist într-un alt articol, din 1978, unde 
se spune că teoreticianul din România interbelică a 
preluat şi a prelucrat un set de idei „provenite din ansam- 
blul Europei, şi nu din ambianța românească particulară”, 
acționând astfel mai degrabă ca „o curea de transmisie 
pentru acest Zeitgeist, pe direcția țării sale şi a periferiilor 
europene şi latino-americane, mai degrabă decât ca un 
analist important şi original al problemelor locale”.+6 
Nedumerirea nu poate decât să sporească atunci 
când ne gândim că, prin contrast, teoria economică 
protecționistă a lui Manoilescu, având ca piesă centrală 
cartea  Theorie du  protectionisme et de l'echange 
international din 1929,47 a fost contextualizată atent într-o 
binecunoscută lucrare din 1996 a istoricului american 


+5 John Maynard Keynes, „The End of Laissez Faire”, în Essays 
in Persuasion, New York, Norton, 1963, pp. 312-323. 

46 Philippe C. Schmitter, „Reflections on Mihail Manoilescu and 
the Political Consegquences of Delayed-Dependent Development 
on the Periphery of Western Europe”, in Kenneth Jowitt, ed., 
Social Change in Romania, 1860-1940. A Debate on Development 
in aEuropean Nation, Berkeley, University of California, Institute 
of International Studies, 1978, pp. 117-139. 

+7 Mihail Manoilescu, Theorie du protectionisme et de l'echange 
international, Paris, Marcel Giard, 1929. 

Joseph Love, ca un preludiu pentru comparaţia dintre 
realitățile contextuale astfel scoase la lumină şi cele înrudite, 
ale spațiului  latino-american (mai ales brazilian).%8 
Constatăm că, oricât de strâns interconectate ar fi, 
altminteri, cele două volete ale argumentațţiei avansate de 
autorul interbelic, segmentul politic al construcției sale 
doctrinare - articulat în jurul noțiunii de corporatism - nu 
a fost nici de această dată plasat în relație cu particu- 
laritățile din domeniu ale mediului românesc, considerate 
pesemne ca nesemnificative. De fapt, reflexul de a ignora 
România în  retrospectivele comparative ale politicii 
corporatiste s-a impus încă din perioada interbelică, lucru 
relevat de lucrări precum Capitalisme et communaută de 
travail a lui Francois Perroux din 1937% - un apărător 
sceptic al proiectului -, Neo-liberalisme, neo-corporatisme, 
ne&o-socialisme a lui Gaetan Pirrou din 19395 - un critic 
moderat de această dată -, sau, chiar mai grăitor, La 
politique corporative a lui Albert Muller din 1935 (un autor 
belgian interesat, altminteri, chiar şi de experimentele 
corporatiste din Bulgaria, întreprinse sub dictatura lui 
Kimon Georgiev Stoyanov, începută în 193451). 

Ponderea considerabilă deținută în orbita dezbaterii 
româneşti precomuniste despre politica socială de ideea 
corporatistă şi de asociaţiile profesionale ale claselor 
mijlocii creditabile pentru a fi lansat discursul corporatist 
în anii 1929-1930 a fost astfel repertoriată ca imposibil de 
armonizat nu doar cu singura interpretare istorică 
autohtonă de anvergură a subiectului - ignorantă, printre 


+3 Joseph L. Love, Crafting the Third World. Theorizing 
Underdevelopment in Rumania and Brasil, Stanford, Stanford 
University Press, 1996. 

+9 Francois Perroux, Capitalisme et communaute de travail, Paris, 
Librairie du Recueil Sirey, 1937, pp. 27-176. 

50  Gaetan  Pirou,  Neo-liberalisme,  neo-corporatisme,  neo- 
socialisme, Paris, Gallimard, 1939, pp. 73-124. 

51 Albert Muller, La politique corporative. Essais d'organisation 
corporative, Anvers, Les Editions Rex, 1935, pp. 151-154. 

altele, în legătură cu conexiunea dintre politica socială, 
corporatism şi organizaţiile cu profilul descris -, dar şi cu 
studiile comparative internaționale,  neinteresate de 
corelaţiile corporatiste locale ale lui Manoilescu. Proiectul 
unei istorii a politicii sociale şi a reprezentării profesionale 
capabile să facă dreptate claselor mijlocii, forțelor politice 
cu diverse orientări ideologice - altele decât socialismul - şi 
ideii corporatiste a condus însă, mai departe, la viziunea 
unei dezvoltări istorice dominate într-o manieră covârşitoare 
de ultimul dintre factorii menționați. Am descoperit că 
procesul tranziției de la organizarea tradițională de breaslă 
la libertatea sindicală modernă - corespunzătoare modelului 
„pluralist” din tipologia lui Schmitter şi consonantă cu 
ansamblul relaţiilor economice de natură individualistă şi 
contractualistă - a fost marcat, în mediul românesc, de 
supraviețuirea în forme diverse şi de reinventarea recurentă 
a vechiului spirit corporatist, până la îmbrăţțişarea 
deschisă a proiectului antisindical în timpul regimurilor 
politice de dreapta, dintre 1938 şi 1944. Reversul acestei 
descoperiri a fost constatarea că eforturile de implemen- 
tare consecventă a viziunii corporatiste au înregistrat 
succese la fel de parțiale ca şi cele de înrădăcinare a 
concepției opuse. 


Centru, stânga și dreapta în politica reprezentării 
profesionale 


Afirmat în articolul 27 al constituției din 1866 - fără 
a fi însoțit de o legislaţie ordinară capabilă să asigure 
traducerea lui în practică pe baze solide -, principiul 
libertăţii de asociere a fost reluat în România prin articolul 
5 al constituției din 1923, completat de prevederea 
cuprinsă în articolul 29 că „dreptul de liberă asociațiune 
nu implică în sine şi dreptul de a crea persoane juridice” 
şi, prin urmare, „condițiunile în care se acordă personali- 
tatea juridică se vor stabili printr-o lege specială”. Prima 
piesă de legislație menită să aplice în mod autentic şi 

consecvent acelaşi principiu în sfera organizațiilor cu 
caracter profesional a fost legea sindicatelor profesionale 
din mai 1921,5 completată prin cea pentru persoanele 
juridice din februarie 192453 (modificată în aprilie 1927). 
Promovată de Grigore Trancu-laşi, primul ministru al 
Muncii, în timpul primei guvernări averescane, din 1920- 
1921 - cu D.R. loaniţescu, la acea vreme în Partidul 
Poporului, ocupând funcția de secretar general al ministe- 
rului -, legea sindicatelor a fost precedată de constituirea 
departamentului ministerial menționat în martie 1920 şi 
de adoptarea unei reglementări a conflictelor colective de 
muncă, în luna septembrie a aceluiaşi an5* (aceasta 
anticipând cu mult reglementarea contractelor de muncă - 
survenită de-abia în aprilie 192955 -, dar răspunzând 
desigur urgenţelor create de escaladarea conflictului social 
în succesiunea revoluției ruse şi a războiului mondial, 
culminate prin greva generală eşuată din octombrie 1920 
şi prin separarea aripii comuniste din corpul partidului 
socialist, în mai 1921). Filozofia subiacentă întregului 
pachet legislativ este exprimată în modul cel mai concis de 
o altă prevedere a noii constituții. Cuprinsă în articolul 21 
- şi fără niciun antecedent în documentul din 1866 -, ea 
spune că „toţi factorii producţiunii se bucură de o egală 
ocrotire”, deci „statul poate interveni, prin legi, în 
raporturile dintre aceşti factori pentru a preveni conflicte 
economice şi sociale”. Tendința generală a procesului de 
dezvoltare legislativă şi instituțională este semnalată de 
cele două tentative ratate de adoptare a unui cod unitar al 


52 „Lege asupra sindicatelor profesionale”, în Monitorul oficial 41, 
26 mai 1921, pp. 1419-1425. 

53 Legea pentru persoanele juridice, promulgată prin înaltul decret 
no. 27 din 6 februarie 1924, cu expunerea de motive, Bucureşti, 
Imprimeria Statului, 1924. 

54 „Lege pentru reglementarea conflictelor de muncă|”, în 
Monitorul oficial 122, 5 septembrie 1920, pp. 4239-4242. 

55 „Lege asupra contractelor de muncă”, în Monitorul oficial 74, 5 
aprilie 1929, pp. 2634-2645. 

muncii, promovate în timpul guvernării liberale din 1922- 
1926 de miniştrii de resort Gheorghe Mârzescu - în 1924 - 
şi, respectiv, Nicolae Chirculescu - în 1925.56 

La momentul 1866, concepţia libertăţii de asociere - 
cuprinzând în fapt, aşa cum am văzut, premisele celei mai 
specifice, de libertate a asocierii cu caracter sindical - se 
situa în contradicție cu realitatea supraviețuirii vechilor 
bresle, desființate printr-un jurnal al Consiliului de 
Miniştri abia în iunie 1873. Disoluţia treptată a acestora 
se desfăşurase vreme de câteva decenii într-o manieră la 
fel de contradictorie.57 Astfel, Regulamentele Organice au 
inaugurat procesul prin stipularea principiului de libertate 
a comerțului - articolele 154-162 în textul muntenesc, de 
exemplu -, dar preocupându-se în acelaşi timp de consoli- 
darea corpurilor profesionale tradiționale - prin articolele 
84-92 în acelaşi text58 -, în continuarea unor reforme ale 
domnitorilor fanarioți Alexandru Ipsilanti (din 1776), 
Nicolae Şuţu (din 1784) sau Petre Mavrogheni (din 1788). 
Însărcinate cu responsabilităţi politice prin prevederile 
referitoare la compoziția Adunărilor Obşteşti Extraordinare 
- aplicate în 1842, cu ocazia alegerii lui Gheorghe Bibescu 
ca domnitor în Muntenia - şi apoi din nou prin 
regulamentele de alegere a Divanurilor Ad-Hoc din 1857,59 
breslele au primit noi lovituri prin desființarea privilegiilor 
şi monopolurilor în virtutea articolului 46 al Convenţiei de la 





56 Ministerul Muncii, Cooperaţiei şi Asigurărilor Sociale, Anteproiect 
de Cod al Muncii, Bucureşti, Tipografiile Române Unite, 1926. 

57 Eugen Pavlescu, Economia breslelor în Moldova, Bucureşti, 
Fundaţia Regele Carol I, 1939; Vladimir Diculescu, Bresle, 
negustori şi meseriaşi în Țara Românească, 1830-1848, 
Bucureşti, Editura Academiei R.S.R., 1973. 

55 Regulamentele Organice ale Valahiei şi Moldovei, ed. de Paul 
Negulescu şi George  Alexianu, Bucureşti,  Imprimeriile 
„Eminescu” S.A., 1944, pp. 23-25, 74-76. 

59 Gheorghe Il. Brătianu, Sfatul domnesc şi adunarea stărilor în 
principatele române, ed. de Şerban Papacostea, Bucureşti, 
Editura Enciclopedică, 1995 [1976], pp. 257-258, 285-288. 

Paris, prin constituirea paralelă a primelor organizații 
profesionale întemeiate pe noțiunea de liberă asociere - 
începând din anii 1840, mai întâi ca asociații de ajutor 
mutual60 -, prin înființarea Camerelor de Comerț şi Industrie 
în octombrie 1864 - inițial doar cu secții comerciale, 
începând să funcționeze efectiv în 186861 pentru a fi 
reorganizate pe baza unei legi din mai 188662 - şi, desigur, 
prin adoptarea codului civil de formă napoleoniană în 1865. 
Este însă grăitor pentru persistența contradicțiilor amintite 
că înseşi camerele de comerț concepute ca expresii ale 
noului spirit economic au luat în considerare măsuri de 
salvare a breslelor de spirit premodern. 

Legea Trancu-laşi pentru organizarea sindicatelor 
profesionale de salariați, patronale şi mixte din 1921 s-a 
nutrit din modelul francez. Referința sa paradigmatică a 
fost legea Waldeck-Rousseau cu acelaşi conținut din 1884, 
completată prin dispoziţii ulterioare (mai importantă fiind 
cea din 1901 pentru constituirea cadrului legislativ 
general al libertăţii de asociere).63 Antecedentele legislației 





60 G. Zane, Industria din România în a doua jumătate a secolului 
al XIX-lea. Despre stadiile premergătoare industriei mecanizate, 
Bucureşti, Editura Academiei R.S.R., 1970, pp. 45-47, 99-112; 
Florea Dragne et al., Mişcarea sindicală din România, Bucureşti, 
Editura Politică, 1981. 

6iCamera de Comerţ şi Industrie din Bucureşti. 70 de ani de 
activitate, Bucureşti, Atelierele Luceafărul S.A., [1938|, Matei 
Ionescu, „La fin des corporations et les debuts des chambres de 
commerce et dindustrie”, în Revue roumaine d'histoire 6: 6, 
1967, pp. 881-905. 

62 „Lege asupra camerilor de comerciu şi industrie”, în 
C. Hamangiu, coord., Codul general al României, vol. 2: Legi 
uzuale, 1860-1903, Bucureşti, Ed. Librăriei Leon Alcalay, 1903, 
pp. 2120-2126. 

63 Gustave Fagniez, Corporations et syndicats, Paris, Librairie 
Victor Lecoffre, 1905; Paul Louis, Le syndicalisme europeen, Paris, 
Librairie Felix Alcan, 1914; Magali della Sudda, „Associations and 
Political Pluralism: the Effects of the Law of 1901”, în Julian 

de profil a celei de-a treia republici franceze trebuie subli- 
niate, însă, ca o parte constitutivă a acţiunii sale de 
paradigmă. Ele au debutat odată cu desființarea organizării 
de breaslă prin legea Le Chapelier din 1791 - după 
experimentul decretului Turgot din 17766 -, sub auspiciile 
unei afirmări nețărmurite a contractualismului individua- 
list. Expresia deplină a concepției ce avea să fie invocată 
apoi ritualic - inclusiv în Românias5 - ca o manifestare de 
opacitate temporară a liberalismului în privința intervenţiei 
necesare a factorului politic în sfera relațiilor dintre factorii 
economici a fost incriminarea coalițiilor profesionale de 
orice fel - privite ca limitări nelegitime ale libertăţii indivi- 
duale - prin codul penal napoleonian din 1810. Ea a fost 
urmată de dezincriminarea practicilor în cauză printr-o lege 
a celui de-al doilea imperiu, din 1864, şi doar după încă 
două decenii de exemplara reglementare imitată în 
România după Marele Război. 

Supraviețuind prin confruntare cu sindicalismul 
anarhist de la începutul secolului XX - dezvoltat în orbita 
Confederaţiei Generale a Muncii* -, abordarea legislativă 
franceză a furnizat principiile directoare ale viziunii 
promovate în domeniu de Liga Naţiunilor prin Organizaţia 
Internațională a Muncii, pentru a fi asumată de 
Organizaţia Naţiunilor Unite în epoca postbelică,*?7 ea 

constituind şi referința teoreticienilor ca Schmitter pentru 
definirea modelului „pluralist” de reprezentare a intere- 
selor (a celor profesionale cu precădere, fireşte). Seria 
anchetelor sponsorizate de departamentul specializat al 
Ligii Naţiunilor în legătură cu condiţiile de exercitare a 
libertăţii sindicale în Europa,6 inițiată în 1921 ca reacție 
la situaţia creată în Ungaria prin contrarevoluția din 
191969 şi incluzând un raport din 1927 asupra restruc- 
turării pe baze corporatiste a relațiilor dintre capital şi 
muncă sub egida statului în Italia fascistă70 - aceasta 
începută în 1926 pentru a fi sancționată de principiile 
enunțate în Carta del Lavoro din anul următor”! -, a 
prilejuit şi o contribuție românească, tot din 1927, 
elaborată sub titlul La liberte syndicale en Roumanie de 
către George Strat,”2 economist de orientare liberală 
clasică dar şi autor al mai multor lucrări despre politica 
muncii.'3 La fel ca şi articolele contemporane publicate în 
periodicele Les documents du travail, Revue internationale 

1927. O altă anchetă în La liberte syndicale, vol 4: Italie, 
Espagne, Portugal, Grece, Royaume des Serbes, Croates et 
Slovenes, Bulgarie, Roumanie, Geneve, Bureau International du 
Travail, 1928, pp. 373-417. 

73 George Strat, La situation €conomique des classes sociales en 
Roumanie, Bucureşti, Atelierele Grafice Socec, 1930; Idem, 
Intervenţionismul statului, limitele sale şi munca naţională, 
Bucureşti, Tipografia „Bucovina”, 1934. 

du travail şi Revue d'histoire economique et sociale de 
teoreticianul agrarian şi cooperatist Nicolae Ghiulea,7+ sau 
ca scrierile din epocă ale lui Trancu-laşi sau loanițescu,75 
intervenţia lui Strat prezintă politica socială a guvernelor 
averescane şi liberale ca obligată să lupte pe două 
fronturi. Opunându-se tendinței de politizare a mişcării 
sindicale întreținută de socialişti şi comunişti - chestiune 
asupra căreia voi reveni -, ea se confrunta şi cu 
moştenirea corporatistă a epocii antebelice, resuscitată 
după decesul oficial al breslelor din 1873. 

Este vorba, desigur, despre formele instituționale 
create în baza legislației de natură semicorporatistă şi de 
inspirație  central-europeană - germană, austriacă şi 
ungară” - adoptată în principal ca remediu urgent pentru 
degringolada clasei meşteşugăreşti, în consonanță cu 
procesul de tranziție spre politica economică protecționistă 
de ansamblu. Lansată de proiectele conservatoare nefinali- 
zate ale lui Petre P. Carp - din 1881, reluat în 1888 - şi 
Nicolae Filipescu - din 1901 -, concepția combătută în anii 
1920 se concretizase prin legea pentru organizarea mese- 
riilor din 1902 - promovată de ministrul liberal al Agricul- 
turii şi Domeniilor Basile M. Missir”? -, apoi prin cea de 
organizare a meseriilor, creditului şi asigurărilor muncitoreşti 





74 N. Ghiulea, „Les syndicats ouvriers en Roumanie”, în Les 
documents du travail 9: 97-98, mai-juin 1925, pp. 107-136. 

75 Grigore Trancu-laşi, Chestiuni economice şi financiare, 
Bucureşti, Editura Librăriei Stănciulescu, 1919; D.R. Ioaniţescu, 
La legislation du travail en Roumanie. Aperţue historique, 
Bucureşti, Imprimeriile Statului, 1926. 

7e La liberte syndicale, vol. 3: Allemagne, Ancienne Autriche- 
Hongrie, Autriche, Hongrie, Republique Tchecoslovaque, Pologne, 
Etats Baltes, Danemark, Norvege, Suede, Finlande, Geneve, 
Bureau International du Travail, 1928, pp. 7-150. 

77 B. M. Missir, coord., Legea pentru organizarea meseriilor şi 
regulamentul privitor la aplicarea ei, precedate de dezbaterile 
corpurilor legiuitoare şi de proiectele de legi anterioare, Bucureşti, 
Atelierele Grafice I. V. Socecu, 1905. 

din 1912, inițiată de ministrul conservator al Industriei şi 
Comerțului D.S. Neniţescu.78 Prevăzând organizarea muncii 
pe baza breslelor şi corporațiilor semiobligatorii constituite 
ca instituții de drept public - corporaţii cu minimum 50 de 
membri în cazul legii Missir, bresle cu minimum 25 de 
membri înglobate în corporaţii cu minimum 1000 de 
membri în cazul legii Nenițescu - cele două reglementări au 
fost descrise de comentatori contemporani - ca Virgil 
Madgearu, în broşura Bresle vechi şi bresle noi din 191279 
sau Constantin C. Numian, într-o teză de doctorat cu titlu 
similar din 191580 - ca îndatorate modelelor străine şi 
deviind de la tradiția locală. Caracterizarea este în fapt 
asumată de chiar promotorii respectivei politici, lucru 
dovedit nu doar de enumerarea atentă a surselor de 
inspirație externe în ampla expunere de motive a 
documentului din 1902, dar şi de prezența printre ele a 
chiar legii franceze pentru libertatea sindicală din 1884, 
împreună cu o retrospectivă a tribulaţiilor legislative din 
aceeaşi țară şi o pledoarie pentru înțelegerea inițiativei 
româneşti ca „impăcând principiile liberale”. Remarca este 
susținută prin aceea că apartenența persoanelor la 
organizațiile profesionale preconizate urmează să fie 
determinată de o combinaţie între obligație şi liberul arbitru. 
(Aşa cum se explică, „formarea unei corporațiuni depinde 
numai de voința celor interesați”, dar, „odată [...] formată 
corporațiunea, face parte din ea orice meseriaş de aceeaşi 
meserie din comună”,8! decizia majorității impunând deci 
exigențe de obligativitate pentru ceilalți reprezentanți ai 
grupului profesional dintr-o unitate administrativă.) 


73 Lege pentru organizarea meseriilor, creditului şi asigurărilor 
muncitoreşti, cu modificările ulterioare, Bucureşti, Institutul de 
Arte Grafice „Bucovina” I.E. Torouţiu, 1931. 

79 Virgil Madgearu, Bresle vechi şi bresle noi, Bucureşti, 
Atelierele Grafice Socec & Co, 1912. 

30 Constantin C. Numian, Breslele vechi şi breslele noi, Piteşti, 
f.e., 1915. 

31 Missir, coord., Legea pentru organizarea meseriilor, p. 64. 

Patru vârste româneşti ale politicii sociale sub auspicii 
corporatiste 


Atunci când apără din perspectiva liberalismului - 
dar şi sub auspiciile unei sinteze dintre corporatismul 
medieval şi sindicalismul modern - dreptul şi obligația 
statului de a-şi asuma responsabilități în materie de 
protecție socială - prin opoziţie cu orbirea liberală față de 
chestiunea muncii manifestată până la 1884 în Franţa şi 
în alte părți - Basile Missir se alătură altor exponențţi ai 
unui curent de conştientizare a cercurilor politice şi 
ideologice  nesocialiste în legătură cu problematica 
definitorie a socialismului. Dintre oamenii timpului, se 
cuvin amintiți ca situându-se în această grupare Take 
Policrat - cu Legislațiunea muncii din 190882 - N. Petrescu- 
Comnen - cu Studiu asupra intervențiunii statului între 
capital şi muncă din 19108 -, sau I.N. Angelescu - tratând 
subiectul indirect în Cooperația şi socialismul în Europa 
din 1913.83 Altminteri, nu toate pledoariile genului 
subscriu şi compromisului semicorporatist, lucru dovedit 
de intervenţiile de la acea vreme ale lui Trancu-laşi85 sau 
ale colaboratorului său, Nicolae P. Romanescu.86 

Dacă aşezământul din 1902 a oferit reglementări 
doar pentru organizarea meşteşugarilor patroni şi salariați, 





32 Take Policrat, Legislaiunea muncei, Bucureşti, Tipografia 
Aurora, 1908. 

33 N. Petrescu-Comnen, Studiu asupra intervenţiunii statului între 
capital şi muncă, Bucureşti, Institutul de Arte Grafice Carol 
G6bl, 1910. 

34 I.N. Angelescu, Cooperaţia şi socialismul în Europa, Bucureşti, 
Stabilimentul de Arte Grafice Albert Bauer, 1913. 

35 Grigore Trancu-laşi, Câteva articole în chestiunea meseriaşilor 
şi muncitorilor, Galaţi, Tipografiile Dunărea, 1914. 

36 N.P. Romanescu, Legea asupra sindicatelor profesionale. 
Legea pentru reglementarea conflictelor de muncă, Bucureşti, 
Tiparul „Oltenia”, [1921]. Citat ca un critic al legii de la 1902 în 
Missir, coord., Legea pentru organizarea meseriilor, p. 117. 

a ucenicilor şi a calfelor din micile întreprinderi şi ateliere 
- lăsând la o parte muncitorii din marea industrie şi 
angajații statului, alături de lucrătorii din industria la 
domiciliu şi de meşteşugarii satelor - cel adoptat după un 
deceniu a aspirat, în principiu, să elaboreze un cadru de 
organizare pentru toate categoriile muncii.87 În ciuda 
progresului înregistrat astfel, socialismul epocii a respins 
legile corporațiilor în baza tendinței lor de a defavoriza 
proletariatul în curs de extindere din sfera marelui capital 
industrial, acuzându-le totodată pentru politica lor 
deliberată de încorporare a angajatorilor şi a angajaţilor în 
aceleaşi organe de reprezentare profesională şi, deci, de 
obliterare a intereselor muncii în relaţia sa cu capitalul. În 
plus, relansându-se la 1906 chiar pe fundamentul 
mişcării sindicales - după degringolada primei organizații 
politice de la 1899 şi înainte de constituirea celei de-a 
doua, la 1910 - discursul socialist a abordat problema 
sindicate vs. corporaţii din unghiul caracterizării gheriste 
a structurii socio-economice româneşti ca o distorsiune a 
capitalismului rezultată din fuziunea perversă dintre 
elemente ale societății capitaliste şi remanenţe ale feuda- 
lismului, precum şi a directivei corespunzătoare pentru o 
politică liberală locală consecventă cu principiile generice 
ale doctrinei. Exprimată în modul cel mai pregnant de I.C. 
Frimu” şi de Cristian Racovski - în jurul revistei România 
muncitoare, situată în adversitate parțială asupra subiectului 





37 Ministerul Industriei şi Comerţului, Anchetă cu privire la 
meseriaşi şi la aplicarea legii pentru organizarea meseriilor, 
Bucureşti, Institutul de Arte Grafice „Carol G6bl”, vol. 1-2, 
1908-1909. 

38 „Prima conferință a mişcării muncitoreşti din România după 
refacerea ei (13, 14, 15 august 1906). Moţiuni şi rezoluţii”, în 
Documente din mişcarea muncitorească, 1872-1916, ed. de Mihail 
Roller, ed. a Il-a, Bucureşti, Editura Confederaţiei Generale a 
Muncii din România, 1947, pp. 331-349. 

39 Nicolae Petreanu, Dan Baran, I.C. Frimu. Studiu şi antologie, 
Bucureşti, Editura Politică, 1969, pp. 28-29. 

cu gazetele contemporane Meseriaşul român şi Vocea 
meseriaşului - critica socialistă a corporațiilor revigorate se 
întemeiază pe descrierea lor ca întruchipând o contra- 
zicere a dreptului modern de asociere. Dar, alături de 
respingerea corporatismului cu caracter de obligativitate şi 
de promovarea asocierii sindicale liber-consimţite pe baza 
revendicării de aplicare consecventă a principiilor consti- 
tuționalismului  liberal,%  argumentația socialistă se 
desfăşoară şi pe o altă direcţie: anume, cea de anexare a 
mişcării sindicale la propriile sale obiective de lungă 
durată, aşa cum arată afirmaţii ale lui Racovski cum ar fi 
că „lupta politică este o prelungire şi încoronare a luptei 
sindicale”, că „mişcarea socialistă este forma cea mai 
desăvârşită a mişcării sindicale” şi că „numai cu 
socialismul un sindicat justifică menirea sa istorică”.9! 
Dezbaterile repetate despre  dezangajarea politică a 
organizațiilor de reprezentare profesională”? nu vor putea 
înlătura insidioasa ambiguitate nici după război.% Aşa 
cum am menționat deja, politica libertăţii sindicale din 
deceniul al treilea a trebuit să fie promovată prin opoziție 
cu politizarea socialistă a sindicalismului muncitoresc. Ea 
a fost supusă, însă, şi presiunii exercitate, dinspre 
dreapta, de tabăra supraviețuirilor corporatiste. 





90 Cristian Racovski, Jos corporațiile, Bucureşti, Cercul de Editură 
Socialistă, 1907; Idem, Jos legea meseriilor. Ce nu vrem şi ce vrem, 
ed. a II-a, Bucureşti, Cercul de Editură Socialistă, 1913. 

91 Idem, Sindicatele muncitoreşti. Rolul şi istoria lor, Constanţa, 
Cercul de Editură Socialistă, 1906, pp. 50-52. 

9% Dezbaterile celui de-al doilea congres al Partidului Social- 
Democrat şi al patrulea al Uniunii Sindicatelor, Bucureşti, Cercul 
de Editură Socialistă, [1912], Dezbaterile celui de-al cincilea 
congres al sindicatelor unite, Bucureşti, Cercul de Editură 
Socialistă, 1914. 

93 Mişcarea sindicală din România, 1923-1926, Cluj, Tipografia 
„Gutemberg”, [1926]; Mişcarea sindicală din România în anii 
1926-1930, Bucureşti, Tipografiile Române Unite, [1931]. 


TI 


Într-adevăr, deşi legea din 1921 a fost menită să 
dezrădăcineze aşezămintele corporatiste de la 1902-1912 
cu aceeaşi energie ca şi cea arătată de decretul din 1873 
în relaţie cu breslele străvechi, perioada de până la 1933 
avea să fie marcată de coabitarea confuză a instituţiilor 
create în orizontul legii Neniţescu şi a organizațiilor 
profesionale înființate sub noul regim juridic. O cauză a 
fenomenului a fost dificultatea unificării legislative - în 
acest domeniu ca şi în altele - a României Mari, legile 
ungară de la 1884, respectiv austriacă de la 1907 - ambele 
cu caracter semicorporatist - continuând să reglementeze 
relațiile sociale relevante din Transilvania, respectiv 
Bucovina, iar condiţiile înapoierii basarabene impunând 
extinderea grăbită în regiune a legii de la 1912, printr-un 
act din septembrie 1923.% În acelaşi timp, chiar în 
Vechiul Regat, breslele au continuat să îşi exercite 
responsabilitățile din domeniul învățământului profesional 
- atribuite prin articolul 67 al legii Nenițescu -, după cum 
corporațţiile şi-au îndeplinit şi ele în continuare funcția de 
„prime organe” ale asigurărilor sociale - alocată în baza 
articolului 78 al aceleiaşi legi. După ce acționaseră în 
această calitate, până la 1920, în subordonarea Casei 
Centrale a Messeriilor, Creditului şi Asigurărilor Muncitoreşti 
din cadrul Ministerului Industriei şi Comerțului, ele au 
rămas necesare şi după ce organismul coordonator a fost 
preluat de noul Minister al Muncii” (şi în ciuda faptului 
că articolul 65 al legii sindicatelor a prevăzut înlocuirea lor 
cu o rețea instituțională de bază formată din „case de 
asigurare”). 


9 Lege pentru extinderea în Basarabia a dispozițiunilor privitoare 
la exercitarea şi controlul meseriilor, dispozițiuni cuprinse în legea 
pentru organizarea meseriilor, creditului şi asigurărilor 
muncitoreşti din 1912, în vigoare în Vechiul Regat, Bucureşti, 
Imprimeria Statului, 1923. 

95 Georges Chiriac, Les assurances sociales en Roumanie, Paris, 
N. Pedone, Editeur, 1932. 

Cea de-a treia moarte succesivă a structurilor corpo- 
ratiste româneşti - survenită după decesele anterioare, din 
1873 şi 1921 - a avut loc în virtutea unei decizii a 
Ministerului Muncii din iulie 1933,% adoptată ca o con- 
cluzie a mult amânatei legi de unificare a sistemelor de 
asigurări sociale - sub administraţia aceluiaşi minister - 
din luna aprilie a aceluiaşi an," precum şi a legii pentru 
înființarea Camerelor de Muncă - însărcinate, între altele, 
cu administrarea învățământului profesional -, din octombrie 
1932.% Cu câţiva ani înainte de a fi agonic desființate, 
organizațiile profesionale din formula legislativă 1912 îşi 
cristalizaseră o conştiinţă ideologică, exprimată din 
octombrie 1929 într-o revistă intitulată Gazeta meseriilor” 
şi tradusă prin alcătuirea unei Confederații Generale a 
Breslelor, în septembrie 1930.10 În iulie 1930, periodicul 


9% „Decizia Ministerului Muncii nr. 30524 din 4 aprilie 1933 cu 
privire la desființarea breslelor din Vechiul Regat şi trecerea 
atribuţiilor asupra altor organe”, în Codul muncii, ed. de 
D. Constantinescu, Bucureşti, Monitorul Oficial şi Imprimeriile 
Statului, 1939, pp. 21-22. 

9 Lege pentru unificarea asigurărilor sociale, ed a IV-a adnotată 
cu jurisprudenţă şi indice alfabetic, Bucureşti, Editura Librăriei 
„Universala” Alcalay, [1937]. O altă lege a asigurărilor sociale a 
fost adoptată în decembrie 1938: Legea asigurărilor sociale, 
Bucureşti, Editura S.A.R. „Lumina Românească”, [1938]. 

9% „Lege pentru înființarea camerelor de muncă”, în Monitorul 
oficial 238, 11 octombrie 1932, pp. 5887-5893. O primă lege 
pentru înfiinţarea Camerelor de Muncă a fost adoptată în 1927, 
fără a fi aplicată consecvent: „Lege pentru înființarea şi 
organizarea camerelor de muncă şi a Consiliului Superior al 
Muncii”, în Monitorul oficial 83, 14 aprilie 1927, pp. 5049-5057. 
99 M. Marinescu, „Organizarea muncii”, în Gazeta meseriilor |: 1, 
27 octombrie 1929, p. 4; M. Barasch, „Legislaţia muncii în 
România. Mişcarea legislativă de după război”, în Gazeta meseriilor 
1: 4, 18 noiembrie 1929, p. 1; (nesemnat) „Corporaţii şi bresle. Ce 
politică facem?”, în Gazeta meseriilor 1: 8, 16 decembrie 1929, p. 1. 
100 C. Arsenie, „În preajma congresului breslelor”, în Gazeta 
meseriilor 1: 44, 25 august 1930, p. 1; (nesemnat) „Constituirea 

începuse să publice articole îndreptate împotriva princi- 
piului sindicalist de asociere profesională şi în favoarea 
celui corporatist (tratat ca niciodată dezrădăcinat).101 La 
acea vreme, mişcarea de la Drum nou - altminteri consti- 
tuită pe baza structurilor asociative create în orizontul 
legii de la 1921 şi sprijinită în prima etapă, prin periodicul 
Glasul micii industrii, de Uniunea Generală a Micilor 
Industriaşi şi Meseriaşi Patroni din România Mare,102 
întemeiată printr-o lege specială tot în 1921, în octombrie103 
- exista deja, cu perspectiva sa corporatistă de tip nou. La 
momentul 1933, când Gazeta meseriilor ia act de 
dispariția contradicţiei instituționale din contextul căreia 
se născuse, Calendarul şi Lumea nouă, Blocul Cetăţenesc 
al lui Forțu şi Liga Corporatistă a lui Manoilescu se 
alăturaseră discursului cu susținători victorioşi - sau pe 
cale de a accede la victorie - nu doar în Italia, dar şi în 
Portugalia şi Austria.!10+ Supraviețuind sub titlul schimbat 


Confederaţiei Generale a Breslelor. Congresul de la 28, 29 şi 30 
septembrie. Discursurile rostite”, în Gazeta meseriilor 1: 52, 20 
octombrie 1930, pp. 1,3. 

101 M. Roşu, „Falimentul sindicalismului”, în Gazeta meseriilor 1: 
40, 28 iulie 1930, p. 1. 

102 (nesemnat) „Marea întrunire publică a Confederaţiei Generale 
a Asociaţiilor Profesionale”, în Glasul micii industrii 9: 3, 15 iulie 
1930, pp. 3-4. 

103 (nesemnat) „Scopul Uniunei”, în Glasul micii industrii |: 1, 1 
martie 1922, pp. 1-2. 

104 B. Mirkine-Guetzâvitch, „Le regime corporatif”, în Revista de 
drept public 9: 5-8, mai-august 1934, pp. 123-138; Heinrich 
Wagner, „Constituţia austriacă”, în Revista Fundațiilor Regale 2: 
3, martie 1935, pp. 575-594; Mihail Manoilescu, Portugalia lui 
Salazar, Bucureşti, Tipografia „Modernă”, 1936; Mircea Nuţescu, 
„Sistemul corporatist în Italia”, în Politica socială 5: 144, 1 
februarie 1938, pp. 1-2; Idem, „Dictatura corporativă. Aspecte 
din viața corporativă portugheză”, în Politica socială 5: 151, 24 
aprilie 24, 1938, p. 1; Petre Corcoveanu-Balş, „Organizarea 
corporațiilor de meseriaşi în Franța”, în Politica socială 5: 156, 5 
iunie 1938, pp. 1, 3; 1. V. Gruia, „Particularităţile 

- în mod grăitor - de Gazeta meseriilor şi asigurărilor 
sociale, ea va continua să dezbată problemele politicii 
sociale în ambianța celei de-a patra vârste a ideii 
corporatiste din România,!05 curmată în 1944 cu o 
eficacitate atât de teribilă106 încât să împingă în registrul 
neființei, pentru multă vreme, şi memoria vârstelor 
precedente. 





corporatismului german”, în Analele Facultății de Drept din 
Bucureşti 2: 1, 1940, pp. 215-271. 

105 (nesemnat) „Camerele de muncă”, în Gazeta meseriilor şi 
asigurărilor sociale 5: 45-48, 24 noiembrie 1933, p. 21; G.N. 
Dulca, „Camerele de muncă şi asociaţiile profesionale”, în Gazeta 
meseriilor şi asigurărilor sociale 2: 51, 22 iunie 1934, p. 1; Idem, 
„Asociaţiile profesionale în viața publică”, în Gazeta meseriilor şi 
asigurărilor sociale 6: 15, 14 august 1934, p. 1; Idem, „Camerele 
profesionale şi reprezentanţele lor parlamentare”, în Gazeta 
meseriilor şi asigurărilor sociale 6: 23, 15 decembrie 1934, p. 1; 
(nesemnat) „Organizarea breslelor”, în Gazeta meseriilor şi 
asigurărilor sociale 11: 17, 3 septembrie 1939, p. 1. 

106 D. R. Iloaniţescu, Istoricul organizării sindicale din România. 
Codul sindicalismului român, 1921. Noul cod al sindicalismului 
român, 1945, Bucureşti, Tipografia Remus Cioflec, 1945; 
Gheorghe Țuţui, Coţofană Paraschiv, Sindicatele din România în 
anii revoluţiei populare, Bucureşti, Editura Politică, 1970. 

Liberalismul de stânga pe filiera românească. 
O victimă a politicii memoriei? 


Într-o recenzie a cărţii lui Mihail Manoilescu despre teoria 
protecționismului şi a schimbului internaţional din 1929, 
publicată în numărul din martie 1930 al periodicului 
britanic Journal of the Royal Institute of International 
Affairs, economistul Roy Forbes Harrod - viitor consilier al 
lui Winston Churchill în timpul celui de-al Doilea Război 
Mondial, precum şi al Fondului Monetar Internaţional în 
anii 1950, şi la acea vreme deja un apropiat al lui John 
Maynard Keynes (cu mult înainte de a deveni primul 
dintre biografii acestuia) - descria implicaţiile din planul 
politicii economice la nivel naţional al perspectivei 
dezvoltate de autorul român în domeniul relaţiilor econo- 
mice internaționale ca dominate de dezideratul „protecției 
acordate celor puternici”, în defavoarea - de durată 
neprecizată - a celor mai slabi (ramurile industriale cu 
productivitate superioară fiind îndrituite să beneficieze de 
sprijin guvernamental în mai mare măsură decât cele cu 
productivitate scăzută în scopul dezvoltării naționale de 
ansamblu, iar agricultura urmând să fie defavorizată 
permanent spre beneficiul industriei ca urmare a aceluiaşi 
raționament).! 


Versiune anterioară în Polis. Revistă de ştiinţe politice 6: 4 (s. n.), 
2018, pp. 81-94. O versiune a fost prezentată în cadrul 
conferinţei „Ideile României Mari”, organizată de asociaţia Orbis 
Tertius şi de Muzeul Municipiului Bucureşti în data de 20 
octombrie 2018. 

1 RF. Harrod, „Review: Mihail Manoilesco, Theorie du 
protectionisme et de l'&change international, Paris, Marcel Giard, 
1929”, în Journal of the Royal Institute of International Affairs 9: 
2, 1930, pp. 250-251. 

Presiuni umanitare şi diversiuni ideologice 


Aşa cum este formulată succint de către Harrod cu 
referire la un aspect particular al viziunii ce constituie 
obiectul comentariului, caracterizarea lui Manoilescu 
poate fi reținută ca definitorie pentru întreaga filozofie a 
teoreticianului recenzat cu promptitudine. Cea mai bună 
confirmare poate fi găsită în alocuţiunea rostită de cel din 
urmă în acelaşi an, cu ocazia unei conferințe organizate de 
filiala românească - funcționând din 1928 - a Asociaţiei 
Internaţionale pentru Progresul Social - înființată în 1925 
prin fuziunea dintre alte trei organisme, create între 1889 
şi 1910 - şi menite să marcheze un deceniu de la 
înființarea ministerului român al Muncii şi Ocrotirilor 
Sociale (avându-l în frunte la acel moment pe național- 
țărănistul lon Răducanu, după ce fusese fondat sub 
conducerea averescanului Grigore Trancu-laşi, în martie 
1920). Dezvoltată prin opoziție cu intervenţiile din cadrul 
aceleiaşi manifestări ale lui Albert Thomas - primul 
director al Biroului Internaţional al Muncii al Ligii 
Naţiunilor, ocupând funcția respectivă de la înființarea 
forului menţionat în 1919 până la decesul din 1932, şi 
aflat la cea de-a doua vizită în România în această calitate 
(după cea din 1924), pledoaria lui Manoilescu contestă 
legitimitatea unor standarde universale de protecție 
socială formulate fără a se lua în considerare decalajele de 
dezvoltare dintre societățile naționale, argumentând că 
handicapul rezultat din asemenea presiuni externe cu 
temeiuri umanitare pentru patronatele țărilor de felul 
României nu puteau avea decât efecte adverse de lungă 
durată asupra intereselor colective? (discursul fiind 
pronunțat, totuşi, într-un moment când România 
ratificase peste 50% din proiectele de convenție şi 


2 Mihail Manoilescu, „La classe patronale et la politique sociale”; 
„Discours de M. Albert Thomas”, ambele în G. Taşcă et al., 
Un deceniu. de politică socială românească, Bucureşti, f.e., 1930, 
pp. 85-102, resp. 103-111. 

recomandările emise de organizația printre ai cărei 
membri fondatori se număra, cu mult peste media de 26% 
din rândul tuturor statelor componente3). 

Survenită la jumătatea procesului de transformare a 
gândirii lui Manoilescu - desfăşurat cam pe parcursul 
unui deceniu şi jumătate, având ca punct de plecare 
poziția autoritarismului edulcorat al „neoliberalismului” 
intervențţionist local de la începutul anilor 1920 (diagnosticat 
foarte devreme în orizont comparativ de Leo Pasvolsky în 
cartea sa Economic Nationalism of the Danubian States din 
19284) şi încheiat prin adoptarea concepției politice 
corporatiste în strânsă asociere cu fascismul (nu mai 
devreme de primăvara lui 1932, şi definitivată pe 
versantul fuziunii parţiale cu dreapta radicală abia în 
19375) - critica la adresa politicii sociale formulată în 1930 
vehicula, desigur, idei cu largă circulație în mediul politic 
şi economic românesc al epocii. Exprimate mai evaziv în 
articole din Buletinul Uniunii Generale a Industriaşilor din 
România,6 ele căpătaseră, astfel, formulări de mare 


3 I. Setlacec, „Din activitatea Ministerului Muncii în raport cu 
Biroul Internaţional al Muncii din Geneva”, în |. Răducanu et al., 
Zece ani de politică socială în România, 1920-1930, Bucureşti, 
Eminescu S.A., 1930, pp. 99-110. 

+ Leo Pasvolsky, Economic Nationalism of the Danubian States, 
London, The Macmillan Company, 1928. Vezi şi Idem, „Review: 
Mihail Manoilesco, The Theory of Protection and International 
Trade, London, P.S. King, 1931”, în The American Economic 
Review 22: 3, 1932, pp. 477-478. 

5 Victor Rizescu, „Developmental Ideology or Regenerative 
Nationalism? Competing Strands of the Romanian Right before 
World War II”, în Development, Left and Right: Ideological 
Entanglements of Reformist Projects in Pre-communist Romania, 
Bucureşti, Editura Universității din Bucureşti, 2018, pp. 95-210. 

6 C.R. Mircea, „Munca. Rolul statului în ordonarea muncii”, în 
Buletinul Uniunii Generale a Industriaşilor din România 1: 8-9, 
1 august-15 septembrie 1922, pp. 129-130; Idem, „Ratificarea 
convențiilor privind organizarea muncii”, în Buletinul Uniunii 
Generale a Industriaşilor din România 5: 5, 1-15 martie 1926, 

influență în texte ale lui Ştefan Zeletin - antecesor al lui 
Manoilescu în albia crezului „neoliberal” menţionat -, 
precum „Politica muncii” - publicat în Dreptatea socială în 
19237 - sau „Orele de muncă şi producția”, apărut în 
revista Plutus în 19248 (cel dintâi reținut şi în cuprinsul 
volumului Neoliberalismul din 1927). 

Atitudinea adversă față de politica Organizaţiei 
Internaţionale a Muncii şi a partizanilor săi locali nu era 
reprezentată, în epocă, doar de curentul de gândire indicat. 
Ea poate fi regăsită - desigur cu temeiuri şi obiective diferite 
- în tabăra stângii socialiste şi comuniste şi a mişcării 
sindicale strâns afiliate ei. Un articol din ziarul Socialismul, 
publicat în februarie 1918 - în condiţiile războiului şi ale 
ocupației germane -, discută problema „legislaţiei interna- 
ționale a muncii” - proiectată deja de Asociaţia Interna- 
țională pentru Legislaţia Muncii, fondată la Basel în 1901, 
în continuarea ideilor lui Daniel Legrand din anii 1840 şi a 
unor mai vechi demersuri elvețiene din anii 1880 - pentru 
a da expresie temerii că „odată devenită internațională, 
această legislație nu va putea fi schimbată prin niciun 
succes al unei organizații muncitoreşti naționale”, 





pp. 127-129; Ion Lărgeanu, „Politica socială”, în Buletinul Uniunii 
Generale a Industriaşilor din România 13: 1-2, ianuarie-februarie 
1935, pp. 10-11. Promovând un discurs cu accente diferite, 
Uniunea Camerelor de Comerţ şi Industrie a publicat, totuşi, în 
organul său oficial, traducerea conferinței citate a lui 
Manoilescu din 1930, gestul survenind în scurta perioadă 
(1929-1930) când acesta a deţinut preşedinţia instituţiei în 
cauză. Vezi Mihail Manoilescu, „Clasa patronală şi politica 
socială”, în Buletinul Uniunii Camerelor de Comerț şi de Industrie 
5: 3, martie 1930, pp. 189-198. 

7 Ştefan Zeletin, „Politica muncii”, în Dreptatea socială 1: 20, 15 
noiembrie 1923, pp. 455-464. 

3 Idem, „Orele de muncă şi producţia”, în Plutus 1: 75, 7 
ianuarie 1924, p. 3. 

9 Antony Alcock, History of the International Labor Organization, 
London, Palgrave Macmillan, 1971, pp. 6-11. 

transformându-se astfel într-o piedică aşezată în calea 
emancipării sociale autentice. Aceasta din cauză că „în fața 
proletariatului francez victorios de pildă, care ar putea 
impune capitalului francez condițiuni mai favorabile, se va 
ridica puterea capitalului englez  |sau| american”, 
prevalându-se de respectivele norme internaționale.!0 
Discutând mai târziu, după război, în septembrie 1920, 
noțiunea de „ocrotiri sociale” inclusă - aşa cum am amintit - 
în titulatura extinsă a nou înființatului Minister al Muncii, 
acelaşi periodic o descoperă ca „anacronică din păcate şi 
contrazicătoare, cu toată frumusețea cuvintelor îmbinate”, 
din moment ce „ocrotirile nicicând nu au putut mulțumi o 
muncitorime dornică de luptă şi [de] autoemancipare”.!! 
Temerile astfel exprimate erau parțial confirmate, cu 
siguranță, de reprezentanții perspectivei tratate ca o 
diversiune de la țelurile socialiste, aşa cum dovedeşte, 
spre exemplu, un articol din ziarul averescan Îndreptarea, 
din februarie 1923, aparținând lui D.R loaniţescu - fost 
secretar general al departamentului ministerial condus de 
Trancu-laşi, înainte de a se alătura Partidului Naţional- 
Ţărănesc şi a ajunge el însuşi la conducerea aceluiaşi 
minister, în perioada 1932-1933 -, unde se discută ante- 
proiectul de cod al muncii lansat de liberalul Gheorghe 
Mârzescu - stând la originea unui proiect legislativ ce avea 
să eşueze în 192412 -, spunându-se că „un adevărat cod al 
muncii trebuie să asigure muncitorului o cât mai largă 
protecțiune şi participare la rezultatul muncii sale, fără să 
constituie o tiranie asupra elementului patronal, care-şi 
are rolul său definit în industrie”.13 Altminteri, principalul 


10 (nesemnat) „Legislaţia internaţională a muncii”, în Socialismul 
9: 35, 10/23 februarie 1918, p. 2. 

11 D. Păcurariu, „Ocrotirile sociale”, în Socialismul 14: 196, 4 
septembrie 1920, p. 1. 

12 Anteproiect. Codul Muncii, Bucureşti, Imprimeria Statului, 1923. 
13 D. R. Iloaniţescu, „Codul Muncii. Anteproiectul Ministerului 
Muncii”, în Îndreptarea 6: 44, 24 februarie 1923, p. 1. 

criteriu de departajare dintre cele două viziuni era 
constituit de chestiunea bazei legislative a reprezentării 
intereselor profesionale, tranşată provizoriu de statul 
român - până la experimentele corporatiste ale regimului 
carlist, din 1938-1939 - prin legea din mai 1921 pentru 
organizarea sindicatelor patronale, de salariați şi mixte!+ şi 
cea din februarie 1924 pentru înființarea persoanelor 
juridicel5 (în orizontul articolului 27 al constituției din 
1866, respectiv al articolelor 5 şi 29 ale constituției din 
1923, primele două statuând principiul libertăţii de 
asociere şi cel din urmă precizând că modalitatea de 
dobândire a personalității juridice de către asociațiile 
constituite prin exercițiul acestui drept urmează să fie 
stabilită de legislaţia ordinară). În răspărul concepţiei 
socialiste potrivit căreia „lupta politică este o prelungire şi 
încoronare a luptei sindicale” - astfel încât „numai cu 
socialismul un sindicat justifică menirea sa istorică”,!* cu 
alte cuvinte „în sindicat nu se poate face decât o singură 
politică, cea socialistă”!7 -, apărată consecvent de lideri 
precum Cristian Racovski şi având întotdeauna câştig de 
cauză prin confruntare cu opinia minoritară că sindicatele, 
„trebuind să se ocupe de chestiunile pur materiale, trebuie 
să fie neutre în toate”, deci „în ele, nu trebuie să ne 
preocupe naționalitatea, credinţele religioase sau politice 
ale membrilor”,18 legea de la 1921 - preconizată de Trancu- 
laşi în discursurile sale din Camera Deputaţilor rostite în 


14 „Lege asupra sindicatelor profesionale”, în Monitorul oficial 41, 
26 mai 1921, pp. 1419-1425. 

15 Legea pentru persoanele juridice, promulgată prin înaltul decret 
no. 27 din 6 februarie 1924, cu expunerea de motive, Bucureşti, 
Imprimeria Statului, 1924. 

16 Cristian Racovski, Sindicatele muncitoreşti. Rolul şi istoria lor, 
Constanţa, Cercul de Editură Socialistă, 1906, pp. 50-52. 

17 Dezbaterile celui de-al cincilea congres al sindicatelor unite, 
Bucureşti, Cercul de Editură Socialistă, 1914, p. 53. 

18 Ibid., p. 40. 

perioada iunie-octombrie 191819 - apără teza autonomiei şi 
depolitizării asociaţiilor profesionale - menite să îşi 
restrângă activitatea la „studiul, apărarea şi dezvoltarea 
intereselor profesionale” - în conformitate cu paradigma 
legislativă franceză din domeniu elaborată între 1884 şi 
1901,20 asumată de Organizaţia Internaţională a Muncii şi 
apărată de aceasta pe baza anchetelor sistematice asupra 
libertăţii sindicale întreprinse în colaborare cu guvernele 
țărilor implicate.2!1 

Pachetul legislativ având ca nucleu reglementarea 
problemei sindicale a beneficiat de sprijinul unor teoretici- 
eni de şcoală liberală clasică - deci cu o orientare antizele- 
tiniană şi antimanoilesciană în privința dimensiunii 
etatiste a dezvoltării economice naţionale - precum 
Gheorghe Taşcă sau George Strat, amândoi participând la 
conferința din 1930 unde a avut loc polemica dintre 
Manoilescu şi Thomas, iar cel de-al doilea elaborând, spre 
beneficiul organizaţiei conduse de politicianul reformator 
francez, un raport despre libertatea sindicală în România, 
publicat mai întâi ca o serie de articole din Analele 
economice şi statistice, în 1927.22 Tot aici trebuie încadrat 
E.A. Poulopol - viitor colaborator al lui Strat la revista 
Libertatea. Economică, politică, socială, culturală, înființată 





19 Grigore Trancu-laşi, Chestiuni economice şi financiare, 
Bucureşti, Editura Librăriei Stănciulescu, 1919, pp. 5-17. 

20 Paul Louis, Le syndicalisme europeen, Paris, Librairie Felix 
Alcan, 1914; Code du Travail et de la Prevoyance Sociale, ed. par 
Gaston Grolet et Charles Verge, huitieme edition, Paris, Librairie 
Dalloz, 1920, pp. 74-76. 

21 La liberte syndicale, vol 1: Etude internationale, Geneve, 
Bureau International du Travail, 1927; La liberte syndicale, vol 
4: Italie, Espagne, Portugal, Grece, Royaume des Serbes, Croates 
et Slovenes, Bulgarie, Roumanie, Geneve, Bureau International 
du Travail, 1928. 

22 George Strat, La liberte syndicale en Roumanie, Bucureşti, 
Institutul de Arte Grafice şi Editură „Curierul Judiciar” S.A., 
1927. 

în ianuarie 1933,23 dar şi comentator favorabil al doctrinei 
sindicaliste întemeiată pe tezele pluralismului juridic a lui 
Leon Duguit, în Arhiva pentru ştiinţă şi reformă socială din 
193024 (în prelungirea unui text al lui Duguit însuşi 
găzduit de aceeaşi revistă în 1927,25 dar şi în dezacord 
implicit cu critica formulată mai târziu la adresa 
respectivului filozof al dreptului, de pe o poziție liberal- 
conservatoare vag precizată, de către N. Steinhardt, în 
cartea sa Dreptul social. Pretenții şi iluzii din 193626). 


Sincretism doctrinar şi intervenţii mediatoare 


Doctrina fundamentală subiacentă legislației în 
cauză nu s-a cristalizat, însă, pe făgaşul eforturilor de 
relansare a principiilor individualiste ale viziunii liberale şi 
de revigorare a activităților antreprenoriale neîngrădite de 
comandamente  intervenționiste, în răspărul direcției 
protecționiste inaugurate de Dionisie Pop-Marţian în epoca 
domniei lui Cuza.27 Forjată în jurul ideii de intervenție 





23 EA. Poulopol, „Politica anti-umanistă şi individul”, în 
Libertatea 1: 2, 20 ianuarie 1933, pp. 21-22. 

24 Idem, „Aspectele fundamentale ale doctrinei lui Leon Duguit”, 
în Arhiva pentru ştiinţă şi reformă socială 9: 1-3, 1930-1931, pp. 
27'7-306. Vezi şi Leon Duguit, Le droit social, le droit individuel et 
la transformation de l'etat, deux. ed., Paris, Felix Alcan, 1911; 
Cecile Laborde, „Pluralism, Syndicalism and Corporatism: Leon 
Duguit and the Crisis of the State (1900-1925), în History of 
European Ideas 22: 3, 1966, pp. 227-244. 

25 Leon Duguit, „Le syndicalisme en France” în Arhiva pentru 
Ştiinţă şi reformă socială '7: 1-2, 1927, pp. 1-14. 

26N. Steinhardt, Dreptul social. Pretenţii şi iluzii, Bucureşti, 
Tipografia „Caragiale”, 1936. Vezi şi Idem, „Socialiştii apărători 
ai libertăţii”, în Libertatea 5: 9, 5 mai 1937, pp. 161-163. 

27 Victor Rizescu, „The Nation of the Westernizers: Mainstream 
and Minority Varieties of Romanian Liberalism”, în Development, 
Left and Right: Ideological Entanglements of Reformist Projects in 
Pre-communist Romania, Bucureşti, Editura Universităţii din 
Bucureşti, 2018, pp. 19-54. 

mediatoare necesară a statului în relaţiile dintre capital şi 
muncă, ideologia legitimatoare a politicii sociale din anii 
1920 a fost exprimată cel mai succint în articolul 21 al 
constituției din 1923, unde se afirmă că „toţi factorii 
producțiunii se bucură de o egală ocrotire”, şi prin urmare 
„statul poate interveni, prin legi, în raporturile dintre 
aceşti factori pentru a preveni conflicte economice şi 
sociale” (situat la capătul unei serii de articole, inaugurate 
de cel cu numărul 17 şi străbătute de tendința redefinirii 
proprietăţii ca o funcție socială, prin opoziție cu articolul 
19 al actului constituțional de la 1866). Ea trebuie definită 
ca o parte a procesului amplu de conştientizare a constitu- 
ționalismului liberal - cu multiplele sale versiuni şi orientări - 
în legătură cu problematica socială - având în fundal ati- 
tudinea dezvăluită în acest context ca o orbire îndelungată 
a discursului politic modern dominant față de chestiune, 
pe parcursul primelor etape ale capitalismului industrial, 
şi manifestată cel mai pregnant prin interzicerea oricăror 
forme de coaliție profesională, în virtutea articolelor 414- 
416 ale codului penal napoleonian din 181028 -, dar 
totodată ca efect al acțiunii specifice desfăşurate de 
promotorii unei orientări liberale de stânga, identificabilă 
ca atare în perimetrul de ansamblu al teoriei politice 
asociate în modul cel mai nemijlocit cu tiparele economiei 
capitaliste. 

Deopotrivă în orizontul larg al cristalizării ideii de 
drepturi sociale ca parte integrantă a democrației liberale - 
în continuarea noțiunilor de drepturi civile şi drepturi 
politice, şi însoțită de constituirea treptată a aşezămintelor 
statului bunăstării pe această bază teoretică? - şi în cel 
mai restrâns, al elaborării unor pledoarii cu rezonanța 
recognoscibilă şi implicaţiile aparte ale stângii liberale, 


23 Code Penal. Edition originale et seule officielle, Paris, L! 
Imprimerie Imperiale, 1810, pp. 97-98. 

29 Asa Briggs, „Lhe Welfare State in Historical Perspective”, în 
European Journal of Sociology 2: 2, 1961, pp. 221-258. 

procesul de transformare indicat a avut loc în virtutea 
unui dialog susținut cu tradiţia socialismului marxist. În 
mediul românesc de la începutul secolului XX, mărturia 
acestor interferenţe marcate de departajări critice se 
găseşte, astfel, în detaliata expunere de motive avansată 
de ministrul liberal al Agriculturii şi Domeniilor Basile P. 
Missir pentru promovarea legii de organizare a meseriilor de 
la 190230 (clădită pe un compromis semicorporatist ce avea 
să fie reînnoit în cadrul legii mai cuprinzătoare cu acelaşi 
conținut de la 1912, împotriva căruia s-au pronunţat în 
epocă socialişti ca Racovski şi nesocialişti din mai multe 
tabere politice şi grupări ideologice, cu argumente foarte 
asemănătoare). Lucrarea Cooperaţia şi socialismul în Europa 
de la 1913 a economistului I.N. Angelescu! aparține 
aceluiaşi curent, ea fiind urmată după câțiva ani de o 
intervenție a sa unde se explică faptul că „nu numai motive 
economice, dar şi motive de natură socială, morală, 
îndeamnă pe reformatorii înaintați ai timpului nostru să 
tindă la schimbarea repartizării bogățiilor”, astfel încât „să 
aducă în stare toate clasele [...] să colaboreze [...] la 
dezvoltarea economică şi socială”? (resorturile fundamentale 
ale pledoariei fiind clarificate mai târziu ca îndatorate şcolii 
solidariste33). Legislațiunea muncii de la 1908 a lui Take 
Policrat argumentează şi ea că dacă „se poate crede, de unii 
nedumeriți asupra cestiunei legilor de raporturi între 
muncitori şi patroni sau capitalişti, că este vorba de o 





30 B.M. Missir, coord., Legea pentru organizarea meseriilor şi 
regulamentul privitor la aplicarea ei, precedate de dezbaterile 
corpurilor legiuitoare şi de proiectele de legi anterioare, Bucureşti, 
Atelierele Grafice 1.V. Socecu, 1905. 

31 I.N. Angelescu, Cooperaţia şi socialismul în Europa, Bucureşti, 
Albert Baer, 1913. 

32 Idem, Puterea economică şi puterea politică, Bucureşti, 
Tipografia Profesională Dim. C. Ionescu, 1916, p. 33. 

33 Idem, „Solidarismul social-economic”, în D. Gusti et al., 
Doctrinele partidelor politice, Bucureşti, Tiparul „Cultura 
Naţională”, [1923], pp. 201-217. 

mişcare propriu-zisă socialistă”, în realitate cele două 
fenomene „au multe părți asemănătoare, dar au şi deose- 
bitri fundamentale”, atâta timp cât „mişcarea lucrătorilor 
primeşte societatea ca atare”, revendicând totodată un 
„spirit de solidaritate între toți factorii sociali, o tovărăşie 
[...] între muncă şi capital”.3+ 

Cartea ambițioasă şi sofisticată a lui N. Petrescu- 
Comnen, intitulată Studiu asupra intervențiunii statului între 
capital şi muncă şi publicată în 1910 - în succesiunea unei 
mici intervenții din anul precedent, cu titlul grăitor Câteva 
consideraţiuni asupra socialismului şi asupra roadelor sale35 
- disociază în mod consecvent obiectivele elementare ale 
liberalismului cu deschidere socială față de dezideratele 
socialiste, arătând că „ideile [...] asupra socialismului sunt 
foarte puţin stabile, deoarece adeseori ceea ce era socialist 
ieri, încetează de a mai fi socialist azi”, şi ca atare „pentru a 
putea rândui o lege printre legile socialiste, [...] nu este 
suficient să examinăm în mod superficial textul ei, ci să 
examinăm esența-i ultimă, spiritul şi intențiunea în care a 
fost concepută”. Aşa cum se spune aici, „o lege este 
socialistă când în intențiunea legiuitorului se constată [|...] o 
tendință de spoliațiune, motivată de oarecari considerațiuni 
sentimentale independente de orice idee de drept. Să 
încetăm prin urmare a vedea vecinic, peste tot, fantoma 
socialismului, să cercetăm mai bine care sunt terenurile 
activității economice în care regimul libertăţii a dat rezultate 
satisfăcătoare, şi care sunt cele unde o intervențiune 
sinceră, lipsită de orice idee comunistă, este nu numai utilă, 
dar chiar indispensabilă”.36 Este semnificativ că, înainte de 
a părăsi complet asemenea preocupări în folosul activității 


3+ Take Policrat, Legislaţiunea muncei, Bucureşti, Tipografia 
Aurora, 1908, pp. 40-46. 

35 N. Petrescu-Comnen, Câteva considerațiuni asupra socialismului 
şi asupra roadelor sale, Bucureşti, Tipografia „Gutenberg”, 1909. 

35 Idem, Studiu asupra intervențiunii statului între capital şi 
muncă, Bucureşti, Institutul de Arte Grafice Carol G6bl, 1910, p. 8. 

diplomatice, autorul poate fi regăsit ca prim delegat al 
guvernului român la conferința internațională a muncii de la 
Geneva din 1922, cu un discurs - reluat în numărul din 
iunie-august 1923 al Buletinului muncii şi al ocrotirilor sociale 
- menit să răspundă „clevetirilor răuvoitoare ale defăimăto- 
rilor noştri, care prezintă încă România ca țara reacțiunii”37 
(la scurtă vreme după ce organul oficial al Ministerului 
Muncii oferise - în mai 1921 - o descriere seacă şi neutră a 
tentativei de grevă generală din octombrie 1920,38 relatând 
cu aceeaşi bunăvoință - în numărul din august-noiembrie 
1920 - despre „controlul sindicalist al întreprinderilor şi 
chestia muncitorească în Italia” din preziua contraloviturii 
fasciste, pe baza corespondenței primite de la ataşatul 
comercial al ambasadei române de la Roma39). 

Alături de practica legislativă şi administrativă a 
unor Trancu-laşi sau loanițescu, deceniul al treilea a adus 
şi împământenirea disciplinei academice a economiei 
sociale, servită spre exemplu, în spațiul - larg şi sincretic 
definit - al speciei de gândire liberală indicate de figuri 
precum juristul Marco I. Barasch, exponent al dreptului 
muncii cu rădăcini teoretice în doctrina „socialismului 
juridic” al lui Emmanuel Levy?! (subiectul disertaţiei sale 





37 „Cuvântarea rostită în şedinţa de la 23 octombrie 1922 a 
Conferinţei Internaţionale a Muncii (Geneva) de către dl. N. 
Petrescu-Comnen, prim delegat al guvernului român”, în Buletinul 
muncii şi al ocrotirilor sociale 4: 3-4-5, iunie-august 1923, p. 129. 
33 (nesemnat) „Situaţia grevei generale de la 18 octombrie 1920”, 
în Buletinul muncii şi al ocrotirilor sociale 2: 2, mai 1921, pp. 75-87. 
33 Mircea Christian, „Controlul sindicalist al întreprinderilor şi 
chestia muncitorescă în Italia”, în Buletinul muncii şi al ocrotirilor 
sociale 1: 5-8, august-noiembrie 1920, pp. 386-461. 

+0 Marco Il. Barasch, Elemente de economie socială şi de legislaţie 
muncitorească, Bucureşti, Institutul de Arte Grafice „Cultura 
Poporului”, 1928. 

+1 Carlos Miguel Herrera, „Le socialisme juridique d'Emmanuel 
Levy”, în Droit et societe 56-57, 2004, pp. 111-128. 

publicate la Paris în 192342). Tot în spiritul sincretismului 
menționat - caracteristic pentru „noul liberalism” cu 
orientare de stânga, aşa cum s-a constituit el din Anglia şi 
America până în Rusia,% prin departajare față de tarele 
plutocratice şi monopoliste ale capitalismului liberal de la 
sfârşitul secolului al XIX-lea (rezultate din degenerarea 
„sectară” a manchesterianismului+), dar înainte ca politica 
economică de sorginte  keynesiană să-şi precizeze 
contururile în contextul New Deal“ -, a fost formulată 
concepția „socialismului liberal” a sociologului Dumitru 
Drăghicescu, cel mai amplu elaborată - prin nefirească 
juxtapunere cu doctrina lui Zeletin amintită anterior - în 
revista condusă de el ca director Dreptatea socială, din 


+2 Marco I. Barasch, Le socialisme juridique et son influence sur 
l'Evolution du droit civil en France ă la fin du XIXe siecle et au 
XXe siecle, Paris, Les Presses Universitaires de France, 1923. 

+3 Michael Freeden, The New Liberalism. An Ideology of Social 
Reform, Oxford, Claredon Press, 1978; Andrzej Walicki, Legal 
Philosophies of Russian Liberalism, Notre Dame, Ind., The 
University of Notre Dame Press, 1992 [1987], pp. 213-403; 
Richard Bellamy, Liberalism and Modern Society. A Historical 
Argument, University Park, Penns., The Pennsylvania State 
University Press, 1992; Marc Stears, Progressives, Pluralists, 
and the Problem of the State. Ideologies of Reform in the United 
States and Britain, 1909-1926, Oxford, Oxford University Press, 
2002. 

+ Victoria F. Brown, „he Adaptation of a Western Political 
Theory in a Peripheral State: The Case of Romanian Liberalism”, 
în Stephen Fischer-Galati et al., eds., Romania between East 
and West, Boulder, Colo., East European Monographs, 1982, 
pp. 269-301. 

+5 Michael Freeden, „The Coming of the Welfare State”; Wayne 
Parsons, „Politics and Markets: Keynes and His Critics”, ambele 
în Terence Ball, Richard Bellamy, eds., The Cambridge History of 
Twentieth-century Political Thought, Cambridge, Cambridge 
University Press, 2003, pp. 7-44, resp. 45-69. 

+6 Serge Audier, Le socialisme liberal, Paris, La Decouverte, 
2006. 

1923,+7 unde pledoaria în favoarea intervenției maximale a 
statului în sfera raporturilor dintre patronate şi salariați 
este însoțită de respingerea naționalizării de factură 
socialistă a unităților economice, pentru a fi apoi 
dezvoltată înspre proiectul unei economii dominate de regii 
sociale autonome+8 (bazată pe regimul de coproprietate a 
statului şi a salariaților şi urmând să fie edificată în 
asociere cu un sistem de impozitare progresivă19). 
Ascensiunea perspectivei corporatiste, de dreapta, 
asupra politicii sociale şi a reprezentării profesionale - 
sprijinită din 1926, pe rând, de ziarele Cuvântul, Curentul şi 
Calendarul cu referire la modelul italian, dar şi propulsată 
de la firul ierbii de mişcarea asociaţiilor profesionale a 
claselor mijlocii, începând din 1929, pentru fi apoi preluată 
ca platformă politică de Blocul Cetăţenesc pentru Mântui- 
rea Ţării, în 1932, şi de Liga Naţional-Corporatistă a lui 
Manoilescu, în 193350 - a avut loc, desigur, în defavoarea 
variatelor  întrupări ale viziunii liberale de stânga. 
Altminteri, dacă în 1945 D.R. Ioanițescu putea contempla 
prima lege postbelică a sindicatelor ca pe o revenire la 
înțelepciunea momentului 19215: - după interludiul 





+7 Dumitru Drăgicescu, „Burghezia şi socialismul libera”, în 
Dreptatea socială 1: 3, 15 februarie 1923, p. 95. 

+3 Idem, „Naţionalizarea întreprinderilor mari. Regia socială 
independentă”, în Dreptatea socială 1: 9, 15 mai 1923, pp. 266- 
274; Idem, „Proprietatea în întreprinderile mari. Regimul 
cointeresării”, în Dreptatea socială 1: 8, 1 mai 1923, pp. 227-234. 

+9 Idem, „Proprietatea (capitalul) şi dreptatea socială. Cum se 
câştigă averile?”, în Dreptatea socială 1: 12-13, 1-15 iulie 1923, 
pp. 367-368. 

50 Victor Rizescu, „Corporatism in the Romanian Tradition: Top- 
down and Bottom-up Lineages”, în Development, Left and Right: 
Ideological Entanglements of Reformist Projects in Pre-communist 
Romania, Bucureşti, Editura Universităţii din Bucureşti, 2018, 
pp. 233-252. 

51 D.R. Ioaniţescu, Istoricul organizării sindicale din România. 
Codul sindicalismului român, 1921. Noul cod al sindicalismului 
român, 1945, Bucureşti, Tipografia Remus Cioflec, 1945. 

corporatist al carlismului, el însuşi întrerupt prin 
decretarea economiei de război în octombrie 1941 -, iar 
teoreticianul cooperatist Gromoslav Mladenatz, împreună 
cu asociatul său M. A. Lupu, puteau comenta cu optimism 
tot atunci - şi din nou cu speranța de a se putea reînnoda 
firul rupt al întreprinderii de reformă socială lansate în 
succesiunea războiului precedent - virtuțile planului 
britanic Beveridge pentru asigurări sociale din 1942,52 
politica sindicală şi socială a comunismului a consacrat o 
reprezentare istorică a antecedentelor româneşti din 
domeniu - deja enunțată în anii 1946-19485 - în cuprinsul 
căreia toate partidele şi grupările nesocialiste ale epocii 
precomuniste apar ca reprezentante nediferenţiate ale 
inerției şi ca exponenți de acelaşi calibru ai atitudinii de 
tergiversare agonică, tulburată doar de compromisuri 
neconcludente.5+ După 1989, tendința de identificare a 
liberalismului cu dreapta, prin opoziție cu stânga tratată ca 
tributară în mod privilegiat comunismului,55 s-a conjugat 


s2  Gromoslav  Mladenatz, „Noile fundamente” ale  ştiinrei 
economice, Bucureşti, Independenţa Economică, ed. a Il-a, 1945, 
pp. 158-160; M.A. Lupu, Planuri de securitate socială, Bucureşti, 
Independenţa Economică, 1945, pp. 17-195; Victor Rizescu, 
„Competing Voices of the Drive to Planning? The Cooperatist 
Engagement with Corporatism in Romania”, în Development, Left 
and Right: Ideological Entanglements of Reformist Projects in Pre- 
communist Romania, Bucureşti, Editura Universităţii din 
Bucureşti, 2018, pp. 253-281. 

53 Gheorghe Apostol, Legislazia muncitorească în România ieri şi azi, 
[Bucureşti], Editura Partidului Comunist Român, 1946; Marcu 
Onescu, „Caracterul reacţionar al trecutei legislații muncitoreşti 
române. Aspecte actuale”, în Studii 1: 2, 1948, pp. 208-230. 

5+ Nicolae Petreanu,  llie Ceauşescu,  coord., Mişcarea 
muncitorească şi legislația muncii în România, 1864-1944, 
Bucureşti, Editura Ştiinţifică, 1972. 

55 Victor Rizescu, Canonul şi vocile uitate. Secvențe dintr-o 
tipologie a gândirii politice româneşti, Bucureşti, Editura 
Universităţii din Bucureşti, 2015, pp. 15-23. Vezi şi Jerzy 

cu cea de valorificare a culturii de dreapta precomuniste, ca 
o reacție față de memoria comunismului,5* astfel încât să 
facă greu inteligibilă noțiunea unei filiere româneşti a 
liberalismului cu vocaţie socială, departajat, în aria 
domeniului său predilect de manifestare, atât în raport cu 
socialismul şi în relație cu corporatismul tradiționalist şi 
fascist, cât şi prin raportare la formele dominante ale 
gândirii şi practicii liberale din contextul național. 

Cum s-a dovedit în mod repetat ca prea de dreapta 
pentru a fi repertoriat în mod concludent de unele 
reconstituiri istorice şi prea de stânga pentru a trezi 
interesul fecund al altora, e chiar probabil ca liberalismul 
nostru de stânga să fie statornic ratat ca reper esenţial şi 
de diferitele expresii mai recente ale nemulțumirii față de 
stângismul neconvingător şi de antistângismul persistent 
şi difuz al postcomunismului. 


Szacki, Liberalism after Communism, transl. by Chester A. Kisiel, 
Budapest, Central European University Press, 1995. 

56 Victor Rizescu. „Politica memoriei între stânga şi dreapta”, în 
Timpul. Revistă de politică şi cultură 227, februarie 2018, p. 9. 

Federalismul sindicalist şi socialismul juridic. 
Două repere ale reformei sociale în România 
interbelică 


În ciuda faptului că deja primele două numere, din 1919, 
ale revistei Arhiva pentru ştiinţă şi reformă socială au 
găzduit texte ale lui Nicolae Ghiulea şi Anastasie Gusti 
despre reforma preconizată a legii meseriilor din 1912! şi 
despre problema intens dezbătută a contractului colectiv 
de muncă,? părând astfel să inaugureze o preocupare 
susținută a periodicului şi a instituției tutelare pentru 
politica socială curentă cu obiective din sfera segmentului 
urban şi industrial al lumii româneşti - deci atentă la alte 
aspecte ale problematicii decât cele, foarte particulare, ale 
societății agrare -, puţine articole cu aceeaşi temă au mai 
apărut în revistă pe parcursul primilor săi zece ani de 
existență? (chiar dacă includem şi incursiunile în spațiul 
unor corelaţii internaționale şi istorice). 


Versiune anterioară în Polis. Revistă de ştiințe politice 7: 1 (s. n.), 
2019, pp. 93-115. O versiune a fost prezentată în cadrul 
conferinței „Centenarul Arhivei pentru ştiinţă şi reformă socială 
Începutul sociologiei româneşti şi moştenirea lui Dimitrie Gusti”, 
organizată de Primăria Municipiului laşi, Biblioteca Centrală 
Universitară „Mihai Eminescu” din laşi şi Universitatea „Petre 
Andrei” în data de 1 aprilie 2019. 

1 N. Ghiulea, „Legi pentru schimbarea unor articole din legea 
pentru organizarea meseriilor, creditului şi asigurărilor 
muncitoreşti”, în Arhiva pentru ştiinţă şi reformă socială (în 
continuare AŞRS) 1: 1, 1919, pp. 211-216; A. Gusti, „Reforme 
muncitoreşti”, in AŞRS 1: 2-3, 1919, pp. 449-464. 

2 A. Gusti, „Aspectul social al contractului colectiv de muncă”, în 
AŞRS 1: 2-3, 1919, pp. 540-546. 

3 N. Ghiulea, „Politica socială”, în AŞRS 2: 1-3, 1920, pp. 115- 
137; Ion Dacu, „Ideea muncii obligatorii”, în AŞRS 3: 4, 1921, 
pp. 467-470; M. Sanielevici, „Două atitudini în politica socială 
românească”, în AŞRS 3: 2-3, 1921, pp. 302-309; N. Ghiulea, 

Sindicalismul francez în România 


Cu toate acestea, Institutul Social al lui Dimitrie 
Gusti îşi putea revendica, la sfârşitul acelei decade, un rol 
aparte în cadrul procesului de elaborare a dispozitivelor 
moderne de protecție socială din România, organizând în 
1930 una dintre manifestările menite să ofere un bilanț al 
etapei decisive deschise, în domeniu, prin fondarea 
departamentului ministerial de profil (în 1920), ea însăşi 
survenită după participarea țării la înființarea (din 1919) a 
Organizaţiei Internaţionale a Muncii (OIM), în cadrul 
congresului de pace de la Paris şi apoi al primei Conferinţe 
Internaţionale a Muncii de a Washington. Intersectându- 
se cu alte evenimente publice consacrate subiectului - 
inițiate chiar de Ministerul Muncii şi Ocrotirilor Sociale,5 
respectiv de Asociaţia Română pentru Progresul Sociale -, 
dar ocupându-se în exclusivitate de fundamentele şi 
evoluția de până atunci a OIM, seria de prelegeri în cauză 
i-a oferit ocazia ministrului în funcțiune al Muncii, lon 
Răducanu, să prezinte aşezământul local întrupat pentru 
prima oară în 1918 sub forma Asociaţiei pentru Studiul şi 
Reforma Socială ca pe „un modest colaborator cu adevărat 
dezinteresat al marii instituții internaționale de politică 
socială, condusă de Albert Thomas”, cu adaosul că 
„ținându-se departe de orice preocupări de politică 





„Aplicarea duratei muncii de 8 ore în România”, în AŞRS 5: 3-4, 
1924, pp. 441-447; 

+ (nesemnat) „Organizarea muncii în Rusia după revoluţie”, în 
AŞRS 3: 2-3, 1921, pp. 161-209; Albert Thomas, „Le Bureau 
International du Travail”, în AŞRS 5: 3-4, 1924, pp. 281-287; 
D. Constantinescu, „Charta Muncii italiană”, în AŞRS 7: 1-2, 
1927-1928, pp. 174-179; Idem, „Conferinţa Internaţională a 
Muncii”, în AŞRS 7: 3-4, 1927-1928, pp. 544-557. 

5 I. Răducanu et al., Zece ani de politică socială în România, 
1920-1930, Bucureşti, Eminescu S.A., 1930. 

6 G. Taşcă et al., Un deceniu de politică socială românească, 
Bucureşti, f.e., 1930. 

militantă şi trăind în seninătatea şi obiectivitatea cerce- 
tărilor ştiinţifice, institutul tinde să dea ştiinţei sociale 
posibilitatea de a servi drept un jalon pe calea politicii 
generale”.7 

Una dintre comunicări este datorată juristului E.A. 
Poulopol şi tratează chestiunea statutului legal al organis- 
mului conceput pentru a promova cauza păcii, în sistemul 
Ligii Naţiunilor, prin acțiunea de pacificare socială la nivel 
internațional. Arătându-se că „noile legături sociale - mult 
mai strânse ca înainte de război - între state au modificat o 
mulțime de noțiuni şi de idei în materie de drept 
internațional”, că „asupra acestor chestiuni, |...] există între 
jurişti opinii divergente” şi că „întinderea cât mai largă a 
competenţei organizației se justifică prin faptul că această 
competență consistă în a propune măsuri iar nu în a le 
impune”, se conchide aici că „Organizaţia Internaţională a 
Muncii a fost fondată pentru realizarea unui scop general şi 
nelimitat în timp”, şi ca atare „despre ea se poate spune, la 
fel ca şi despre pace, că e o creaţie continuă”.8 

Îl putem regăsi pe autorul astfel angajat în proiectul 
de reformă socială românească în acelaşi an, cu un articol 
din Arhiva... unde sunt rezumate „aspectele fundamentale 
ale doctrinei lui Leon Duguit”, influent teoretician francez 
al dreptului dispărut în 1928 şi al cărui nume era 
puternic asociat în epocă dezbaterilor despre cadrul juridic 
adecvat al acțiunii sindicale. Purtând titlul grăitor 
„Federalismul sindicalist”, ultima secțiune a intervenției 
vorbeşte despre felul cum concepția comentată este 


7 (lon Răducanu în) „Sărbătorirea solemnă a primei decade de 
existenţă şi activitate a Organizaţiei Internaţionale a Muncii”, în 
D. Gusti et al., Organizația Internaţională a Muncii. Zece ani de 
activitate, Bucureşti, Editura Institutului Social Român, 1931, 
pp. 10-11. 

3 E. A Poulopol, „Natura şi opera juridică a Organizaţiei 
Internaţionale a Muncii”, în D. Gusti et al., Organizația 
Internațională a Muncii. Zece ani de activitate, Bucureşti, Editura 
Institutului Social Român, 1931, pp. 111, 131, 132. 

încununată prin viziunea restructurării politice a statelor 
contemporane în jurul unor adunări legislative cu caracter 
corporatist, transformare foarte probabilă din moment ce 
sindicalismul urmează „să evolueze normal şi natural, 
producându-şi toate efectele, prin reprezentarea sindicală 
în parlament şi prin constituirea, alături de camera 
reprezentând pe indivizi reprezentaţi în partide politice, a 
unei camere care va reprezenta grupările profesionale sau 
mai exact vorbind clasele sociale organizate şi coordonate”. 
După ce subscrie previziunii oferite de fostul profesor al 
Universității din Bordeaux că „mişcarea sindicalistă [...] se 
va coordona cu transformarea regimului politic [...] şi va 
grupa toate interesele tuturor claselor sociale, legate între 
dânsele prin convenţii colective care stabilesc relații de 
ordin juridic”, Poulopol nu ezită să afirme că „dacă 
valoarea oricărei observaţii a fenomenelor sociale şi a unei 
construcții ştiinţifice bazate pe această observaţie e 
judecată după confirmarea pe care evenimentele istorice o 
aduc acestei construcții, puţine teorii ştiinţifice au 
prezentat o mai indiscutabilă exactitudine decât aceea a 
sindicalismului lui Duguit”. Aşa cum se spune în 
concluzie, „fie că astăzi sindicalismul se integrează în stat, 
sau că statul e, într-o formă care rămâne de determinat, 
cucerit de sindicalism, aceste idei şi tendințe sunt pe cale 
de realizare şi influențează progresiv nu numai toate 
concepțiile curente despre stat, dar şi unele din instituțiile 
statului modern”. 

Numele şi ideile lui Duguit fuseseră menționate 
foarte pasager de către D. Gusti în cunoscuta sa 
retrospectivă a diferitelor forme adoptate de proiectul 
politic socialist şi apărută tot în Arhiva..., în 1920, sub 
titlul „Comunism, socialism, anarhism, sindicalism şi 
bolşevism. Clasificarea sistemelor privitoare la societatea 
viitoare”. În marginea unei discuţii despre multiplele 





9 Idem, „Aspectele fundamentale ale doctrinei lui Leon Duguit”, 
în AŞRS 9: 1-3, 1930-1931, p. 302. 

fațete, antecedente şi derivații ale curentului ideologic 
internațional, cu preponderență franceză, întemeiat pe 
interpretarea anarhistă a dezideratului de reprezentare a 
intereselor profesionale şi dominat de structurile 
organizatorice ale Confederation Generale du Travail - 
discuție unde accentul cade asupra numelor lui Georges 
Sorel,  Edourad  Berth, Fernand Pelloutier, Hubert 
Lagardelle şi Arturo Labriola!0 -, se explică aici că „din 
principiul acțiunii [sindicale] directe va decurge al doilea 
mare principiu sindicalist, care este principiul autonomiei 
federaliste”, cu precizarea că cel din urmă „a fost 
îmbrățişat de unul din cei mai distinşi reprezentanți ai 
dreptului public contemporan, Leon Duguit, care, deşi 
respinge ideea grevei generale şi a luptei de clasă, totuşi 
îşi însuşeşte critica sindicalistă adusă statului”. 1! 

Cea mai importantă prezenţă a lui Duguit în paginile 
periodicului românesc, în afara articolului datorat lui 
Poulopol, este însă un text din 1927 având ca autor pe 
însuşi juristul francez şi bazat pe o intervenţie a acestuia 
din cuprinsul conferinței „Viața socială a României după 
război”. Sub titlul „Sindicalismul în Franţa”, este oferită 
aici o departajare față de cele trei fenomene considerate a 
fi pervertit procesul de dezvoltare pe o cale dezirabilă a 
asociaționismului profesional din marea țară occidentală. 
Alături de deriva militantismului anarhist al CGT, 
culminată cu tentativa de grevă generală din mai 1920 
(anticipare a episodului similar românesc survenit după 
câteva luni, în octombrie) -, precum şi de discursul 
sorelian cristalizat ca religie politică în strânsă legătură cu 


1 D. Gusti, „Comunism, socialism, anarhism, sindicalism şi 
bolşevism. Clasificarea sistemelor privitoare la societatea 
viitoare”, în AŞRS 2: 1-3, 1920, pp. 329-334; Jeremy Jennings, 
Syndicalism in France: a Study of Ideas, Basingstoke, Palgrave 
Macmillan, 1990, pp. 11-113. 

i! Gusti, „Comunism, socialism, anarhism, sindicalism şi 
bolşevism”, p. 333. 

aceeaşi mişcare, este invocată perversiunea politicianistă a 
revendicărilor privind dreptul de sindicalizare al funcționa- 
rilor publici şi baza sa legală specifică de manifestare 
(chestiune tratată de Duguit cu multiple nuanțe reținute de 
istoria dreptului public francez ca o derogare semnificativă 
de la tezele sale favorite asupra generalizării factorului 
sindical asemeni unui instrument al restructurării politice 
şi sociale!2). Altminteri, este reiterată şi de această dată 
ideea ce avea să fie reținută peste trei ani de Poulopol ca 
emblematică pentru concepția comentată, anume că „dacă 
s-ar ar fi dezvoltat într-o manieră normală, sindicalismul ar 
fi evoluat în mod natural, şi foarte rapid, către repre- 
zentarea parlamentară şi constituțională a sindicatelor”, 
deci către alcătuirea, „alături de camera unde sunt 
reprezentați indivizii, organizați sau nu în partide politice”, 
a unei alte camere reprezentând „grupările profesionale 
sau, mai precis, clasele sociale organizate şi coordonate”!13 
(pledoaria prevalându-se de o descriere a societăţii franceze 
ca deviind în mod particular de la regula marxistă a 
polarizării crescânde dintre categoria proletariatului şi cea 
a marii burghezii, înfățişând deci „o clasă de mijloc 
preponderentă prin proporţii şi prin forța economică şi 
politică”1+). 

Prezentat de Duguit şi de şcoala sa ca o reacție 
amorsată de-a lungul unei îndelungate perioade de timp 
față de combinaţia de centralism şi individualism a 
codurilor legale napoleoniene,!5 procesul de dezvoltare a 
sindicalismului nu trebuie identificat cu „o doctrină sau 


12 H.S. Jones, The French State in Question. Public Law and 
Political Argument in the Third Republic, Cambridge, Cambridge 
University Press, 1993, pp. 159-180. 

13 Leon Duguit, „Le syndicalisme en France”, în AŞRS 7: 1-2, 
1927,p.7. 

14 Ibid., p. 8. 

15 Idem, Les transformations generales du droit prive depuis le 
Code Napoleon, Paris, Felix Alcan, 1912. 

un partid”,!6 ci văzut ca o „mişcare ce tinde să dea un 
statut juridic definit diferitelor clase sociale, cu alte 
cuvinte diferitelor grupuri de indivizi deja uniți prin 
funcţiile îndeplinite în cadrul diviziunii  muncii”.17 
Dinamica sa inerentă - interpretată prin grila sociologiei 
durkheimiene şi a solidarismului lui Leon Bourgeois18 - 
conduce nu către anarhism, ci către „noţiunea juridică a 
organizării corporative”,!9 singura capabilă să dea o expresie 
instituțională adecvată complementarității stabilite între 
oameni în interiorul corpurilor profesionale, precum şi 
între entitățile de acest fel în ansamblul structurii sociale. 
Consacrarea  descentralizării de formulă  corporatistă 
răspunde, în plus, dezideratului de eliminare a două 
ficțiuni nocive cu statut metafizic, din a căror conjugare 
decurge percepția distorsionată a naturii dreptului: cea a 
suveranității statului şi cea a drepturilor individuale. 
Ambele se subsumează noțiunii de „drepturi subiective”, 
combătută în numele unei concepții despre sistemul de 
drept ca reprezentând în totalitatea sa o structură de 
relații sociale obiective.20 

Pledând cauza dreptului social, Duguit se declară 
partizan al tuturor doctrinelor „care pornesc de la 
societate pentru a ajunge la individ, [...] de la regula 
socială pentru a ajunge la dreptul individual, |...] care 
afirmă existența unei reguli ce se impune omului trăind în 





16 ]dem, Le droit social, le droit individuel et la transformation de 
l'etat, deux. ed., Paris, Felix Alcan,1911,p. II. 

17 Ibid., p. 122. 

18 J.E.S. Hayward, „Solidarist Syndicalism: Durkheim and 
Duguit”, part I, în Sociological Review 8: 1, 1960, pp. 17-36; part 
II, în Sociological Review 8: 2, 1960, pp. 185-202; Cecile 
Laborde, Pluralist Thought and the State in Britain and France, 
Basingstoke, Macmillan, 2000, pp. 101-124. 

19 Gaston Morin, La revolte des faits contre le Code, Paris, 
Bernard Grasset, 1920, pp. 163-168. 

20 Leon Duguit, „Objective Law ”, în Columbia Law Review 20: 8, 
1920, pp. 817-831. 

societate, [|...] care afirmă că omul este în mod natural o 
ființă socială, şi prin aceasta supus unei reguli sociale ce 
presupune obligații față de ceilalți”, ceea ce înseamnă că 
drepturile sale nu constituie decât „capacitatea de a-şi 
îndeplini liber şi în întregime obligaţiile sociale”.21 Abor- 
darea sociologică îl determină totodată să argumenteze că 
disciplina dreptului public trebuie să abandoneze 
prezumția că „în spatele indivizilor care dețin puterea [...] 
există o substanță colectivă, personală şi suverană, în 
raport cu care ei nu sunt decât mandatari”, în favoarea 
tezei că „în persoana guvernanțţilor nu trebuie să vedem 
decât pe cei ce dețin, într-o țară, forța preponderentă, şi 
cărora le incumbă, în consecință, obligaţia de a îndeplini o 
anumită funcție socială: cea de organizare a serviciilor 
publice”.22 În virtutea unui asemenea raționament, 
„noțiunea de serviciu public trebuie să o înlocuiască pe 
cea de suveranitate”.23 

Convins că „prin doctrina lui Duguit [...] s-a produs 
în gândirea juridică o adevărată revoluție”, Poulopol îşi 
propune să explice de ce „se poate spune că va veni o zi 
când în ştiinţa dreptului se vor considera două perioade: 
una înainte şi alta după” teoreticianul pentru care 
„dreptul constituțional e o parte a sociologiei”.2+ El expune 
fundamentele doctrinare ale discursului impus în 
conştiinţa publicului larg printr-o interpretare particulară 
a principiului asociaționist, arătând că „atunci când ia ca 
bază « dreptul subiectiv », orice sistem juridic se prezintă 
ca o construcție metafizică şi duce la o concepţie a statului 


21 Idem, Traite de droit constitutionnel, vol. 1: Theorie generale de 
l'etat, Paris, Fontemoing, 1911, p. 12. 

22 [dem, Les transformations du droit public, Paris, Librairie 
Armand Colin, 1913, p. 279. 

23 Ibid., p. XIX; Idem, „The Concept of Public Service”, în Yale 
Law Journal 32: 5, 1923, pp. 425-435. 

2+ Poulopol, „Aspectele fundamentale ale doctrinei lui Leon 
Duguit”, p. 277-278. 

construită numai pe baze neexperimentale”. Dar, cum 
„experiența nu arată că ar exista în stat o personalitate, 
sau că ar exista o suveranitate, şi nici că statul şi-ar avea 
originea într-un fapt transcendent sau imanent față de 
colectivitate”, deci cum „acestea sunt simple idei admise a 
prior”, iar „simpla observaţie experimentală arată că în 
orice colectivitate se produce [...] o diferenţiere între cei 
tari şi cei slabi”, rezultă că „din punct de vedere experi- 
mental, statul se prezintă ca un fenomen de diferențiere 
cauzat de forțele inegale ale indivizilor, iar natura statului 
ca un fenomen de constrângere exercitat de guvernanți 
graţie puterii lor”.25 Înțelegerea experimentală a dreptului 
conduce, mai departe, către înglobarea relaţiilor juridice 
obiective desemnate până acum prin categoriile drepturilor 
individuale şi, respectiv, suveranității statului în categoria 
generală a „funcţiilor sociale”, din moment ce „sistemul 
juridic individualist se baza pe concepţia [...] dreptului 
subiectiv”, în timp ce „sistemul juridic modern tinde să se 
clădească pe constatarea faptului de « funcție socială » 
care se impune grupului social şi indivizilor”, astfel încât, 
dacă „vechiul sistem era metafizic, cel nou va fi realist”.26 
Cum funcțiile sociale se exercită în baza realității 
fundamentale a solidarității sau interdependenței sociale 
care „nu e o doctrină, nici un sentiment, nici un principiu 
de acțiune”, ci „un fapt de ordin real, susceptibil de 
constatare directă”, rezultă că libertatea individuală „e un 
drept” doar cu înțelesul că „omul are datoria să-şi dezvolte 
activitatea sa individuală, aceasta fiind un factor esenţial 
al solidarităţii prin diviziunea muncii”.27 


Mania grupurilor și apărarea Occidentului 


„Sistemul care realizează dorințele lui Duguit, al 
corporațiilor şi claselor profesionale care n-au deasupra 





25 Ibid., pp. 279-280. 
26 Ibid., p. 283. 
27 Ibid., pp. 290, 293. 

lor nicio putere centrală, e feudalitatea”, se spune în teza 
de doctorat din 1936 a lui Nicolae Steinhardt, unde 
personajul citat este plasat în centrul unei critici de 
ansamblu a curentului socializant din teoria contempo- 
rană a dreptului. Aprecierea este argumentată prin aceea 
că „descompunerea statului sub acțiunea grupurilor 
economice le va întări într-atâta încât ordinea socială [...] 
nu va mai putea fi menținută de o putere superioară, nici 
în interiorul lor libertatea individuală nu va mai putea fi 
garantată față de o tiranie cu atât mai mare cu cât 
asociația devine mai mică”. Ca atare, „prinşi între grupuri, 
[...] indivizii ar căuta ocrotirea unuia capabil s-o dea. S-ar 
repeta astfel fenomenul feudalității”.28 Un eseu degajat din 
materia lucrării menționate şi publicat în acelaşi an cu 
scopul de a reliefa „pretenţiile şi iluziile” nutrite de toate 
concepţiile avansate vreme de decenii sub eticheta 
„dreptului social” îi permite autorului să sublinieze că 
istoria respectivei specii intelectuale „din a doua jumătate 
a veacului al XIX-lea şi până astăzi se confundă cu a 
sindicalismului”.22 Abuzurile comise de cugetarea recentă - 
cu predilecție sub egida pledoariei pentru extinderea 
rolului deținut de sindicate în societate - sunt elucidate în 
cele două cărți prin argumente convergente. 

Arătând cum „nemulțumit cu atâtea drepturi, 
sindicatul vrea să treacă din dreptul privat în cel public, 
vrea să devină suveran” - deci cum partizanii doctrinei în 
ascensiune cer ca „în profesiunea şi regiunea lui, sindica- 
tul să fie o instituție de drept public, înzestrată cu atribu- 
țiile suveranității, rămânând statului rolul de mare protec- 
tor al republicii profesiunilor federate”30 -, Steinhardt 


28 N. Steinhardt, Principiile clasice şi noile tendințe ale dreptului 
constituțional. Critica operei lui Leon Duguit, Bucureşti, Editura 
„Curierul Judiciar” S. A., 1936, pp. 89-90. 

29 Ibid., p. 22. 

30 Idem, Dreptul social. Pretenţii şi iluzii, Bucureşti, Tipografia 
„Caragiale”, 1936, pp. 35-36. 

explică stăruința unor asemenea revendicări prin aceea că 
„marea idee a sociologiei, şi în consecință a dreptului 
social, e credința în libertatea individului prin multipli- 
citatea cercurilor sociale cărora le aparține”,3i! pentru a 
ajunge însă la încheierea că „libertatea totală a asociației 
nu duce la un regim liberal, ci la unul tiranic”. Într- 
adevăr, „dacă dispare cu desăvârşire dreptul de control al 
statului, dacă asociaţiile se pot constitui în orice fel, 
doctrina libertății sindicale nu e decât justificarea anarhiei 
persoanelor juridice, cotropitoare şi nemărginite”.32 Printre 
resorturile stării de anarhie apte să se instaureze astfel 
trebuie indicat faptul că „grupomania nu propune |doar] 
asociații bune”. Dimpotrivă, pentru campionii ei, „calitatea 
nu importă. Le plac toate câte sunt, grupuri, sindicate, 
camere profesionale, societăți pe acțiuni sau în comandită, 
coproprietatea, autorităţile locale, serviciile publice des- 
centralizate, corpurile profesionale medievale, clasele 
vechiului regim, colegiile electorale profesionale, cartelurile, 
trusturile, sindicatele patronale, cluburile cu statutele lor, 
atelierele şi regulamentele lor, [...] tot ceea ce, într-un fel 
sau altul, are legătură cu ceea ce nu e precis, legal, oficial 
[...]; deci simpatie pentru castele indiene, cluburile 
mondene şi asociaţiile secrete muncitoreşti”.33 

Deprecierea statului este cealaltă fațetă a entuzias- 
mului asociaționist, iar campania lui Duguit împotriva 
noțiunilor de personalitate a statului şi de suveranitate 
exprimă în modul cel mai pregnant crezul larg răspândit 
că „statul nu e decât un oarecare grup social, aşa cum 
sunt comunele, asociaţiile profesionale, gintele”, deci „o 
formă socială de aceeaşi natură cu toate celelalte”,34 
Afirmând că nu trebuie confundată sub niciun chip „opinia 
care inspiră legea cu autoritatea care o formulează”, 





31 Ibid., p. 40. 

32 Ibid., p. 34. 

33 Ibid., pp. 41-42. 

3+ Idem, Principiile clasice, p. 54. 

Steinhardt se întrebă dacă „prin aceea că neagă puterea, 
şi implicit creaţia juridică pe cale legală, că transformă 
dreptul în simplă constatare a existenţei sentimentelor din 
masa conştiințelor, Duguit nu confundă legea cu obiceiul2”.35 
Răspunsul afirmativ face recurs la separarea kantiană 
dintre domeniul faptelor şi cel al normelor şi valorilor, din 
moment ce „cucerirea definitivă pentru omenire a 
autonomiei valorilor datorită lui Kant trebuie să fie 
îndreptarul pentru autonomia disciplinelor”.36 Reliefându- 
se prezumțţiile comune ale teoriei lui Duguit şi ale altora 
din epocă, de felul celei a lui Hans Kelsen - şi în pofida 
apelului la kantianism, altminteri referință centrală a 
teoriei lui Kelsen,%7 ca reper al demersului de departajare - 
„se arată că „drepturile subiective apar în ambele teorii ca 
simple aspecte ale dreptului obiectiv întrucât a primit un 
conținut individual concret”,58 fiind dezvăluită şi corelația 
inextricabilă existentă în orizontul dreptului individualist 
clasic între drepturile individuale şi suveranitatea statului. 
Steinhardt susține, astfel, că „echivalenţa (sic!) statului cu 
celelalte grupări omeneşti e inexactă şi periculoasă”.39 
Statul se deosebeşte deci de celelalte entități din 
societate prin „puterea suverană” şi, ca atare, prin „forța 
materială de constrângere de care dispune, [...] ceea ce îi dă 
un caracter unic”.%0 Amintind că „izgonirea elementului 





35 Ibid., p. 87. 

36 Ibid., p. 57. 

37 Hans Kelsen, Introduction to the Problems of Legal Theory, 
transl. by Bonnie Litschewski and Stanley L. Paulson, Oxford, 
Claredon Press, 1992; Gerhard Donhauser, „The State under the 
Rule of Law? The Relationship of State and Law in the Work of 
Hans Kelsen and Georg Jellinek”, în lan Bryan et al., eds., The 
Reconstruction of the Juridico-Political. Affinity and Divergence in 
Hans Kelsen and Max Weber, New York, Routledge, 2016, 
pp. 125-139. 

38 Steinhardt, Principiile clasice, p. 66-67, 

39 Ibid., p. 54. 

40 Ibid., loc. cit. 

suveranitate nu e decât alungarea din noțiunea statului a 
elementului putere”, iar după Duguit „cuvântul care ar 
trebui să înlocuiască acel de putere e colaborarea”, 
apărătorul român al clasicismului juridic îşi exprimă 
convingerea că „nu ajunge colaborarea”, pentru că „statul 
are nevoie de o putere diferită de a tuturor celorlalte 
grupuri”.4! În spiritul aceleiaşi apologii a convențiilor 
fundamentale cu caracter „metafizic” ale dreptului, el 
subliniază că „suveranitatea şi personalitatea sunt poate 
ficțiuni, dar atât de înrădăcinate [...] încât părăsirea lor ar 
echivala cu dărâmarea statului”.*2 Implicaţiile autoritare ale 
demersului urmat de Duguit sunt invocate ca inextricabil 
legate de efectele lui anarhice, în virtutea faptului că „sub 
cuvântul înlăturării suveranităţii, apare” în fapt, din 
matricea filozofiei legitimate ca dispozitiv emancipator, 
tocmai „generalizarea ei. De unde era o excepţie, încredin- 
țată statului care o exercita în condiții de control solemn, 
rar şi măsurat, stă acum la îndemâna oricui. Individul nu 
mai poate opune nimic dreptului obiectiv”.4% 

Argumentaţia în favoarea aspectelor de substanţă ale 
viziunii juridice clasice este avansată de Steinhardt în 
conjuncție cu o pledoarie pentru clasicismul cugetării şi al 
scriiturii, iar combinaţia de dezagregare socială şi 
îngustare a libertăţii individuale percepută a decurge din 
noile curente este asociată cu degenerarea stilistică şi cu 
artificiul terminologic. Exprimându-şi credința că „proce- 
durile stilistice ale noilor tendințe juridice sunt condam- 
nabile”, pentru că „deseori sub termenii noi apar tot 
lucruri vechi”,*+ Steinhardt arată că în lucrările lui Duguit 
şi ale apropiaților săi „toate noţiunile sunt înlocuite prin 
altele vagi, manifestări stilistice ale unei concepțiuni 
anarhice şi tiranice”. De exemplu, „în loc de putere 
[Duguit] spune serviciu public sau funcţiune publică. În 





4 Ibid., pp. 82-83. 
42 Ibid., p. 31. 
43 Ibid., p. 32. 
4 Ibid., p. 25. 

loc de libertate se vorbeşte numai de datorie, libertate- 
funcție sau solidaritate. Statul cedează locul noțiunii largi, 
ce poate spune şi cuprinde orice, de solidaritate”.+5 Mai 
important decât faptul că „realizările sale se reduc la 
complicate şi greoaie exprimări a ceea ce de mult era 
ştiut”+6 e însă acela că în scrierile respective abundă 
„afirmaţiile  categorice, dogmatice, repetarea anumitor 
formule, valoarea magică acordată unor cuvinte. 
Generalizări rapide, prezentări sub formă de adevăruri 
definitive şi obiective a unor simple vederi şi tendințe 
personale”. Decurge de aici o clasificare de ansamblu a 
noilor teoreticieni ai dreptului printre „autorii europeni 
care proclamă moartea spiritului occidental”. Rezonând cu 
apologia civilizației apusene formulată de Henri Massis, 
suporterul român al valorilor clasice afirmă că printre cei 
pasibili de o asemenea caracterizare intră „Duguit şi 
juriştii care se îndoiesc de puterea noțiunilor occidentale. 
Căci a lupta în contra conceptelor, a abstracțiunilor, nu e 
decât a reveni la Orient, care nu le înțelege şi nu le 
posedă. Sau lupta contra personalității individuale, ce e de 
nu negarea noțiunii esențiale a Occidentului?”.+8 

Ofensiva demolatoare a lui Steinhardt nu reprezenta 
o manifestare izolată în mediul academic românesc al 
momentului. Dizertaţia sa este sprijinită de o prefață în 
limba franceză a lui Julien Bonnecase - membru 
corespondent al Academiei Române, rival şi fost coleg al 
lui Duguit la Universitatea din Bordeaux, el însuşi vechi 
oponent al noilor tendințe din drept -, unde simpatia față 
de proaspătul absolvent este exprimată împreună cu 
prețuirea față de coordonatorul său din țară, Mircea 
Djuvara. Faptul că mai vârstnicul profesor al Universităţii 
din Bucureşti se regăseşte şi ca îndrumător al tezei despre 
„limitele puterii statului” susținută în 1937 şi în cadrul 





+5 Ibid., pp. 33-34. 
e Ibid., p. 28. 
47 Ibid., p. 25. 
+8 Ibid., p. 98. 

aceleiaşi instituții de către Emanuel Neuman nu trebuie 
văzut doar ca un efect de circumstanță al strânsei 
prietenii dintre cei doi tineri. Campania individualistă şi 
anti-etatistă a lui Neuman face incursiuni şi în domeniul 
mai restrâns al inovațţiilor juridice discutat de camaradul 
său, pe baza unor preferinţe filozofice comune. Numele lui 
Duguit apare şi aici - ca „jurisconsultul cu cea mai mare 
influență din secolul nostru”% -, el făcând de fapt şi 
obiectul unor departajări - e drept că mai circumspecte - 
ale lui Djuvara însuşi. Cu doar un an înaintea primului 
dintre cele două doctorate, acesta participase la un volum 
omagial dedicat juristului Paul Negulescu printr-un articol 
intitulat grăitor „Reflecţii asupra problemei suveranității şi 
a realităţii juridice a statului”, în cuprinsul căruia ambele 
concepte sunt validate prin opoziție față de revizionismul 
nutrit de considerente sociologice. Principiile kantiene 
sunt reiterate şi cu această ocazie, spunându-se că 
„imaginea a ceea ce există sau a ceea ce facem în realitate 
nu conține nicio desluşire despre ceea ce trebuie să facem, 
ca o obligaţie, sau despre ceea ce avem dreptul să facem în 
relație cu alții”.50 Suveranitatea este definită pe această 
bază ca o sumă de drepturi şi obligaţii, pentru a se 
conchide: „Nu putem concepe drepturile şi obligaţiile fără 
un subiect căruia să le atribuim. Acest subiect este statul. 
Orice subiect titular de drepturi şi obligații este o 
persoană juridică. Nu este deci justificat să îi negăm 
statului personalitatea juridică”.5! 


+9 Emanuel Neuman, Limitele puterii statului. Teză de doctorat, 
Bucureşti, Universitatea din Bucureşti, Facultatea de Drept, 
1937, p. 108. 

50 Mircea Djuvara, „Reflexions sur le probleme de la 
souverainete et sur la realite juridique de ltat”, în Melanges 
Paul Negulesco, Bucureşti, Monitorul Oficial şi Imprimeriile 
Statului, 1935, p. 230. 

51 Ibid., p. 237. 

Instituţionalismul și dreptul obiectiv, suveranitatea legală 
şi cea politică 


Unul dintre documentele din epocă foarte des citate 
pentru a se da mărturie despre impactul teoriei franceze a 
federalismului  sindicalist pe plan internațional este 
articolul din 1932 lui Harold J. Laski - militant al 
„socialismului de ghildă” şi al reconstruirii statului pe 
baze pluraliste din Anglia începutului de secol XX: -, 
unde se spune că „influența lui Duguit asupra generaţiei 
sale poate fi asemuită cu cea exercitată de Spiritul legilor 
cu două secole înainte”, în ambele cazuri „discipoli şi 
adversari deopotrivă fiind obligați să îşi adapteze 
concepțiile la noua perspectivă”.53 Textul a apărut într-o 
revistă franceză de specialitate ca piesă a unui amplu 
grupaj dedicat celui ce beneficiază de o asemenea 
comparaţie. În acelaşi număr al periodicului, sociologul 
român Dumitru Drăghicescu figurează cu o serie de 
reflecții despre relaţia dintre „drept, morală şi religie”, 
consonante cu lucrările sale de anvergură din anii 
respectivi menite să realizeze o fuziune între crezul 
socialismului liberal5+ şi valorile creştine”55 şi încheiate 
prin aserțiunea că „dreptul se profilează ca o modalitate 
empirică sau o forță socială care, în concurenţă cu religia, 
asigură, într-o manieră concretă, evoluția umanității către 





5 The Pluralist Theory of the State. Selected Writings of G. D. H. 
Cole, J. N. Figgis and H.J. Laski, ed. by Paul Q. Hirst, London, 
Routledge, 1989. 

53 Harold J. Laski, „La conception de l'tat de Leon Duguit”, în 
Archives de philosophie du droit et de sociologie juridique 1: 1-2, 
1932, p. 121. 

54 D. Drăghicescu, „Burghezia şi socialismul liberal”, în 
Dreptatea socială 1: 3, 15 februarie 1923, p. 95. 

55 Idem, La nouvelle cite de Dieu, vol. I: La Voie, ou comment la 
philosophie de lhistoire justifie la Societe des Nations et son 
ideologie: le Neo-Christianisme, Paris, Marcelle Lesage, 1929; 
Idem, Verite et revelation, Paris, Felix Alcan, vol. 1-2, 1934. 

divin”.5 Este poate semnificativ că intervenţia este 
publicată în afara grupajului menţionat şi nu cuprinde 
nicio referire la personajul omagiat (altminteri caracterizat, 
uneori, ca un „pluralist de factură liberal-socialistă”57). 
Prin contrast, un important tovarăş de drum al lui 
Drăghicescu pe făgaşul politicii sociale din România poate fi 
regăsit printre cei mai consecvenți exponenți ai domeniului 
din Europa epocii îndrituiți să îşi revendice ideile lui Duguit 
ca fundament doctrinar al activității practice. Este vorba 
despre Marco I Barasch, jurist cu un palmares prodigios de 
popularizator al dreptului muncii în anii 1920 şi după 
aceea,58 dar şi autor al unei dizertaţii doctorale susținute şi 
publicate la Paris, în 1923, şi tratând despre „socialismul 
juridic şi influența sa asupra dreptului civil din Franța la 
sfârşitul secolului al XIX-lea şi în secolul XX”.5 
Preocupările cu dominantă sindicalistă ale filozofului 
găzduit peste câțiva ani în paginile Arhivei... lui Gusti sunt 
plasate de această dată sub o rubrică generalizatoare, dar 
ilustrată în modul cel mai nemijlocit de către Emmanuel 
Levy,5 un alt reprezentant al dreptului socializant, prezent 
şi cu o scurtă prefață în corpul volumului (şi asumat deci 





56 Idem, „Droit, morale et religion”, în Archives de philosophie du 
droit et de sociologie juridique 1: 1-2, 1932, p. 245. 

57 Hayward, „Solidarist Syndicalism: Durkheim and Duguit”, 
part II, p. 185. 

55 Marco I. Barasch, „Politica socială. A X-a conferinţă 
internaţională a muncii”, în Buletinul Uniunii Camerelor de 
Comer şi de Industrie 2: 7, iulie 1927, pp. 226-277; Idem, 
„Legislaţia muncii în România. Mişcarea legislativă de după 
război”, în Gazeta meseriilor 1: 4, 18 noiembrie 1929, p. 1; Idem, 
„Noi orientări în politica socială contemporană”, în Revista de 
studii sociologice şi muncitoreşti 4: 14, mai 1937, pp. 13-17. 

59 Idem, Le socialisme juridique et son influence sur l'Eevolution du 
droit civil en France ă la fin du XIXe siecle et au XăXe siecle, Paris, 
Les Presses Universitaires de France, 1923. 

60 Carlos Miguel Herrera, „Le socialisme juridique d'Emmanuel 
Levy”, în Droit et societe 56-57, 2004, pp. 111-128. 

de Barasch ca principal inspirator, înainte de a se număra 
printre numele invocate cu insistență în retrospectivele 
critice ale lui Steinhardt de la 1936). 

Caracterizat de un comentator din anii 1920 ca 
„socialist doar prin accident”,6! Levy îşi prezintă demersul 
ca oferind „o explicaţie juridică a socialismului”, preco- 
nizat să se instaureze treptat prin „absorbţia drepturilor 
capitalului de către drepturile muncii”.62 Procesul respectiv 
decurge din altul, mai fundamental, de „construcție socială 
a dreptului”,63 al cărui principal resort este reprezentat de 
înrădăcinarea regulilor de drept în convenţii sociale aflate 
în continuă schimbare ca o consecință a transformărilor 
suferite de convingerile nutrite în legătură cu ele de cei 
implicați. Rezumată prin teza potrivit căreia „credința 
creează dreptul”,s+ gândirea lui Levy conduce către 
imaginea relaţiilor juridice ca o juxtapunere de obligaţii 
reciproce sau creanţe, cu semnificația particulară că 
„forma pe care o adoptă în prezent capitalismul este cea a 
dreptului de creanţă, el prezentându-se, în plus, nu sub 
chipul creanţelor individuale ci sub cel al creanţelor 
colective ale capitaliştilor”. Altfel spus, „toți cei care, 
asemeni comercianților sau oamenilor de afaceri, posedă 
ceva, au în mod mai mult sau mai puţin constant datorii, 
ceea ce înseamnă că valoarea bunurilor în cauză le 
aparține în parte sau în întregime altora”.65 Aceasta 
conduce la înlocuirea treptată a drepturilor de proprietate 


61 Georges Ripert, „Le socialisme juridique d'Emmanuel Levy” 
[1928], în Emmanuel Lâvy, Les fondements du droit, Paris, Felix 
Alcan, 1933, p. 103. 

s2 Emmanuel Levy, La vision socialiste du droit, Paris, Marcel 
Giard, 1926, p. 106. 

63 Idem, „Construction sociale du droit”, în Revue philosophique 
de la France et de l'etranger 111, janvier-juin 1931, pp. 161-163. 
64 Edouard Lambert, „Preface”, în Levy, La vision socialiste du 
droit, p. VII. 

65 Levy, La vision socialiste du droit, p. 109. 


109 


prin valori diseminate în corpul social, cu consecința că 
sistemul capitalist „se apropie de sfârşit ca efect al 
evoluției economice”. Aşa cum se explică, „în regimul 
burghez drepturile individuale pierd teren în favoarea 
noilor instituții ale dreptului colectiv”, şi pentru a se 
„putea conserva |...] avantajele dreptului individualist, se 
face recurs la ficțiunea personalității morale, formulă 
ingenioasă menită să permită unei mici minorități să îşi 
însuşească beneficiile producţiei colective”.57 Însă „în fața 
creanței colective a capitalului se formează creanța 
colectivă a muncii”,686 cu rezultatul evoluției spre 
socialism. Critica sarcastică a lui Steinhardt rezumă şi ea 
acelaşi raționament, pornind de la faptul că pentru Levy 
„dreptul e creat de credința socială” şi degajând 
implicaţiile: „Dreptul fiind o religie, creanțele depind de 
credințe. Adică dreptul tău este existența credinţei altuia 
în credința ta. Capitaliştii au un drept de creanţă colectiv. 
În faţa lor stă creanţa colectivă a muncitorilor”.69 

Nu Duguit sau Levy, ci juristul, filozoful şi sociologul 
francez de origine rusă Georges Gurvitch este descoperit de 
Steinhardt ca cea mai caracteristică întruchipare a 
tendințelor dreptului social,70 el oferind în numeroasele sale 
lucrări o sistematizare consecventă a principiilor şcolii.7! 
Cu o carieră îndelungată (dispărut în 1965) şi ca atare 
angajat în dezbaterea despre condiționările sociale ale 
construcțiilor legale şi în orizontul lumii postbelice, Gurvitch 
avea să revină în mod repetat asupra istoriei intelectuale a 


66 Idem, „La transition du droit a la valeur (essai de definitions)”, 
în Revue de metaphysique et de morale 19: 3, 1911, pp. 412-416. 
67 Barasch, Le socialisme juridique, p. 64. 

58 Levy, La vision socialiste du droit, p. 109. 

69 Steinhardt, Dreptul social, p. 14. 

70 Ibid., pp. 5-10. 

71 Georges Gurvitch, Le temps present et l'idee du droit social, 
Paris, Librairie Philosophique J. Vrin, 1931. 

72 Pauline McDonald, „The Legal Sociology of Georges Gurvitch”, 
în British Journal of Law and Society 6: 1, 1979, pp. 24-52. 

domeniului, cu  departajări corespunzătoare față de 
exponenții ei succesivi. O carte a sa din 1947, rezultată din 
contactul cu mediul academic american - şi publicată în 
cadrul unei colecții consacrate „sociologiei şi reconstrucției 
sociale”, ea însăşi înființată de Karl Mannheim în continua- 
rea propriei sale abordări a aceloraşi deziderate de renovare 
a societăţii globale?3 -, conţine judecăţi critice şi corelaţii 
istorice care se suprapun parțial cu cele schițate mai 
devreme de Steinhardt şi de Neuman. Teoreticianul federa- 
lismului sindicalist şi cel al socialismului juridic sunt 
plasați aici printre antecesorii disciplinei în curs de 
reconfigurare a „sociologiei dreptului”, într-o serie unde se 
mai inserează şi numele contemporanului lor Maurice 
Hauriou, reținut de autorii români din anii 1930 ca unul 
dintre cei mai importanți inspiratori ai adversităţii lor față 
de orientările pernicioase.74 

Departajarea lui Gurvitch față de figurile dominante 
ale dreptului social din deceniile de dinaintea celui de-al 
Doilea Război Mondial sunt neechivoce. În ce-l priveşte pe 
Duguit - clasificat altundeva ca un semicorporatist cu 
vederi clar diferențiate în această privință față de mai 
proeminenta interpretare fascistă a corporatismului”5 -, se 
arată că atunci când neagă „existența drepturilor subiective 
cu scopul de a putea sublinia că este imposibil ca legea să 
fie abstrasă din realitatea socială, |...] este împins spre a 
elimina una dintre cele mai importante sectoare ale chiar 
acelei realități şi ale universului legii ce îi este ataşat: 
anume, sectorul suprastructurilor organizate”.76 Cât despre 
Levy, este dezvăluit felul cum „se concentrează aproape în 


73 Karl Mannheim, Man and Society in an Age of Reconstruction. 
Studies in Modern Social Structure, London, Kegan Paul, 1940. 

74 Georges Gurvitch, Sociology of Law, London, Routledge, 1953 
[1947], pp. 96-116. 

75 Idem, „Groupement social et classe sociale”, în Cahiers 
internationaux de sociologie 7, 1949, p. 11. 

76 Idem, Sociology of Law, p. 99. 

întregime asupra problemelor legate de geneza legii”, cu 
rezultatul că „descrie transformările recente suferite de 
drept prin raportare la variațiile credințelor colective. Cu 
alte cuvinte, el analizează evoluția prezentă a psihologiei 
colective a dreptului”.77 lar „această preocupare unilaterală 
pentru psihologia colectivă, |...] cu ignorarea tuturor 
conflictelor dintre diversele niveluri ale realității sociale şi 
juridice (mai ales dintre suprastructuri organizate şi 
infrastructuri cu caracter spontan) îl face să ignore formele 
complexe şi variate de echilibru stabilite între principiile 
dominaţiei şi cele ale colaborării”.78 În ultimă instanţă, 
erorile provin din felul cum Levy „exagerează teza lui 
Durkheim şi Saint-Simon despre transformarea statului 
într-o agenție care administrează fără să guverneze, 
mergând atât de departe încât să îl identifice cu toate 
relaţiile sociale generatoare ale dreptului”.79 

Contradicţiile celor doi sunt depăşite de Hauriou, 
indicat ca un teoretician „capabil să reconcilieze filozofia 
dreptului şi sociologia dreptului fără să le confunde”, 
edificând o sinteză „idealist-realistă” prin opoziție cu 
„senzualismul realist al lui Duguit şi cu idealismul subiec- 
tivist al lui Levy”20 şi reinnodând astfel firul strădaniilor de 
aceeaşi natură ale lui Durkheim (apreciere consonantă cu 
ale altor exegeți, înclinați să vadă în opera lui Duguit o 
caricatură a inspiraţiei preluate de la pontiful socio- 
logiei3!). Din abordarea „instituționalistă” a surselor 
dreptului elaborată de  Hauriou,&?2  Gurvith preia 


77 Ibid., p. 106. 

78 Ibid., p. 109. 

79 Ibid., loc. cit. 

30 Ibid., pp. 109-110. 

31 Evelyne Pisier-Kouchner, „La sociologie durkheimienne dans 
Voeuvre de Duguit”, în L” annee sociologique. Troisieme serie 28, 
1977, p. 95. 

32 The French Institutionalists: Maurice Hauriou, Georges Renard, 
Joseph T. Delos, ed. and transl. by Albert Broderick and Mary 
Welling, Cambridge, Mass., Harvard University Press, 1970. 

rudimentele concepției sale, construită treptat,83 despre 
distincția dintre „suveranitatea politică” - monopolizată de 
stat în baza monopolului său asupra mijloacelor de 
constrângere - şi „suveranitatea legală”, deținută de stat 
doar în aceeaşi grad ca şi de alte grupuri sociale.84 
Contrapus adesea lui Duguit în epocă& şi mai 
târziu,80 dar şi consacrat în termeni mai generali ca un 
critic al doctrinelor „obiectiviste” - în această privință 
furnizându-le unor continuatori ca Steinhardt temeiurile 
comparațţiei dintre perspectiva lui Duguit şi cea a lui 
Kelsen, menționată anterior8 -, Hauriou a revendicat 
veracitatea unei versiuni subtile de „realism” în chestiunea 
relației dintre dreptul public şi stat,38 aptă să conducă 
spre distincția dintre cele două niveluri ale suveranității - 
reținută de Gurvitch - pe baza viziunii sale despre variatele 
tipuri de instituții produse de viața socială ca spaţii ale 
codificării legislative în spirit cutumiar şi despre stat ca o 
instituție de rang superior. El afirmă că „în măsura în care 
o organizație se întregeşte şi se perfecționează prin 
stabilirea unui echilibru intern, ea devine obiectul unui 
asentiment, nu doar printre cei din interior, dar şi în 
rândul celor din acelaşi mediu social”, deci „in acel 
moment,  [...] organizația socială devine o instituţie 
cutumiară”. Procesul de instituționalizare al interacțiunilor 





33 Georges Gurvitch, „The Problem of Social Law”, în Ethics 52: 
1, 1941, pp. 17-40. 

34 Idem, Sociology of Law, pp. 115, 197-224. 

35 Ch. Eisenmann, „Deux theoriciens du droit: Duguit et 
Hauriou”, în Revue philosophique de la France et de letranger 
110, juillet-decembre 1930, pp. 231-279. 

36 Jones, The French State in Question, pp. 180-204. 

37 Maurice Hauriou, „Le pouvoir, Pordre, la liberte€ et les erreurs 
des systems objectivistes”, în Revue de metaphysique et de 
morale 35: 2, 1928, pp. 193-206. 

38 Idem, „An Interpretation of the Principles of Public Law”, în 
Harvard Law Review 31: 6, 1918, pp. 813-821; Idem, „The Two 
Realisms”, în The French Institutionalists, pp. 45-51. 

sociale este explicitat prin precizarea că „o organizație 
socială devine durabilă, capabilă deci să îşi conserve 
forma specifică în ciuda schimbării continue a materia- 
lului uman pe care îl conţine, atunci când este instituită, 
cu alte cuvinte atunci când pe de o parte ideea directoare - 
prezentă în cadrul ei din momentul constituirii - îşi 
subordonează structurile de putere grație echilibrului 
stabilit între organele şi forțele componente, iar pe de altă 
parte acelaşi sistem de idei şi de forțe este consacrat, în 
forma sa specifică, prin consimțământul membrilor 
instituției, precum şi ai mediului social”.89 Iar „dintre toate 
instituţiile pe care viața socială le-a produs, cea mai 
eminentă este a statului”, a cărui particularitate rezidă în 
faptul că întrupează „guvernământul central al unei 
națiuni şi dezvoltă, în cadrul celei din urmă, întreprin- 
derile domeniului public”.90 


Principiile doctrinare în acţiunea socială 


Acordul stabilit în anii 1940 între Gurvitch şi 
Hauriou asupra unilateralității vederilor lui Duguit şi Levy 
poate fi corelat cu un episod al vieţii intelectuale româ- 
neşti din deceniul anterior. La vremea când Steinhardt şi 
Neuman pledau cauza individualismului juridic şi a libera- 
lismului clasic împotriva dreptului social şi a corelațiilor 
sale etatiste, ei deveniseră colegi cu E.A. Poulopol - 
avocatul de la 1930 al doctrinei lui Duguit - pe platforma 
tentativei de relansare a filozofiei şi practicii liberale 
curățate de impurități şi derapaje falsificatoare, dirijată de 
George Strat, din 1933, în jurul revistei Libertatea. 
Economică, politică, socială, culturală (unde pot fi regăsiți 
cu opinii foarte asemănătoare?!). S-ar putea spune că, în 


39 Idem, Precis de droit constitutionnel, deux. ed., Paris, Librairie 
du Recueil Sirey, 1929, p. 73. 

%0Ibid., p. 78. 

91 E.A. Poulopol, „Politica anti-umanistă şi individul”, în 
Libertatea 1: 2, 20 ianuarie 1933, pp. 21-22; N. Steinhardt, 

cazul lui Poulopol, postura respectivă presupunea abando- 
narea completă a atitudinii de apărător al federalismului 
sindicalist şi al surselor sale filozofice, iar o intervenţie a 
sa din 1935 - apărută, alături de textul lui Mircea Djuvara 
citat mai sus, cu ocazia sărbătoririi lui Paul Negulescu - 
pare să depună o mărturie în acest sens. Îl descoperim 
aici pe Poulopol cu un articol despre „ideea liberalismului 
în opera juridică a lui Maurice Hauriou”, unde personajul 
comentat este descris ca „un novator intrepid în cercetările 
sale, dar în acelaşi timp un conservator ferm”, prin 
aceasta acționând ca „doctrinarul a ceea ce am putea 
numi un « stat burghez », adică un stat echilibrat, stabil, 
organizat în funcție de orientările politice şi de nevoile 
economice ale cetățenilor, şi în cadrul căruia legile asigură 
ordinea”. Elogiul înclinațiilor liberale ale lui Hauriou 
include însă şi o critică pasageră a rivalului său, elogiat şi 
el cu cinci ani înainte, cu observaţia că „atunci când 
Duguit a scris că o populaţie amorfă, sub conducerea unui 
mic tiran, constituie un stat, Hauriou s-a indignat, căci o 
asemenea populație ignoră elementele esențiale ale 
statului, anume echilibrele, separațţiile şi libertățile”.92 
Poulopol subscrie aici implicit dedicației autografe de pe 
exemplarul din teza de doctorat a lui Steihardt disponibil 
în biblioteca Academiei Române: „Domnului profesor 
G. Strat, care apără cu atâta strălucire proprietatea, 
libertatea, inițiativa, toate elementele civilizației, împotriva 
barbariei socializante”. Să constituie oare aceasta - în 
conjuncție cu disocierile lui Gurvitch - proba decisivă 
pentru falimentul filozofiei juridice percepute ca suportul 
cel mai de nădejde al reformei sociale în epoca de după 
Marele Război? 


„Socialiştii apărători ai libertăţii”, în Libertatea 5: 9, 5 mai 1937, 
pp. 161-163. 

9% E.A. Poulopol, „Liidee de liberalisme dans l'oeuvre juridique de 
Maurice Hauriou”, în Melanges Paul Negulesco, Bucureşti, 
Monitorul Oficial şi Imprimeriile Statului, 1935, p. 607. 

În 1931, Gurvitch credea că „dezvoltarea convențiilor 
colective |de muncă] ridică probleme ce apar ca insolubile 
din perspectiva individualismului juridic şi a reversului său, 
etatismul”,% adăugând că „prima particularitate [a lor], 
anume angajarea simultană a totalității membrilor [unei 
părți contractante] şi a fiecăruia din ei separat reprezintă, ea 
însăşi, o dificultate insurmontabilă pentru toate concepțiile 
bazate pe vechile categorii ale dreptului roman” (cu expli- 
cația că „aplicând teoria instituțiilor-grupuri la problema 
alcătuirii convențiilor colective, Maurice Hauriou a ajuns la 
concluzia că dreptul constituit astfel [...] se degajă din 
instituțiile preexistente - fie ele industria în ansamblul său 
sau o întreprindere anume -, în cuprinsul cărora sunt 
prezente ambele părți contractante”95). Avem de-a face cu 
un discurs foarte diferit de cel al lui Steinhardt, acesta din 
urmă fiind predispus să sublinieze în registrul ororii şi 
deriziunii dezbaterea despre contractul colectiv ca pe o 
chintesență a vacuității şi artificialității dreptului social, 
arătând astfel cum respectiva formă de acord cu consecințe 
legale este „cea mai celebră creaţie a dreptului social şi 
muncitoresc |şi] constă într-o explicație nouă a unui 
fenomen juridic curios (valoarea obligatorie a unui acord 
încheiat între un grup de lucrători şi un grup de patroni 
pentru cei ce nu l-au semnat)”.% Situate în dezacord cu 
stăruitoarele eforturi din epocă de adaptare românească şi 
de  împământenire a formei juridice controversate,” 
legiferată la noi în 1929 dar sporadic aplicată - înainte de a 
fi implementată în versiunea comunismului” -, astfel de 


93 Gurvitch, Le temps present et l'idee du droit social, p. 27. 

9 Ibid., p. 29. 

95 Ibid., p. 39. 

% Steindardt, Dreptul social, p. 19. 

97 Gusti, „Aspectul social al contractului colectiv de muncă”; 
Constantin E. Sion, Convenţia colectivă de muncă, laşi, 
Tipografia „Cultura Românească”, 1931. 

9% [lie Ceauşescu, Din istoria contractului colectiv în România, 
Bucureşti, Editura Politică, 1970. 

aprecieri nu se armonizează nici cu reconstituirile istorice 
ale dezvoltării politicii sociale în spaţiul francez” şi pe plan 
mondial, la cumpăna secolelor XIX şi XX. 

După ce rezumă credința lui Duguit că transformările 
în curs trebuie desluşite prin constatarea că „un sistem 
juridic de ordin realist şi socialist se substituie unuia 
metafizic şi individualist”, sau altfel spus „libertăţii-drept i 
se substituie libertatea-funcție socială”, Barasch relatează 
cum „această idee a inspirat”, în contextul francez, „legea 
din 12 iunie 1893 pentru igiena şi securitatea muncitorilor 
în stabilimentele industriale, legile din 8 iulie 1890, 25 
martie 1901, 9 mai 1905, 23 iulie 1907 şi 12 martie 1910 
asupra securității muncitorilor, legea Millerand din 1910 
prescriind durata muncii de 10 ore în întreprinderile unde 
adulții, minorii şi femeile lucrează în comun, legea din 23 
aprilie 1919 ce limitează durata muncii la 8 ore în 
întreprinderile industriale şi comerciale”.1% Cu siguranță 
că, dacă ar fi fost alcătuite cu mai multă scrupulozitate în 
privința exigenţei de clarificare a relației dintre teorie şi 
practică, retrospectivele româneşti!0! ale evoluţiilor legisla- 
tive şi instituționale de acelaşi fel ar fi fost îndrituite să 
includă şi ele ideile unor Duguit sau Levy, deopotrivă ca 
factori stimulatori şi ca dispozitive legitimatoare. Altminteri, 
dacă este adevărat că o revistă de politică socială putea zu- 
grăvi periodicul cu orientare liberală clasică al lui Strat, în 
1935, ca pe o redută plutocratică şi o unealtă antimun- 
citorească!02 - părând să confirme, astfel, mesajul lui 


99 Philip Nord, „lhe Welfare State in France, 1870-1914”, în 
French Historical Studies 18: 3, 1994, pp. 821-838; Paul V. 
Dutton, Origins of the French Welfare State. The Struggle for 
Social Reform in France, 1914-1947, Cambridge, Cambridge 
University Press, 2002. 

100 Barasch, Le socialisme juridique, pp. 7, 76-77. 

101 Răducanu et al., Zece ani de politică socială în România; 
Taşcă et al., Un deceniu de politică socială românească. 

102 (nesemnat) „Practica socială. Regimul democratic şi legislaţia 
muncii”, în Revista de studii sociologice şi muncitoreşti 2: 6-7, 
iunie 1935, pp. 32-36. 

Steinhardt şi Neuman (întărit de rezervele lui Djuvara şi de 
retractările lui Poulopol) că valorile liberale apărate de ei nu 
puteau fi conciliate cu direcția socială a dreptului -, o atât 
de tranşantă delimitare istorică dintre cele două curente 
devine imposibilă atunci când vedem cum redactorul-şef de 
la Libertatea a luat parte în mod activ la reajustarea 
raporturilor dintre capital şi muncă în România.!093 
Priveliştea lui Duguit scriind în preajma morții o prefață 
călduroasă pentru cartea unui autor înfățişat de el ca „un 
antiintervenţionist fervent”!0+ ne previne şi ea împotriva 
simplificărilor clasificatoare abuzive. Demarajul românesc 
al statului bunăstării s-a nutrit din surse ideologice 
compozite, iar vederile unor Duguit şi Levy - la fel ca şi ale 
unor Hauriou şi Gurvitch - ilustrează foarte convingător 
consideraţiile lui Karl Popper despre teoriile eronate 
acționând pe parcursul unor îndelungate perioade de timp 
ca factori de sprijin al unor idealuri binefăcătoare. 195 
Vicisitudinile suferite de ideile din această specie 
atunci când funcționează ca simboluri şi repere istorice în 
orizontul unor epoci ulterioare se aseamănă cu metamor- 
fozele înregistrate de ele ca actori ai schimbării în propriile 
lor epoci. Federalismul sindicalist a figurat ca o nervură 
din evantaiul teoriilor politice „pluraliste” - referitoare la 
relațiile dintre individ, grupul social şi stat - din spațiul 
francez,!% iar acestea s-au interpenetrat cu şcoli de 
gândire înrudite britanice107 şi germane,10% participând, de 


103 G. Strat, „Evoluţia dreptului de asociaţie în România, în 
ultimii zece ani”, în Taşcă et al., Un deceniu de politică socială 
românească, pp. 25-48. 

104 Leon Duguit, „Preface”, în Roger Cruse, L'hypertrophie de 
l'etat, Paris, Felix Alcan, 1928, p. VII. 

105 Karl Popper, Conjectures and Refutations. The Growth of 
Scientific Knowledge, London, Routledge, 2004 [1963], p. 10. 

106 Julian Wright, H.S. Jones, eds., Pluralism and the Idea of the 
Republic in France, Basingstoke, Palgrave Macmillan, 2012. 

107 Laborde, Pluralist Thought and the State in Britain and France. 
108 David Runciman, Pluralism and the Personality of the State, 
Cambridge, Cambridge University Press, 1997. 

asemenea, la diversificarea investigaţiilor cu premise 
filozofice foarte variate şi menite să descopere cele mai 
potrivite mijloace de a contracara dislocările şi tensiunile 
sociale asociate schimbării economice moderne, răspân- 
dite în întreaga lume europeană şi nord-atlantică.109 
Inaugurat la momentul 1900 de către savantul jurist şi 
istoric F. W. Maitland sub influența concepției germane 
despre diferențele dintre dreptul roman universalist şi cel 
național al comunităţilor autonome,!10 episodul britanic de 
teoretizare politică şi juridică strâns asociat cu pledoariile 
lui Duguit s-a încheiat abrupt, atunci când influentul 
intelectual public Ernest Barker a subliniat complicitățile 
tradiției importate câteva decenii mai devreme cu ideologia 
nazismului aflat în ascensiune.!!! Memoria lui şi-a putut 
însă dezvălui recent noi înțelesuri, în contextul preocupă- 
rilor de remodelare a structurilor sociale şi instituționale 
intermediare pe fundalul globalizării  neoliberale.!!2 
Secvența franceză înrudită - mai intens polarizată între 
opțiunea anarhistă şi cea a autoritarismului corporatist!13 
-, posedă şi ea o relevanţă revigorată din aceleaşi motive, 





109 Richard Bellamy, Liberalism and Modern Society. A Historical 
Argument, University Park, Penns., The Pennsylvania State 
University Press, 1992; Marc Stears, Progressives, Pluralists, and 
the Problem of the State. Ideologies of Reform in the United States 
and Britain, 1909-1926, Oxford, Oxford University Press, 2002. 

110 F. W. Maitland, State, Trust and Corporation, ed. by David 
Runciman and Mangus Ryan, Cambridge, Cambridge University 
Press, 2003. 

11 Ernest Barker, „Introduction”, în Otto von Gierke, Natural Law 
and the Theory of Society, 1500 to 1800, transl. by Ernest Barker, 
Cambridge, Cambridge University Press, 1934, p. IX-XCI,; 
Runciman, Pluralism and the Personality of the State, pp. 04-85. 

112 David Nicholls, The Pluralist State. The Political Ideas of J.N. 
Figgis and His Contemporaries, sec. ed., Basingstoke, Macmillan, 
1994, pp. IX-XX. 

113 Laborde, Pluralist Thought and the State in Britain and 
France, pp. 9-18. 


119 


dar şi în relație cu dezbaterile despre administrarea 
multiculturalismului în formula drepturilor colective. 
Interferențele şi conexiunile româneşti ale curentelor de 
gândire de acum un secol, ilustrate şi în paginile Arhivei 
pentru ştiinţă şi reformă socială, nu pot decât să participe 
la amplificarea unor asemenea semnificaţii reinnoite. 

Aşezămintele statului social în România. Fracturi 
ale dezvoltării şi rupturi ale memoriei 


Atitudinea României postcomuniste față de problematica 
generică a statului bunăstării şi a instituţiilor sale 
definitorii este strâns corelată cu efortul ei de a gestiona 
memoria comunismului şi de a stabili un registru potrivit al 
dialogului cu reperele şi simbolurile perioadei istorice 
precomuniste. Dacă direcțiile politicii sociale articulate între 
1945 şi 1989 au fost legitimate în limbajul departajării 
brutale față de experiența națională anterioară din domeniu 
- prezentată cu stăruință ca o istorie de tergiversări agonice 
şi compromisuri neconcludente -, cele cristalizate după 
1989 au întârziat să se înrădăcineze retrospectiv într-o 
tradiție românească reconstruită într-o manieră credibilă, 
la egală distanță de respingerea principială a tiparelor 
interpretative de sorginte comunistă şi de reflexul asocierii 
întregului dispozitiv al statului social cu politica socialistă 
şi comunistă. Pornind de la redefinirea noțiunii de 
sindicalism în etapa instaurării regimului de democrație 
populară, intervenţia de față este menită să contribuie la 
elaborarea unei conceptualizări unitare a procesului de 
dezvoltare a politicii sociale şi a aşezămintelor statului 
bunăstării pe filiera românească, pe deasupra marilor 
fracturi istorice ale secolului XX. 


Sindicalismul şi politica socială în 1948: fundamentele 
ideologice 


Aşa cum este fundamentată în rezoluția asupra 
problemei sindicale adoptate în şedinţa plenară a CC al 


Versiune anterioară în Sfera politicii 27: 1-2, 2019 (sub tipar). O 
versiune a fost prezentată în cadrul celei de-a doua ediţii a 
Congresului Naţional al Istoricilor Români, organizată de 
Universitatea „Al. loan Cuza” din laşi, Academia Română şi 
Comitetul Naţional al Istoricilor Români în zilele de 29 august-l 
septembrie 2018. 

PMR din 22-24 decembrie 1948, sarcina organizaţiilor de 
reprezentare a intereselor profesionale este cea „de a ajuta 
partidul să sădească în inima şi cugetul maselor munci- 
toare conştiinţa faptului că succesul operei măreţe de 
clădire a orânduirii socialiste nu poate fi decât rodul 
efortului muncitorimii aliate cu țărănimea muncitoare”.! 
Evenimentul în cadrul căruia a fost emisă declarația citată 
a survenit la mai bine de un an după primul congres al 
Confederaţiei Generale a Muncii, din 10-13 noiembrie 
1947, ea însăşi instituită ca unică platformă a vieţii 
sindicale din țară pe baza conferinței din 26-30 ianuarie 
1945 a organizaţiilor cu acest caracter din orbita Frontului 
Unic Muncitoresc (creat în aprilie 1944, în virtutea 
colaborării dintre PCR şi PSD, şi monitorizând prima 
reuniune a asociațiilor muncitoreşti afiliate pe data de 1 
septembrie a aceluiaşi an). 

O asemenea definiție oficială a raporturilor dintre 
sindicate şi politica partidului se revendica de la enunțurile 
diseminate prin materiale de informare privind teoria şi 
practica sovietică a sindicalismului, unde chestiunea era 
tradusă în termenii relației dintre activitatea sindicală şi 
statul socialist, subliniindu-se că „raporturile dintre 
sindicat şi stat diferă de la un caz la altul, în raport cu 
caracterul statului”. Aceasta însemna că, prin comparație 
cu funcția îndeplinită de ele în țările capitaliste, unde 
„lupta dusă de sindicate pentru îmbunătățirea stării 
materiale a celor ce muncesc se loveşte de o turbată 
rezistență a întregului aparat de stat, care este subordonat 
intereselor reacționare şi hrăpărețe ale burgheziei, [...] 
sindicatele din ţările democraţiei de tip nou [...] urmăresc 
cu totul alt scop”. Afirmația se susține prin aceea că „statul 
reprezintă interesele maselor populare”, şi prin urmare 


1 „Rezoluţia şedinţei plenare a CC al PMR din 22-24 decembrie 
1948 asupra problemei sindicale”, în Sindicatele în lupta pentru 
construirea bazei economice a socialismului, [Bucureşti], Editura 
Consiliului Central al Sindicatelor, 1953, p. 10. 

„sindicatele sprijină toate măsurile guvernelor respective şi 
luptă împreună cu tot poporul pentru aplicarea întocmai a 
legilor votate, legi care corespund intereselor vitale ale 
oamenilor muncii”. În consecință, „sindicatele sovietice 
sprijină necondiționat, colaborează şi au un rol activ în 
organele sovietice de stat”, ceea ce înseamnă că „organele 
de stat consultă sindicatele în problemele legislației 
muncitoreşti”, iar „sindicatele fac propuneri cu privire la 
modificările sau completările diferitelor legi”.2 

Aceeaşi clarificare doctrinară foarte cuprinzătoare de la 
sfârşitul lui 1948 se situa în continuarea altora, cu obiective 
mai restrânse, din anul precedent, menite să explice - într-o 
manieră încă relevantă la acea vreme - problema atitudinii 
ce se cuvenea urmată de organizațiile muncitorilor față de 
lupta de clasă cu caracter politic şi față de partidele 
întemeiate cu scopul de a o promova. Amintindu-se că „în 
anumite cercuri muncitoreşti, şi mai ales funcționăreşti, se 
discută mult dacă sindicatele trebuie să facă politică sau 
nu”, intervențiile de acest fel ofereau o rezoluție tranşantă a 
chestiunii, afirmând „cu toată tăria că într-un stat capitalist 
sindicatele trebuie să facă politică”3 şi argumentând în 
continuare că, altminteri, „sub regimul mişcării sindicale 
apolitice, în comitetele de fabrică şi sindicate ar pătrunde 
uşor elemente apolitice şi chiar partizani ai partidelor 
burgheze care ar transforma astfel sindicatele în unelte 
supuse patronilor, în sindicate galbene”.+ 

Desigur că, în termeni generali, teza politizării 
socialiste inevitabile şi definitorii a mişcării sindicale putea 
fi susținută în epocă pe baza textelor fondatoare ale 
marxismului, o culegere cu conținutul respectiv tradusă 
din rusă tot în 1947 reproducând în acest scop, spre 
exemplu, instrucțiunile elaborate de Marx în 1866 pentru 


2 N. Micu, Sindicatele sovietice, [Bucureşti], Editura Partidului 
Muncitoresc Român, 1948, pp. 32-33. 

3 Nicolae Plugaru, Mişcarea sindicală ca luptă de clasă, f.l., f.e., 
1947, p. 14. 

+ Ibid., pp. 15-16. 

delegații Consiliului Central Provizoriu de la congresul din 
Geneva al Internaționalei I, unde se spune că „indiferent 
de scopurile lor inițiale, [sindicatele] trebuie [...] să învețe 
să acționeze conştient, în calitatea de centre organizatorice 
ale clasei muncitoare, punându-şi ca sarcină principală 
eliberarea ei completă. Ele trebuie să sprijine orice mişcare 
socială şi politică îndreptată spre acest țel”.5 

O broşură publicată de Vasile Luca în preziua 
alegerilor din 5 august 1947 pentru toate organismele de 
conducere ale mişcării sindicale - de la comitetele de 
întreprindere până la Comitetul Central al Confederaţiei 
Generale a Muncii - dezvoltă însă implicaţiile specifice ale 
doctrinei în ce priveşte tactica urmată de partid pe 
parcursul procesului de absorbție treptată a organizaţiilor 
sindicale de către statul socialist în curs de constituire. Ele 
se cristalizează pe baza disocierii dintre noțiunea de 
autonomie sindicală şi filozofia identităţii necesare dintre 
sensurile superioare ale acțiunii sindicale şi viziunea 
ideologică fondatoare a partidelor muncitoreşti. Aşa cum se 
spune aici, „sindicatele sunt autonome atât din punct de 
vedere organizatoric cât şi din punct de vedere politic; ele 
totuşi nu sunt şi nu pot fi independente, cu o ideologie 
proprie”, fiind „însuflețite, în lupta lor dusă împotriva 
exploatării, de ideologia de clasă a proletariatului”. Se 
înțelege astfel că „încercările din toate timpurile ale 
reacţiunii de a interzice lupta politică a sindicatelor - ceea ce 
nu este posibil, fiindcă luptele economice se împlinesc cu 
lupta politică, cu sau fără voia cuiva - au avut drept scop de 
a izola sindicatele de partidul muncitoresc şi de a ţine 
sindicatele sub influența unei ideologii reacționare. 
Sindicatele nu au aşadar ideologie proprie, ele adoptă 
ideologia clasei muncitoare”.6 


5 Marx şi Engels despre sindicate, [Bucureşti], Editura 
Confederaţiei Generale a Muncii din România, 1947, p. 154. 

5 Vasile Luca, Alegerile şi autonomia sindicală, [Bucureşti], 
Editura Partidului Comunist Român, 1947, p. 12. 

Cum sindicatele nu au cum să facă altă politică 
decât cea a partidului în numele căruia se pronunţă, Luca 
poate să prezinte acelaşi partid ca pe un campion al 
autonomiei sindicale, pledând împotriva propunerii 
avansate de PSD pentru ca listele candidaților la alegerile 
planificate a avea loc în compartimentele structurilor 
sindicale să fie alcătuite în cadrul FUM (şi pentru ca 
membrii de sindicat proveniți din FUM să se conformeze 
directivei politice în procesul electoral). După cum se 
explică, „sindicatele noastre sunt unite şi nu sunt anexă 
nici a Partidului Social-Democrat, nici a Partidului 
Comunist Român. În sindicate comuniştii şi socialiştii 
sunt organizați împreună cu restul muncitorimii, în una şi 
aceeaşi organizație de clasă. Pe teren sindical, deci, am 
înfăptuit unitatea clasei muncitoare. Nu putem înțelege de 
ce ar trebui tulburată această unitate a comuniştilor, 
socialiştilor şi a celor fără de partid, dictându-li-se din 
afară, prin FUM, pe cine anume să propună şi pe cine 
anume să aleagă sindicatele în fruntea lor”.7 


Sindicalismul și politica socială în 1948: discursul istoric 


Legitimat pe plan internaţional prin revenirea 
României în Organizaţia Internaţională a Muncii în 1956 - 
după eliminarea ei din 1942, în condiţiile războiului 
mondial8 - şi definitivat prin înființarea UGSR în urma 
congresului național sindical din 16-19 mai 1966, cadrul 
instituțional al funcționării sindicatelor ca structuri ale 


7 Ibid., p. 13. 

3 Teodor Meleşcanu, Organizația Internaţională a Muncii. 
Documentar, Bucureşti, Editura Politică, 1974; Antony Alcock, 
History of the International Labor Organization, London, Palgrave 
Macmillan, 1971. 

9 „Statutul Uniunii Generale a Sindicatelor din România”, în 
Congresul sindicatelor din Republica Socialistă România, 16-19 
mai 1966, Bucureşti, Editura Politică, 1966, pp. 99-123. 

statului sub egida identificării lor cu politica partidului! a 
inclus, ca o componentă esențială, obligativitatea contrac- 
tului colectiv de muncă. Întemeierea ideologică a respec- 
tivei prevederi legislative este bine exprimată într-o lucrare 
a lui Ilie Ceauşescu din 1970. În baza tezei că „socialismul 
este opera conştientă a maselor populare”, se clarifică aici 
că „pentru ca masele să poată fi antrenate într-un elan de 
nestăvilit, [ele] trebuiau  cointeresate în participarea 
efectivă şi conştientă la sporirea bunurilor materiale. În 
această privință, contractul colectiv de muncă, prin natura 
şi conţinutul său, prin prevederile sale, constituie un 
mijloc puternic de stimulare a eforturilor muncitorilor 
pentru construirea socialismului”.!! Altfel spus, „carac- 
terul normativ-juridic obligatoriu al contractului colectiv 
de muncă este generat de necesitatea soluționării în cele 
mai bune condiţii a problemelor eficienței economice a 
întreprinderii socialiste”. 12 

Interpretarea oficială a procesului de dezvoltare a 
sindicalismului şi a politicii muncii din perioada anterioară 
comunismului a căpătat expresii de amploare şi bine 
închegate tot în aceşti ani.1!3 Rudimentele ei se conturaseră 
însă, desigur, cu multă vreme înainte.!+ Un articol din 1948 
înfăţişează deja implicaţiile concepţiei lui Vasile Luca despre 





10 Gheorghe Tuţui, Coţofană Paraschiv, Sindicatele din România în. 
anii revoluției populare, Bucureşti, Editura Politică, 1970; Sindica- 
tele din Republica Socialistă România, Bucureşti, Meridiane, 1973. 
11 Ilie Ceauşescu, Din istoria contractului colectiv în România, 
Bucureşti, Editura Politică, 1970, pp. 165-166. 

12 Ibid., p. 167. 

13 Nicolae Petreanu, Ilie Ceauşescu, coord., Mişcarea muncitorească 
şi legislația muncii în România, 1864-1944, Bucureşti, Editura 
Ştiinţifică, 1972; Emilian Bold et al., Concesii şi restricții în legislaţia 
muncii din România, 1920-1940, laşi, Universitatea „Alexandru 
loan Cuza”, 1980; Florea Dragne et al., Mişcarea sindicală din 
România, Bucureşti, Editura Politică, 1981. 

1+ Documente din mişcarea muncitorească, 1872-1916, ed. de 
Mihail Roller, ed. a Il-a, Bucureşti, Editura Confederaţiei 
Generale a Muncii din România, 1947. 

autonomia sindicală - expusă în cursul anului precedent - 
pe palierul discursului istoric. Admițând că elemente ale 
legislației muncii şi-au făcut apariția în România interbelică 
- odată cu introducerea votului universal masculin şi spre 
deosebire de epoca de dinaintea lui 1918, când nu existase 
decât o demagogie având ca obiect protecţia clasei munci- 
toare, promovată în folosul exclusiv al claselor dominante -, 
autorul caracterizează dispozitivele instituționale din 
domeniu, elaborate până la 1945, ca întemeindu-se pe o 
„legislație de protecție aparentă a muncii”,!5 descriind astfel 
tiparele politicii sociale a deceniilor respective: „Fiecare lege 
se obține cu mari sacrificii de către clasa muncitoare. Aceste 
sacrificii sunt cu atât mai mari cu cât, după ce victoria 
apariției legii a fost obținută, ea este intenționat rău aplicată 
sau căzută în desuetudine, sau chiar desființată”. 16 

În lumina acestor aprecieri generale, articolul 
demontează legea sindicatelor profesionale din 1921,17 
insistând asupra pretenţiei sale de a asigura autonomia 
organizațiilor de profil prin opoziție față de tendințele de 
politizare ale momentului. Este reprodus enunţul cuprins în 
primul articol al legii, potrivit căruia „sindicatele 
profesionale au ca obiect studiul, apărarea şi dezvoltarea 
intereselor profesionale”, pentru a fi denunțată apoi intenția 
legiuitorului de a „|simula| această limitare [a acțiunii 
sindicale la domeniul strict al intereselor profesionale] ca 
fiind făcută în interesul muncitorilor, ca şi cum apărarea 
intereselor profesionale față de patroni nu necesită o acțiune 
de mase, politică şi hotărâtă”. Aşa cum se explică, 
clasei sale, pe care o apăra”. Într-adevăr, „este imposibil să 
se separe, în sindicatele muncitoreşti, urmărirea scopurilor 
profesionale de acelea ale scopurilor politice, deoarece unele 


15 Marcu Onescu, „Caracterul reacţionar al trecutei legislații 
muncitoreşti române. Aspecte actuale”, în Studii 1:2, 1948, p. 210. 
16 Ibid., p. 218. 

17 „Lege asupra sindicatelor profesionale”, în Monitorul oficial 41, 


26 mai 1921, pp. 1419-1425. 

se confundă prin chiar conținutul lor cu celelalte, unele 
fiind în funcțiune de celelalte”. Argumentaţia este întărită 
prin semnalarea unei contradicții între textul legii şi cel al 
unuia dintre rapoartele avansate în parlament pentru susți- 
nerea proiectului legislativ: „De altfel, legiuitorul din 1921 se 
contrazice, când în raportul legii recunoaşte [că] « asociațin- 
nile muncitoreşti vor impune capitalului şi statului reforme 
utile prin puterea organizațiunilor lor ». Este metoda perfidă 
a legiuitorului burghez, care în afara textelor legii, vântura 
idei generoase, recunoscând că sindicatele trebuie să ducă 
lupta împotriva capitalului şi chiar a statului, dar în textul 
legii - care singur este obligator - interzice discutarea pro- 
blemelor pentru îndreptarea stării de mizerie a muncitorilor, 
deoarece acestea formează politica”.18 

Cu siguranță că cele două documente invocate nu se 
situau într-o relație contradictorie. Precizarea cuprinsă în 
raportul parlamentar se plasa în orizontul liberalismului 
esențial şi al practicilor sociale capitaliste, transformate la 
acea vreme prin conştientizarea treptată a dezideratului de 
intervenție mediatoare necesară a factorului politic în 
relațiile dintre muncă şi capital!? (deziderat transpus 
ulterior în articolul 21 al constituției din 1923, unde se 
spune că „toți factorii producțiunii se bucură de o egală 
ocrotire”, şi prin urmare „statul poate interveni, prin legi, 
în raporturile dintre aceşti factori pentru a preveni 
conflicte economice şi sociale”). Fără a contrazice filozofia 
în cauză, textul articolului de lege se departajează implicit 
de concepţia potrivit căreia, dincolo de promovarea 


18 Onescu, „Caracterul reacţionar,” p. 219. 

19 N. Petrescu-Comnen, Studiu asupra intervențiunii statului între 
capital şi muncă, Bucureşti, Institutul de Arte Grafice Carol G6bl, 
1910; Victor Rizescu, „lhe Nation of the  Westernizers: 
Mainstream and Minority Varieties of Romanian Liberalism”, în 
Development, Left and Right: Ideological Entanglements of 
Reformist Projects in Pre-communist Romania, Bucureşti, Editura 
Universităţii din Bucureşti, 2018, pp. 19-54. 

intereselor profesionale propriu-zise, sindicatele sunt 
înzestrate cu o misiune istorică superioară, apărând, deci, 
viziunea liberală asupra sindicalismului împotriva celei 
dominante în rândurile mişcării socialiste, unde teza că 
„în sindicat nu se poate face decât o singură politică, cea 
socialistă”20 avea întotdeauna câştig de cauză față de cea 
că sindicatele, „trebuind să se ocupe de chestiunile pur 
materiale, trebuie să fie neutre în toate”, deci „in ele, nu 
trebuie să ne preocupe naționalitatea, credinţele religioase 
sau politice ale membrilor”.2! Desigur, departajarea avea 
loc pe fundalul împotrivirii comune a celor două tabere 
față de tradiția corporatistă, foarte puternică în context.22 
Este semnificativ că, încă în 1945, D. R. loaniţescu - 
fostul ministru al Muncii şi Ocrotirilor Sociale din 1932- 
1933 şi autor al raportului din Camera Deputaţilor din 
1921,23 incriminat în 1948 - putea saluta prima lege 
postbelică a sindicatelor - introdusă în acelaşi an după 
interludiul experimentelor corporatiste, demarate în 
193824 şi al economiei de război, reglementate în 194125 - 
ca deplin consonantă cu teoria subiacentă actului de la 





20 Dezbaterile celui de-al cincilea congres al sindicatelor unite, 
Bucureşti, Cercul de Editură Socialistă, 1914, pp. 53. 

21 Ibid., p. 40. 

22 Vezi mai sus, capitolul „Începuturile statului bunăstării pe 
filiera românească. Scurtă retrospectivă a etapelor unei 
reconceptualizări”. 

23 D.R. loanițescu, Legea sindicatelor. Raportul Camerei 
Deputaţilor. Istoricul şi importanța dreptului de asociaţie în 
România şi celelalte ţări. Analiza proiectului, Bucureşti, 
Imprimeria Statului, 1921. 

24 „Lege pentru recunoaşterea şi funcţionarea breslelor de 
lucrători, funcţionari particulari şi meseriaşi”, în Monitorul oficial 
237, 12 octombrie 1938, pp. 4846-4849. 

25 Alexandru Herlea, Regimul muncii în timp de război. Decret- 
lege adnotat cu deciziunea de aplicare şi cu legile de muncă în 
vigoare, Deva, Tipografia Minerva, 1941. 

1921 (de unde erau reţinute 50 de articole).2e Altminteri, 
perspectiva internațională asupra libertăţii sindicale în 
orizontul căreia se situa acelaşi document legislativ27 avea 
să fie reafirmată fără alterări majore în epoca postbelică.28 


Regimul muncii în comunism: cadrul juridic şi efectele 
sociale 


Constituind - alături de reglementarea chestiunii 
sindicale şi a chestiunii contractelor de muncă în maniera 
descrisă mai sus - piatra unghiulară a concepției comuniste 
asupra statului social (şi o inovaţie în raport cu legislația 
României precomuniste în aceeaşi măsură ca şi numitele 
reglementări), principiul dreptului la muncă a fost prevăzut 
în articolul 19 al constituției din 1948 - urmând să fie 
asigurat „prin organizarea şi dezvoltarea planificată a 
economiei naționale” -, fiind reluat în articolul 77 al actului 
constituțional din 1952 şi în articolul 18 al celui din 1965. În 
revers față de politica de eliminare a şomajului, codul muncii 
întrat în vigoare la 8 iunie 1950 statuează, prin articolul 
111, regimul „obligaţiilor temporare de muncă”, prevăzut să 
funcţioneze „în cazuri excepţionale, pentru preîntâmpinarea 
şi lupta contra calamităţilor şi pentru acoperirea lipsei 
braţelor de muncă”, precum şi „in vederea executării unor 
importante sarcini de stat” (enunţ ce furnizează, în fapt, 
baza legală a diverselor forme de muncă forțată29). 





2% D.R. Ioaniţescu, Istoricul organizării sindicale în România. Codul 
sindicalismului român, 1921. Noul cod al sindicalismului român, 
1945, Bucureşti, Tipografia Remus Cioflec, 1945, pp. 12-13. 

27 George Strat, La liberte syndicale en Roumanie, Bucureşti, 
Institutul de Arte Grafice şi Editură „Curierul Judiciar” S.A., 
1927; La liberte syndicale, vol 4: Italie, Espagne, Portugal, Grece, 
Royaume des Serbes, Croates et Slovenes, Bulgarie, Roumanie, 
Geneve, Bureau International du Travail, 1928. 

23 La liberte syndicale: une etude internationale, Geneve, Bureau 
International du Travail, 1975. 

29 Dennis Deletant, Romania under Communist Rule, Bucharest, 
Civic Academy Foundation, 1998, p. 103. 

Constituţia din 1948 declară deja - în articolul 12 - 
că „munca este factorul de bază al vieţii economice a 
statului”, ea fiind deci „o datorie a fiecărui cetățean”, în 
timp ce statul „acordă sprijin tuturor celor ce muncesc”. 
Abia cel de-al doilea cod al muncii, din 1 decembrie 1972, 
vorbeşte însă explicit în articolul 2 despre „dreptul şi 
datoria de a desfăşura o muncă utilă pentru societate”, 
pentru ca articolul 7 să precizeze că „începând cu vârsta 
de 16 ani, fiecare persoană aptă de muncă şi care nu 
urmează cursurile unei şcoli este datoare să desfăşoare, 
până la vârsta de pensionare, o muncă utilă societății”. 
Comentariile din epocă ale ultimului act normativ afirmă 
că „dreptul la muncă şi datoria de a munci sunt 
inseparabile”, descriind felul cum „conexiunea dintre 
dreptul la muncă şi îndatorirea de a munci reflectă 
armonizarea cerințelor generale ale societății socialiste cu 
interesele fiecărui om al muncii”.30 

În ciuda faptului că pretenţia de a oferi o rezolvare a 
problemei sociale, prin opoziție cu pretinsa vacuitate a 
regimului anterior în această privință, a constituit unul 
dintre vectorii discursului legitimator al comunismului, 
raportul din 2007 al Comisiei Prezidenţiale pentru Analiza 
Dictaturii Comuniste din România pare să trateze ca 
nesemnificativă chestiunea reglementării juridice şi insti- 
tuționale a muncii şi a activităţii sindicale pe parcursul 
epocii 1948-1989. Ea este pesemne înglobată implicit în 
afirmații generale de felul celei că „regăsim în actele 
fundamentale ale României din acea vreme formulări care 
astăzi par hilare şi care [...] nu pot fi socotite norme 
juridice, ci cel mult declaraţii politice, al căror loc nu este 
într-un text de lege”.3! Altminteri, nu întâlnim nicio 


30 Sanda Ghimpu et al., Dreptul la muncă. Codul muncii comentat 
şi adnotat, Bucureşti, Editura Politică, 1988, p. 21. 

31 Vladimir Tismăneanu et al., coord., Comisia Prezidenţială 
pentru Analiza Dictaturii Comuniste din România. Raport final, 
Bucureşti, Editura Humanitas, 2007, p. 204. 

indicație clarificatoare în domeniu în cuprinsul unor 
capitole unde, probabil, asemenea clarificări şi-ar fi găsit 
locul, cum ar fi „Destructurarea societăţii civile” (pp. 170- 
175), „Instituţiile juridice” (p. 201-212), „Economia de 
comandă” (pp. 213-237), „Internarea în lagăre de muncă” 
(pp. 615-629) sau „Protestele muncitoreşti în România 
comunistă” (pp. 694-711). Este poate grăitor pentru toate 
aceste omisiuni faptul că nici corelația amintită mai sus - 
şi tratată în alte lucrări - dintre regimul muncii forțate şi 
prevederile codului muncii din 1950 nu este subliniată 
aici ca având o importanță majoră. 

Prin contrast, într-una dintre puţinele încercări de 
evaluare comparativă a caracteristicilor dreptului muncii 
din România, de-a lungul etapelor de evoluţie ale preco- 
munismului, comunismului şi postcomunismului, este 
subliniat ca trăsătură fundamentală a configurației legis- 
lative definitivate în 1972 faptul că principiul dreptului la 
muncă „nu îmbrăca forma libertăţii de a munci, ci pe cea 
a obligaţiei de a munci”. Altfel spus, în regimul comu- 
nist, „dreptul de a munci s-a realizat ca obligație de a 
munci în condiții non-negociabile impuse de angajator”. 
Sau, într-o altă formulare: „Eliberat de exploatarea capita- 
listă, producătorul a fost supus de către statul socialist 
unei exploatări de tip precapitalist care, pe lângă cons- 
trângerea economică, a folosit împotriva lui şi constrân- 
gerea extraeconomică”. Principalele manifestări concrete 
ale respectivelor aranjamente juridice şi instituționale 
sunt identificate după cum urmează: „Degenerarea spre 
muncă forțată a activităților profesionale s-a materializat 
în legiferarea celei mai lungi săptămâni de muncă din 
Europa, în nerespectarea endemică a repausului duminical, 
în restrângerea treptată a concediilor de naştere şi de 
boală, în precaritatea retribuţiilor din care li se rețineau 





32 Cezar Avram, Roxana Radu, „Evoluţia istorică a reglementărilor 
privind relaţiile de muncă în România,”, în Arhivele Olteniei 22 (s. 
n.), 2008, pp. 189. 

angajaților amenzi anticipate pentru neindeplinirea 
planului asupra căruia nu erau consultați, în completa 
degenerare a sindicatelor care, în loc să apere interesele 
salariaților, acționau ca instrumente ale constrângerii lor 
generale”.33 

Ultimele aprecieri sunt greu de armonizat cu realitățile 
epocii de după 1989, marcată de persistența difuză a 
sentimentului de insecuritate în fața dislocărilor economice 
şi de convulsiile desfăşurate în jurul politicii de conservare 
parțială a sistemului de beneficii sociale creat în deceniile 
precedente. Cu doar 1l ani înainte de sfârşitul comunis- 
mului - şi la 30 de ani după plenara în cadrul căreia au fost 
emise tezele fondatoare despre problema sindicală ale 
regimului incipient -, un observator străin al României 
afirma că „în spatele politicii de forță de care s-a folosit 
pentru a promova schimbarea economică, partidul 
comunist din România a ferit populaţia de efectele cele mai 
neplăcute ale procesului de diseminare a presiunilor pieței, 
asociate cu modernizarea rapidă”. După cum se spunea mai 
departe, presiunile politice au permis „o tranziție mai lină 
spre un stat industrial decât ar fi fost altminteri posibilă”, 
iar intelectualii locali înclinați „să se plângă în legătură cu 
nivelul de trai scăzut şi cu lipsa libertăţii personale înțeleg 
cu greu aspectele banalizate ale unui sistem social capabil 
să ofere o minimă protecție în fața presiunilor impersonale 
ale pieței. Ei se compară cu clasele mijlocii din Germania 
occidentală sau din Franța, dar ar trebui să se gândească, 
mai degrabă, la populaţia cu o situație nesigură din Grecia, 
din Iugoslavia sau din sudul Italiei”.34 

O evaluare mai nuanțată a continuităților şi disconti- 
nuităților politicii sociale româneşti este condiționată de 
clarificarea dinamicii de evoluție a cadrului juridic şi 
instituțional relevant, precum şi a implicațiilor politice şi 





33 Ibid., pp. 190-191. 
3+ Daniel Chirot, „Social Change in Communist Romania,” în 
Social Forces 57: 2, 1978, pp. 482-483. 

sociale imediate ale transformărilor din domeniu. 
O asemenea întreprindere trebuie să abordeze cu atenție 
problema  corelației dintre restructurările instituționale 
succesive şi remodelările corespunzătoare ale perspecti- 
velor istorice referitoare la etapele precedente ale 
procesului, pe fundalul comparațţiei metodice dintre 
aceleaşi secvențe ale procesului evolutiv. Chiar dacă 
neglijează cel mai adesea chestiunea, abordările istorice 
consacrate perioadei comuniste tind să consacre o 
judecată negativă generalizatoare asupra etapei respective 
de dezvoltare a aşezămintelor statului social. Elaborarea ei 
treptată pare să fie solidară, însă, cu supraviețuirea 
perspectivei comuniste asupra începuturilor politicii 
sociale, desfăşurate pe parcursul epocii anterioare. 
Articolul de față este menit să preintâmpine perpetuarea 
unei asemenea contradicții. 

Se pare că trei decenii de tensiuni şi revendicări sociale în tiparele 
postcomunismului, însemnând tot atâţia ani de critică a discursului 
de sorginte comunistă asupra istoriei, nu au putut impune nicio 
reprezentare în legătură cu începuturile româneşti ale statului 
bunăstării capabilă să o disloce din sfera ideilor primite de-a gata pe 
cea a factorilor politici dominanţi ai epocii precomuniste răspunzând 
la presiunile socialiste și sindicale din domeniu printr-o atitudine de 
rezistență agonică, tergiversare îndărătnică, cedare prea mult 
amânată şi compromis confuz. Dacă abordările istorice consacrate 
perioadei comuniste tind să consacre o judecată negativă 
generalizatoare asupra etapei respective de dezvoltare a 
aşezămintelor statului social, ele par să fie solidare, altminteri, cu 
supraviețuirea perspectivei istorice comuniste asupra începuturilor 
politicii sociale, desfăşurate pe parcursul epocii anterioare. Cartea 
Statul bunăstării pe filiera românească este menită să preîntâmpine 
perpetuarea unor asemenea contradicții. 


Ea susține că o reconstituire atentă a procesului pe filiera sa 
românească ne determină să plasăm în plan secund factorii de 
schimbare văzuţi îndeobște ca principali responsabili pentru 
adoptarea primelor elemente de legislație a muncii și pentru 
promovarea celor mai timpurii manifestări ale politicii sociale, anume 
militantismul socialist și sindicalismul muncitoresc dezvoltat în 
strânsă asociere cu acesta, argumentând în schimb că alte forţe 
active în epocă sunt îndrituite să deţină ponderea cea mai mare în 
cadrul aceleiaşi reconstituiri. E vorba, mai întâi, despre principiile 
fundamentale și pledoariile liberale cu orientare de stânga, avansate 
prin departajare față de o sumă de prezumţii contemporane ale 
liberalismului european şi ale celui autohton. Sunt invocate, apoi, 
ideile de factură corporatistă referitoare la reprezentarea intereselor 
profesionale, împreună cu instituţiile constituite în consonanţță cu 
ele. Şi este revendicată ca având o relevanţă majoră, în fine, mișcarea 
de reprezentare profesională a claselor mijlocii, constituită din 
meseriași și mici industriaşi, precum și din membri ai profesiunilor 
intelectuale. 

